നിങ്ങൾക്ക് എങ്ങനെ പോസിറ്റീവ് ആകാം ? - Kerala LPSA Helper\nHome / Unlabelled / നിങ്ങൾക്ക് എങ്ങനെ പോസിറ്റീവ് ആകാം ?\nHARI Mash May 31, 2017\n24 ദിവസത്തെ പരിശ്രമം കൊണ്ട് നിങ്ങൾക്കും പോസിറ്റീവ് ആകാം....\n*1 REJECTION ( നിരസിക്കൽ )*\nഎല്ലാ ദിവസങ്ങളിലും ഇന്നു തൊട്ടു നിങ്ങളുടെ ചിന്തയെ 30 മിനിറ്റ് കൂടുമ്പോൾ നിങ്ങൾ നിരീക്ഷിക്കുക. നെഗറ്റീവ് ചിന്തയാണോ പോസിറ്റീവ് ചിന്തയാണോ എന്ന് നോക്കുക. നെഗറ്റീവ് ചിന്ത ആണെങ്കിൽ റീജെക്ഷൻ കമാൻഡ് കൊടുക്കുക. *ച്ചെ എന്നോ പോ എന്നോ നോ എന്നോ മനസ്സിൽ പറയുക,,* എന്നിട്ട് അവിടെ ഒരു പോസിറ്റീവ് വാക്ക് നിറക്കുക. ഞാൻ ഇപ്പോൾ മനസ്സിന്റെ തന്ത്രം മനസിലാക്കിയ ആള് ആണ്, ഇതെന്നെ സ്വാധീനിക്കുണ്ട്,എന്നെ പോലെ പലരും ജീവിക്കാൻ കൊതിക്കുന്നു, എനിക്ക് നിരവധി അനുഗ്രഹങ്ങൾ കിട്ടിയിട്ട് ഉണ്ട്, നിങ്ങളുടെ ജീവിതത്തിൽ കിട്ടിയ നേട്ടങ്ങളെ ആലോചിക്കുക. ഇനി ഞാൻ അങ്ങനെ ഒന്നും ചിന്തിക്കില്ല എന്നും പറയുക.ഒരു കള പിഴുതു കളയുക. പകരം പുതിയ ഒരു വിത്ത് അവിടെ വെക്കുക. ഇതു അടിക്കടി ആവർത്തിക്കുക.\n*2 ACTION ( പ്രവർത്തനം)*\nഎന്തൊക്കെ ആണോ നിങ്ങളുടെ മനസ്സ് വേണ്ടാന്നു വെയ്ക്കുന്നത്, അതൊക്കെ കഷ്ടപ്പെട്ട് ചെയ്യുക. ഉദാഹരണത്തിന് രാവിലെ എഴുന്നേൽക്കുമ്പോൾ മനസ്സ് അയ്യോ ഇന്നു തണുപ്പാണല്ലോ എങ്കിൽ കുളിക്കണ്ട , എങ്കിൽ ഉടനെ എഴുന്നേറ്റു ഞാൻ കുളിക്കും എന്ന് പറഞ്ഞു കുളിക്കുക. ഇന്നു തുണി വാഷ് ചെയ്യണ്ട, നാളെ ചെയ്യാം എന്നാണു പറയുന്നത് എങ്കിൽ ഉടനെ തന്നെ പോയി ഡ്രസ്സ് അലക്കുക. എന്ത് നിങ്ങൾക്ക് ഇഷ്ടമല്ലയോ അത് കഷ്ടപ്പെട്ട് ചെയ്യുക.\n*"ഇഷ്ടമില്ലാത്തത് കഷ്ടപ്പെട്ട് ചെയ്യുമ്പോൾ കഷ്ടമുള്ളതു ഇഷ്ടപ്പെട്ടു തുടങ്ങും "*\n*3 CHANGE YOUR ATTITUDE ( നിങ്ങളുടെ നിലപാട് മാറ്റം )*\nചില കാര്യങ്ങളിൽ ഉള്ള നിങ്ങളുടെ നിലപാട് മാറ്റുക ഉദാഹരണത്തിന് നിങ്ങൾക്ക് ചെറിയ ഒരു തലവേദന വന്നു, അപ്പോഴേ അയ്യോ എനിക്ക് എന്തോ ഭയകര എന്തോ പനി വരാൻ പോകുന്നു. എനിക്ക് ഇന്നു ഇനി ജോലി ഒന്നും ചെയ്യാൻ വയ്യ എന്നു പറയാതെ ചെറിയ ഒരു തലവേദന അല്ലേ ഉള്ളോ ? ഞാൻ കിടക്കനൊന്നും ഇല്ല അതൊക്കെ പെട്ടെന്ന് മാറും എന്നു ചിന്തിക്കുക.. ചെറിയ ചെറിയ സംഭവങ്ങളെ മൈൻഡ് ചെയ്യാതെ ഇരിക്കുക.\nഇതെല്ലാം നിങ്ങൾ ഇത്രയും ദിവസവും ചെയ്യുക ആണെങ്കിൽ നിങ്ങളുടെ തലച്ചോറിന്റെ ഭാഷ ക്രമേണ മാറാൻ തുടങ്ങും. നിങ്ങളുടെ തലച്ചോറിൽ എന്ത് കാര്യം ആണെങ്കിലും അടിക്കടി ആവർത്തിച്ചാൽ *നിങ്ങളുടെ ബ്രെയിൻ PATHWAY മാറാൻ തുടങ്ങും ക്രമേണ അത് നിങ്ങളുടെ സ്വഭാവം ആയിട്ട് മാറാൻ തുടങ്ങും.* നിങ്ങൾ ഒരു പോസിറ്റിവ് വ്യക്തി ആയി മാറും അപ്പോൾ നിങ്ങളുടെ വിജയങ്ങൾ കണ്ട് തുടങ്ങും..\n*നിങ്ങളുടെ മനസിന് എതിരെ നിങ്ങൾ യുദ്ധം ചെയ്യുക. നിങ്ങൾക്ക് ആയിരം യുദ്ധത്തെ വിജയിക്കാം* എന്നാൽ നിങ്ങളുടെ മനസിനെ യുദ്ധത്തിൽ തോല്പിക്കാൻ ആണ് പ്രയാസം. നിങ്ങളുടെ ശത്രു പുറത്തല്ല, നിങ്ങളുടെ അകത്തു തന്നെ ആണ്...\nPosted by HARI Mash at May 31, 2017


മാണിയല്ല, ജോസാണ് പാലായിലെ മാണിക്യം!! അതിസമ്പന്നന്; ആസ്തിയറിഞ്ഞാല് ഞെട്ടും, കോടികള്... | Rajya Sabha Candidate Jose K Mani reveals his asset with nomination letter - Malayalam Oneindia\n6 min ago ജെയ്റ്റ്ലിയുടെ വിയോഗം; നഷ്ടമായത് കുടുംബത്തിലെ അഗത്തെയെന്ന് അമിത് ഷാ, രാജ്നാഥ് സിങ് ദില്ലിയിലേക്ക്\n8 min ago സീനിയറുടെ വിയോഗം വേദനിപ്പിക്കുന്നുവെന്ന് ശശി തരൂര്, അനുശോചനം രേഖപ്പെടുത്തി കോണ്‍ഗ്രസ്\n18 min ago ഇന്ത്യന് രാഷ്ട്രീയത്തിലെ സമുന്നതനായ നേതാവ്, ജെയ്റ്റ്‌ലിയുടെ വിയോഗത്തില് അനുശോചിച്ച് പ്രതിപക്ഷം!\nമാണിയല്ല, ജോസാണ് പാലായിലെ മാണിക്യം!! അതിസമ്പന്നന്; ആസ്തിയറിഞ്ഞാല് ഞെട്ടും, കോടികള്...\nUpdated: Wed, Jun 13, 2018, 11:16 [IST]\nതിരുവനന്തപുരം: മൂന്ന് പേരാണ് അടുത്ത ദിവസം കേരളത്തില് നിന്ന് രാജ്യസഭയിലേക്ക് തിരഞ്ഞെടുക്കപ്പെടാന് പോകുന്നത്. കേരളാ കോണ്‍ഗ്രസ് എം പ്രതിനിധി ജോസ് കെ മാണി, സിപിഎം നേതാവ് എളമരം കരീം, സിപിഐയുടെ ബിനോയ് വിശ്വം. മൂവരും പത്രിക സമര്‍പ്പിച്ചു. പത്രികകളുടെ സൂക്ഷ്മ പരിശോധനയും കഴിഞ്ഞു. പിന്‍വലിക്കാനുള്ള അവസാന ദിവസം വ്യാഴാഴ്ചയാണ്. 14ന് വൈകീട്ട് മൂവരും തിരഞ്ഞെടുക്കപ്പെട്ടതായി പ്രഖ്യാപിക്കും.\nപത്രികയ്‌ക്കൊപ്പം സമര്‍പ്പിച്ച വ്യക്തിഗത വിവരങ്ങളില് മൂവരും ആസ്തികള് വിശദീകരിച്ചിട്ടുണ്ട്. മൂന്ന് പേരില് ആസ്തി കൂടുതല് ജോസ് കെ മാണിക്കാണ്. അദ്ദേഹത്തിന്റെയും ഭാര്യയുടെയും മക്കളുടെയും പേരിലുള്ള സ്വത്ത് വിവരങ്ങള് വെളിപ്പെടുത്തിയിട്ടുണ്ട്. കൈയ്യില് ആയിരങ്ങളും ബാങ്കില് ലക്ഷങ്ങളും കോടികളുടെ സ്വത്തുക്കളുമുണ്ടെന്ന് രേഖകളില് വ്യക്തമാക്കുന്നു...\nകൈവശം കുറച്ച് മാത്രം\nജോസ് കെ മാണിയുടെ കൈവശമുള്ളത് 18000 രൂപ മാത്രം. ഭാര്യയുടെ കൈവശം 12000 രൂപയും. മക്കളുടെ കൈയ്യില് 1250 രൂപയുമുണ്ടെന്ന് രേഖകളില് വിശദീകരിക്കുന്നു. ഇത് കൈവശമുള്ള സംഖ്യയുടെ കണക്കാണ്. എന്നാല് ബാങ്കിലുള്ളതും മറ്റു നിക്ഷേപങ്ങളിലുള്ളതുമായ സംഖ്യയും വിശദമാക്കിയിട്ടുണ്ട്.\nജോസ് കെ മാണിയുടെ ബാങ്ക് നിക്ഷേപം 20.59 ലക്ഷമാണ്. ഭാര്യയുടെ പേരില് 7.37 ലക്ഷത്തിന്റെ നിക്ഷേപമുണ്ട്. മക്കളുടെ പേരില് 15853 രൂപയും. ബാങ്ക് നിക്ഷേപം, ഓഹരി നിക്ഷേപം, സ്വര്‍ണാഭരണങ്ങള് എന്നീ ഗണത്തില് ജോസ് കെ മാണിക്ക് 24.52 ലക്ഷം രൂപയുടെ ആസ്തിയുണ്ട്. ഭാര്യയ്ക്ക് 2.11 കോടിയുടെ ആസ്തിയാണുള്ളത്.\nഭൂമി, വീട് ഇനങ്ങളിലായി ജോസ് കെ മാണിയുടെ പേരില് 1.04 കോടിയുടെ സ്വത്ത് വേറെയുണ്ട്. ഭാര്യയുടെ പേരില് 15.87 ലക്ഷം രൂപയുടെ സ്വത്ത് ഈ ഇനത്തില് വരും. മക്കളില് ഒരാള്‍ക്ക് 10.49 ലക്ഷം രൂപയുടെ ഓഹരി നിക്ഷേപമുണ്ട്. 48 ഗ്രാം സ്വര്‍ണമാണ് ജോസ്് കെ മാണിക്കുള്ളത്. ഭാര്യയുടെ കൈവശം 408 ഗ്രാം സ്വര്‍ണമുണ്ട്. മക്കളുടെ പേരില് 120 ഗ്രാം വീതം സ്വര്‍ണമുണ്ട്.\nതിളങ്ങിയത് ജോസ് തന്നെ\nഭാര്യയുടെ പേരില് രണ്ട് ലക്ഷത്തിന്റെ വീതമുള്ള രണ്ട് ഇന്‍ഷുറന്‍സ് പോളിസികളുണ്ട്. റോയല് മാര്‍ക്കറ്റിങ് ആന്റ് ഡിസ്ട്രിബ്യൂഷനില് 68.35 ലക്ഷം രൂപയും ഭാര്യയ്ക്കുണ്ട്. പുതിയ രാജ്യസഭാ സ്ഥാനാര്‍ഥികളില് മൂന്ന് പേരില് ഏറ്റവും കൂടുതല് സ്വത്തുള്ളതും ജോസ് കെ മാണിക്ക് തന്നെ.\nസിപിഎം സ്ഥാനാര്‍ഥി എളമരം കരീമിന് 18.5 ലക്ഷത്തിന്റെ നിക്ഷേപമുണ്ട്്. ഭാര്യയുടെ പേരില് 12.66 ലക്ഷത്തിന്റെ ആസ്തിയുമുണ്ട്. സിപിഐ സ്ഥാനാര്‍ഥി ബിനോയ് വിശ്വത്തിന്റെ പേരില് ബാങ്കിലും കൈവശവുമായി 5.59 ലക്ഷം രൂപയുണ്ട്. ഭാര്യയുടെ കൈവശം 1.15 ലക്ഷത്തിന്റെ സ്വര്‍ണമുണ്ട്. വിവിധ ബാങ്കുകളില് ഭാര്യയ്ക്ക് 34.28 ലക്ഷത്തിന്റെ നിക്ഷേപമുണ്ട്. കൂടാതെ വീടും ഭൂമിയും ഭാര്യയുടെ പേരിലുണ്ട്.\njose k mani km mani kerala congress rajya sabha election candidate asset ജോസ് കെ മാണി കെഎം മാണി രാജ്യസഭ തിരഞ്ഞെടുപ്പ് സ്ഥാനാര്‍ഥി ആസ്തി\nRajya Sabha Candidate Jose K Mani reveals his asset with nomination letter


| ലഷ്‌കറില് ചേരാന് പാകിസ്‌താനിലേക്കു പുറപ്പെട്ട യു.എസ്. പൗരന് വിമാനത്താവളത്തില് പിടിയില് | Mangalam\nTuesday, August 06, 2019 Last Updated0Min 16 Sec ago English Edition\nSunday 10 Feb 2019 12.55 AM\nവാഷിങ്‌ടണ്: ലഷ്‌കറെ തോയ്‌ബയില് ചേരാന് പാകിസ്‌താനിലേക്കു പോകാനെത്തിയ അമേരിക്കന് പൗരന് ന്യൂയോര്‍ക്ക് വിമാനത്താവളത്തില് അറസ്‌റ്റില്. മാന്‍ഹട്ടന് സ്വദേശി ജീസസ് വില്‍ഫ്രെഡോ എന്‍കാര്‍നേഷനെ(29)യാണ് ന്യൂയോര്‍ക്ക് ജോണ് എഫ്. കെന്നഡി വിമാനത്താവളത്തില് എഫ്.ബി.ഐ. അറസ്‌റ്റ് ചെയ്‌തത്.\nഇന്റര്‍നെറ്റ് മുഖേനെ ഭീകരസംഘടനയായ ലഷ്‌കറെ തോയ്‌ബയില് ചേരാന് ഇയാള് ശ്രമിക്കുന്നത് അന്വേഷണ ഏജന്‍സികളുടെ ശ്രദ്ധയില്‍പ്പെട്ടിരുന്നു. ഓണ്‍ലൈനായി ഭീകരസംഘടനയില് ചേരാന് കഴിയാതെ വന്നതോടെയാണ് ഇയാള് പാകിസ്‌താനിലേക്കു പോകാന് തീരുമാനിച്ചത്. ലഷ്‌കറെ തോയ്‌ബയുടെ പിന്തുണ കിട്ടാന് മറ്റൊരാളുടെ സഹായവും ജീസസ് വില്‍ഫ്രെഡോ തേടിയിരുന്നതായി അസിസ്‌റ്റന്റ് അറ്റോര്‍ണി ജനറല് ജോണ് ഡെമേഴ്‌സ് പറഞ്ഞു.\nഅതിനിടെ, ഭീകരസംഘടകളിലേക്കു യുവാക്കളെ റിക്രൂട്ട് ചെയ്യാന് ശ്രമിച്ച ടെക്‌സസ് സ്വദേശിയായ കൗമാരക്കാരനെതിരേ എഫ്.ബി.ഐ. കേസെടുത്തു. സമൂഹമാധ്യമങ്ങള് ഉപയോഗിച്ച് യുവാക്കളെ റിക്രൂട്ട് ചെയ്യുകയും ഇവരെ പാകിസ്‌താനിലേക്ക് പരിശീലനത്തിന് അയയ്‌ക്കാനുമായിരുന്നു ഇയാള് പദ്ധതിയിട്ടിരുന്നതെന്ന് എഫ്.ബി.ഐ. വൃത്തങ്ങള് വ്യക്‌തമാക്കി.\n'പുതിയ വീട്ടില് അവര്‍ക്കൊപ്പം താമസിച്ച് കൊതി തീര്‍ന്നില്ല, അനാഥരായതാണ് എന്റെ പൊന്ന് ജന്നയും , അസ്മിയും, ഇക്കാന്ന് വിളിച്ചുള്ള ജസീലയുടെ കരച്ചില് ഇവിടെ വരെ കേള്‍ക്കുന്നുണ്ട്'; ശ്രീറാമിന് ബഷീറിന്റെ തുറന്ന കത്ത്; വൈറല് കുറിപ്പ്


916 (നയൻ വൺ സിക്സ്) - 916 (nine one six) | M3DB.COM\n916 (നയൻ വൺ സിക്സ്)\n916 (nine one six)\nഭാര്യയുമായി വിവാഹബന്ധം വേർപ്പെടുത്തിയെങ്കിലും മകളെ ജീവനു തുല്യം സ്നേഹിക്കുകയും മകളോട് സുഹൃത്തിനെപ്പോലെ പെരുമാറുകയും ചെയ്യുന്ന ഡോ.ഹരികൃഷ്ണൻ (അനൂപ് മേനോൻ) എന്ന സർക്കാർ ഡോക്ടറുടെ ആദർശപൂർണ്ണമായ ജീവിതവും, വൈകിയ വേളയിൽ അമ്മയുടെ സ്നേഹം തിരിച്ചറിയുന്ന മകൾ മീര(മാളവിക മേനോൻ)യെന്ന കൌമാരക്കാരിയുടെ ജീവിതവും.\nകെ വി വിജയകുമാർ പാലക്കുന്ന്\nVideo of khf4dyDovjo\nപി പി പ്രശാന്ത് കുമാർ\nസോളമൻ (ഹരികൃഷ്ണന്റെ സുഹൃത്ത്)\nചന്ദ്ര (ഡോ. രമേശന്റെ ഭാര്യ)\nപാർട്ടി യുവജന നേതാവ്\nകരുണൻ വൈദ്യൻ (ഹരികൃഷ്ണന്റെ അച്ഛൻ)\nസൈമൺ പാറശ്ശേരി (നഴ്സസ് അസോ. നേതാവ്)\nകാർ ഡ്രൈവർ പ്രേമൻ\nമീര (ഡോ. ഹരികൃഷ്ണന്റെ മകൾ)\n“കഥപറയുമ്പോൾ” “മാണിക്യക്കല്ല്” എന്നീ ചിത്രങ്ങൾക്ക് ശേഷം സംവിധായകൻ ‘എം മോഹനൻ’ സംവിധാനം ചെയ്യുന്ന സിനിമ.\nസർക്കാർ ആശുപത്രിയിൽ ജോലി ചെയ്യുന്ന ഡോ. ഹരികൃഷ്ണൻ എന്ന ആദർശവാനായ വ്യക്തി പ്ലസ്സ് ടു വിദ്യാർത്ഥിയായ മകൾ മീരക്ക് അച്ഛനെന്നതിലുപരി സുഹൃത്തു കൂടിയാണ്. മീരയുടെ കുഞ്ഞുനാളിൽ ഡോ. ഹരികൃഷ്ണൻ ഭാര്യയുമായി വിവാഹ ബന്ധം വേർപ്പെടുത്തിയതാണ്. വേർപിരിഞ്ഞ ദിവസം ഭാര്യം മകളെ ഹരികൃഷ്ണനു കൈമാറി തന്റെ സുഖജീവിതത്തിനു വിദേശത്തേക്കു പോയി. ഓർമ്മയിൽ മാത്രമുള്ള അമ്മയെ മകൾ മീരക്ക് വെറുപ്പാണ്. മദ്ധ്യവയസ്സിലെത്തിയ ഡോ. ഹരികൃഷ്ണൻ മകൾ മീരക്ക് റോൾ മോഡലാണ്. അച്ഛന്റെ ആരോഗ്യം കാത്തുസൂക്ഷിക്കാൻ ഭക്ഷണകാര്യത്തിലും വ്യായാമത്തിലും മകൾ അതീവ ശ്രദ്ധാലുവാണ്. അച്ഛന്റെ ആദർശജീവിതം കൊണ്ടു മാത്രം മകൾ എന്നും അച്ഛനെ അനുസരിക്കുന്ന മകളാകുന്നു. അതുകൊണ്ട് മകൾക്ക് മൊബൈൽ ഫോൺ വാങ്ങിച്ചു കൊടുക്കാ‍ൻ അച്ഛനും അതുപയോഗിക്കാൻ മകൾക്കും താൽ‌പ്പര്യമില്ല. ഹരികൃഷ്ണന്റെ അടുത്ത കൂട്ടുകാരനാണ് ഡോ. രമേജ്. മെറിറ്റിൽ പഠിച്ചു പാസ്സായി എം ബി ബി എസ് എടുത്ത രമേശിനു പക്ഷെ ഹരികൃഷ്ണന്റെപോലെ ആദർശജീവിതം നയിക്കാൻ പറ്റുന്നില്ല. പണത്തിനോടു ആർത്തിയുള്ള ഭാര്യ ഡോ. ചന്ദ്രയുടേ വാശിയാണ് കാരണം. രണ്ടു പെണ്മക്കളുള്ളതുകൊണ്ട് നല്ലകാലത്ത് നന്നായി ജോലിചെയ്ത് മാക്സിമം പണം ഉണ്ടാക്കണം എന്നതാണ് ചന്ദ്രയുടേ ലൈൻ. കുറച്ച് ആരോഗ്യപ്രശ്നങ്ങളുള്ള രമേശനു ഭക്ഷണക്രമവും വ്യായാമവും ഭാര്യ നിഷ്കർഷിക്കുന്നു.\nസ്ക്കൂളിൽ മീരയുടേ കൂട്ടുകാരികൾ വളരെ സ്മാർട്ട് ആണ്. അവരോടൊപ്പം ആവശ്യമില്ലാത്ത കൂട്ടുകെട്ടിനു പോകാൻ മീര തയ്യാറല്ല. അച്ഛനു ഇഷ്ടപ്പെടില്ല എന്നതും കാരണമാണ്. കൂട്ടുകാരികൾ എന്നു ഇന്റർനെറ്റ് കഫേയിൽ പോയി ചാറ്റ് ചെയ്യാറുണ്ട്. അതിനു മീരയേയും വിളിക്കുന്നു. പക്ഷേ മീര ആദ്യം തയ്യാറാകുന്നില്ല. നിർബന്ധം സഹിക്കവയ്യാതായപ്പോൾ ഒരുദിവസം മീര അവർക്കൊപ്പം കഫേയിൽ പോകുന്നു. അവിടേനിന്ന് അച്ചനു ഫോൺ ചെയ്ത് താൻ മറ്റൊരിടത്താണെന്നു നുണ പറയുന്നു. ഇത് കേൾക്കുന്ന കഫേയിലെ മറ്റൊരു ചെറുപ്പക്കാരൻ അവരെ ഉപദേശിക്കാൻ ശ്രമിക്കുന്നു. ഒരു സത്യം മറയ്ക്കാൻ ഒരു നുണ പറഞ്ഞാൽ ആ നുണ സത്യമാക്കാൻ ഒരുപാട് നുണകൾ പിന്നേയും പറയേണ്ടിവരും എന്നും ഇത് പി പി പ്രശാന്ത് കുമാർ എന്നൊരാൾ പറഞ്ഞതാണെന്നും പറയുന്നു. പി പി പ്രശാന്ത് കുമാർ ആരാണെന്ന കുട്ടികളുടെ ചോദ്യത്തിനു അത് താൻ തന്നെയാണെന്ന് ചെറുപ്പക്കാരൻ (ആസിഫ് അലി) ചിരിയോടെ പറയുന്നു.\nപി പി പ്രശാന്ത് കുമാറിന്റെ പെരുമാറ്റം മീരക്ക് ഇഷ്ടപ്പെടുന്നു. മറ്റു ചില ദിവസങ്ങളിലും പ്രശാന്ത് കുമാർ മീരയേയും കൂട്ടുകാരികളേയും കഫേയിൽ വെച്ച് കാണുന്നു. അപ്പോഴും അയാൾ ഇവരെ തമാശ കലർന്ന ഭാഷയിൽ ഉപദേശിക്കുന്നുണ്ട്. കൂട്ടുകാരികൾക്ക് അതിഷ്ടപ്പെടുന്നില്ലെങ്കിലും മീരക്ക് എന്തോ ഒരു താല്പര്യം അയാ‍ളോട് ഉണ്ടാവുന്നു. മറ്റൊരു ദിവസം ഒരു റെസ്റ്റോറന്റിൽ വെച്ച് മീരയും കൂട്ടുകാരികളും പ്രശാന്ത് കുമാറിനെ കാണുന്നു. ഒരുമിച്ച് ഐസ് ക്രീം കഴിച്ച അവർ അടുത്ത പരിചയക്കാരാവുന്നു. മീരയുടേ മൊബെൽ നമ്പർ തന്ത്രത്തിൽ കൈവശപ്പെടുത്താൻ പ്രശാന്ത്കുമാർ ശ്രമിച്ചെങ്കിലും തനിക്ക് മൊബൈൽ ഇല്ലാത്തതുകൊണ്ട് കൂട്ടുകാരിയുടെ നമ്പർ മീര പറയുന്നു. ഒരു ദിവസം പ്രശാന്ത് കുമാർ കൂട്ടുകാരിയുടെ മൊബൈലിലേക്ക് വിളിച്ച് മീരയെക്കുറിച്ച് അന്വേഷിക്കുന്നു. മീരയ്ക്ക് കൌതുകവും ഇഷ്ടവും തോന്നുന്നു. വേണമെങ്കിൽ പ്രശാന്തിനു മീരയുടെ വീട്ടിലെ ലാന്റ് ഫോൺ നമ്പർ കൊടുക്കാമെന്നു പറയുന്നു. പ്രശാന്ത് കുമാറിനെക്കുറിച്ച് മീര തന്റെ ഡയറിയിൽ എഴുതുന്നു.\nപ്രശാന്ത് കുമാറിനെ പരിചയപ്പെട്ടതുമുതൽ മീരയിൽ മാറ്റം ഉണ്ടാകുന്നു. ഒറ്റക്കിരിക്കാനും ചിന്തിക്കാനും അച്ഛനിൽ നിന്ന് ഒഴിഞ്ഞുമാറാനുമൊക്കെ അവൾ തുടങ്ങുന്നു. ഒരുദിവസം രാത്രിയിൽ ലാന്റ്ഫോണിൽ ഒരു കാൾ വരുന്നു. അത് അറ്റന്റ് ചെയ്ത മീരയിൽ ഒരു ഭാവമാറ്റം ഉണ്ടാകുന്നു. ഫോണിൽ ആരാണെന്ന അച്ഛന്റെ ചോദ്യത്തിനു അവൾ റോങ്ങ് നമ്പറാണെന്ന് നുണ പറയുന്നു. മീരയുടേ ഈ മാറ്റം ഹരികൃഷ്ണൻ ശ്രദ്ധിക്കാൻ തുടങ്ങുന്നു. മറ്റൊരുദിവസം പകലിൽ സ്ക്കൂൾ സമയത്ത് മീരയെ ഒരു ഷോപ്പിങ്ങ് മാളിന്റെ മുന്നിൽ ഹരികൃഷ്ണൻ കാണുന്നു. അത്ഭുതപ്പെട്ട ഹരികൃഷ്ണൻ അവളറിയാതെ പിന്തുടരുന്നു. മാളിൽ വെച്ച് മീര പ്രശാന്ത് കുമാറുമായി സംസാരിക്കുന്നതും അടുപ്പത്തിൽ ഇടപെടുന്നതും ഹരികൃഷ്ണൻ കാണുന്നു. അത് അയാളെ അസ്വസ്ഥനാക്കുന്നു. മകളിൽ വന്ന ഭാവമാറ്റവും ഈ ചെറുപ്പക്കാരനുമായുള്ള അടുപ്പവും ഹരികൃഷ്ണനെ അസ്വസ്ഥനാക്കുന്നു. ഈ കാര്യം അയാൾ ഡോ. രമേശൂം ഭാര്യയുമായി സംസാരിക്കുന്നു. അന്ന് രാത്രി മദ്യപിച്ച് വീട്ടിലെത്തിയ ഹരികൃഷ്ണൻ മീരയുടേ മുറിയ്ക്കു മുൻപിലെത്തിയപ്പോൾ അവൾ ആരോടോ സംസാരിക്കുന്നതായി കേൾക്കുന്നു. ആരാണെന്നറിയാനുള്ള ആഗ്രഹവും ദ്വേഷ്യവും കൊണ്ട് മീരയുടേ മുറിക്കകത്തേക്ക് കടന്ന ഹരികൃഷ്ണൻ കണ്ടത് മകൾ മീര മൊബൈൽ ഫോണിൽ ആരോടോ സംസാരിക്കുന്നതാണ്. സകല നിയന്ത്രണവും നഷ്ടപ്പെട്ട ഹരികൃഷ്ണൻ മീരയുടേ കവിളത്ത് ആഞ്ഞടിക്കുന്നു ഒപ്പം ആ മൊബൈൽ വാങ്ങി തറയിൽ എറിഞ്ഞ് നശിപ്പിക്കുന്നു.\nപിറ്റേ ദിവസം നേരം വെളുത്തത് അപ്രതീക്ഷിതമായൊരു വാർത്തയുമായാണ്. മീരയെ കാണാനില്ല. ഹരികൃഷ്ണനും കാര്യസ്ഥൻ അയ്യപ്പനും (നന്ദു ലാൽ) വീടും പരിസരവും മുഴുവൻ തിരഞ്ഞെങ്കിലും മീരയെ കണ്ടെത്താനായില്ല.\nഅനിൽ പനച്ചൂരാൻ എം ജയചന്ദ്രൻ ഹരിചരൺ, മൃദുല വാരിയർ\nറഫീക്ക് അഹമ്മദ് എം ജയചന്ദ്രൻ സുദീപ് കുമാർ\nറഫീക്ക് അഹമ്മദ് എം ജയചന്ദ്രൻ ഹരിചരൺ, കെ എസ് ചിത്ര, വർഷ\nരാജീവ് നായർ എം ജയചന്ദ്രൻ ബെന്നി ദയാൽ, സുചിത്ര\nപോസ്റ്റേഴ്സും പ്ലോട്ട് & സിനോപ്സിസ്, പരമാവധി വിവരങ്ങൾ ചേർത്തു


ബംഗാളിലെ 'അടി'യില് ഐക്യം പിറക്കുന്നു; 2004 പ്ലാനുമായി സോണിയ: നിര്‍ണായക നീക്കത്തില് അമ്പരന്ന് ബിജെപി • ഇ വാർത്ത | evartha\nആമസോണിന്റെ വ്യാജ വെബ്സൈറ്റ് വഴി തട്ടിപ്പ്: രണ്ടുപേര് അറസ്റ്റില്\nറഫാല് കരാറുമായി ബന്ധപ്പെട്ട് ബിജെപി നേതാക്കള്‍ക്ക് ഇപ്പോള് കുറ്റബോധമുണ്ടെന്ന് രാഹുല്‍ഗാന്ധി\nപോലീസിന് എന്ത് ഉപതെരഞ്ഞെടുപ്പ്? കൂടത്തായി കേസിലെ പ്രതികൾക്ക് അനുകൂലമായ മുല്ലപ്പള്ളിയുടെ നിലപാട് അത്ഭുതപ്പെടുത്തി: കോടിയേരി\nമുഖ്യമന്ത്രി പാഷാണം വർക്കി; മഞ്ചേശ്വരത്ത് വിശ്വാസിയാകുമ്പോൾ മറ്റുള്ള മണ്ഡലങ്ങളിൽ നവോത്ഥാന നായകന്‍റെ പട്ടം എടുത്തണിയും: ചെന്നിത്തല\nമരടിലെ ഫ്ലാറ്റ് പൊളിക്കല്; നഗരസഭ വിശദീകരണത്തിനായി വിളിച്ചുകൂട്ടിയ നാട്ടുകാരുടെ യോഗത്തില് ബഹളം\nജോളിയുമായി ബന്ധം: മുസ്ലീം ലീഗ് നേതാവിന്റെ വീട്ടിൽ പൊലീസ് റെയ്ഡ്\nഓഹരികൾ വിറ്റഴിക്കാനുള്ള നീക്കത്തിനു മുന്നേ എയർ ഇന്ത്യയിൽ കൂട്ടരാജി\nജോളി സൈക്കോ സ്വഭാവമുള്ള സ്ത്രീയല്ല; ഏറ്റവും ബുദ്ധിമതിയായ കൊലയാളി: എസ് പി സൈമണ്\nബിജെപിയുമായുള്ള ബന്ധം ഉപേക്ഷിക്കാനുള്ള തീരുമാനം അബദ്ധം; തുറന്ന്പറഞ്ഞ് ചന്ദ്രബാബു നായിഡു\nപരാതി പിന്‍വലിക്കാന് സമ്മര്‍ദ്ദം; ലൈംഗികാതിക്രമണത്തിന് വിധേയയായ 16കാരിയുടെ പിതാവ് ജീവനൊടുക്കി\nഅമേരിക്കയിൽ ട്രംപിന് പ്രചാരണം ചെയ്യുന്ന മോദി കര്‍ണാടകയിലെ പ്രളയത്തില് തിരിഞ്ഞുനോക്കിയില്ല: സിദ്ധരാമയ്യ\n2019 രസതന്ത്ര നൊബേല് പുരസ്കാരം; പങ്കിട്ട് മൂന്ന് ശാസ്ത്രജ്ഞർ\nഇറാഖില് ജനകീയ പ്രക്ഷോഭം രൂക്ഷമാകുന്നു\nനടൻ വരുണ്‍തേജയുടെ ‘ഗ്രീൻ ഇന്ത്യ’ ചലഞ്ച് ഏറ്റെടുത്ത് സായ് പല്ലവി\nആരാധകര്‍ക്ക് കൈകൊടുത്ത ശേഷം ഡെറ്റോള് ഉപയോഗിച്ച് കൈ കഴുകും; നടന് വിജയ്‌ക്കെതിരെ സംവിധായകന് സാമി\nഅധികസമയം സ്മാർട്ട് ഫോണിൽ ചിലവഴിക്കാറുണ്ടോ; ‘ടെക്സ്റ്റ് നെക്ക് സിന്‍ഡ്രോം’ വന്നേക്കാം, സൂക്ഷിക്കണം\nപിവി സിന്ധു പോരാട്ട വീര്യത്തിന്റെ മറുപേര്: മുഖ്യമന്ത്രി\nഇന്ത്യ ദക്ഷിണാഫ്രിക്ക രണ്ടാം ടെസ്റ്റ് മല്‍സരം നാളെ\nഐസിസി ടെസ്റ്റ് ബാറ്റിംഗ് റാങ്കിംഗ്: രോഹിത് ശര്‍മ കരിയറിലെ ഏറ്റവും മികച്ച സ്ഥാനത്ത്\nevartha Desk May 16, 2019, 4:54 pm May 16, 2019\nലോക്‌സഭാ തെരഞ്ഞെടുപ്പില് ആര്‍ക്കും തനിച്ചു ഭരിക്കാനുള്ള ഭൂരിപക്ഷമില്ലാതെ വന്നാല് ബിജെപി വീണ്ടും സര്‍ക്കാരുണ്ടാക്കുന്നതു തടയാന് പ്രതിപക്ഷ പാര്‍ട്ടികള് മുന്‍കരുതല് എടുക്കുന്നുവെന്ന സൂചനകള് കഴിഞ്ഞ കുറച്ചു ദിവസങ്ങളായി പുറത്തുവരുന്നുണ്ട്. കോണ്‍ഗ്രസ് ഈ നീക്കത്തിന് ചുക്കാന് പിടിച്ചെങ്കിലും തൃണമൂല്, ബിഎസ്പി, എസ്പി പാര്‍ട്ടികളുടെ നിസ്സഹകരണം ഇതിന് വിലങ്ങു തടിയായി നിന്നിരുന്നു.\nഎന്നാല് ബംഗാളിലെ സംഭവവികാസങ്ങള് കാര്യങ്ങള് മാറ്റിമറിച്ചിരിക്കുകയാണ്. തിരഞ്ഞെടുപ്പിന്റെ വിവിധഘട്ടങ്ങളില് ഉടക്കിനിന്ന വിശാലപ്രതിപക്ഷത്തെ ഒന്നിപ്പിക്കാനുള്ള സുവര്‍ണാവസരമായാണ് കോണ്‍ഗ്രസുള്‍പ്പടെയുള്ള പ്രധാനപാര്‍ട്ടികള് ഇപ്പോഴത്തെ സംഭവവികാസങ്ങളെ നോക്കിക്കാണുന്നത്.\nആന്ധ്രപ്രദേശ് മുഖ്യമന്ത്രി ചന്ദ്രബാബു നായിഡു, ഡിഎംകെ അധ്യക്ഷന് എം.കെ. സ്റ്റാലിന്, എസ്പി അധ്യക്ഷന് അഖിലേഷ് യാദവ്, ഡല്‍ഹി മുഖ്യമന്ത്രി അരവിന്ദ് കേജ്‌രിവാള് ഉള്‍പ്പടെയുള്ള ദേശീയ നേതാക്കള് തൃണമൂലിനു പിന്തുണ അറിയിച്ചു. തിരഞ്ഞെടുപ്പ് കമ്മിഷനെ രൂക്ഷമായി വിമര്‍ശിച്ച കോണ്‍ഗ്രസ് ബദ്ധശത്രുവായ മമതയെ കുറ്റപ്പെടുത്താന് തയാറായില്ല എന്നതും ശ്രദ്ധേയമാണ്. മോദിയും അമിത് ഷായും ചേര്‍ന്നു മമതയെ വേട്ടയാടുകയാണെന്ന് മായാവതിയും കുറ്റപ്പെടുത്തി.\nഇതിനിടയിലാണ് സര്‍ക്കാര് രൂപീകരണ ചര്‍ച്ചകളില് നിര്‍ണായക നീക്കവുമായി യുപിഎ അധ്യക്ഷ സോണിയ ഗാന്ധി രംഗത്തെത്തിയത്. യു.പി.എ ഘടകകക്ഷികള്‍ക്കു പുറമെ ടി.ആര്.എസിനെയും വൈ.എസ്.ആര് കോണ്‍ഗ്രസിനെയും ബിജു ജനതാദളിനെയും ഒപ്പം നിര്‍ത്താനുള്ള ശ്രമങ്ങളാണ് സോണിയ നടത്തുന്നത്. നവീന് പട്‌നായിക്കുമായി ചര്‍ച്ച നടത്താന് മധ്യപ്രദേശ് മുഖ്യമന്ത്രി കമല് നാഥിനെ സോണിയ ചുമതലപ്പെടുത്തി.\nതിരഞ്ഞടുപ്പ് ഫലം വരുന്ന മേയ് 23 ന് സര്‍ക്കാര് രൂപീകരണത്തിന് സാധ്യതയുണ്ടെങ്കില് ആ അവസരം പരമാവധി പ്രയോജനപ്പെടുത്താനാണ് സോണിയ ഗാന്ധിയുടെ നീക്കം. 2004 ല് യു.പി.എ രൂപീകരണത്തില് നിര്‍ണായകമായിരുന്നു സോണിയയുടെ നീക്കങ്ങള്.\nചന്ദ്രശേഖര് റാവുവിന്റെ മൂന്നാംമുന്നണി ശ്രമങ്ങള് വിജയം കണ്ടിട്ടില്ല. ബംഗാളില് മുഖ്യശത്രുവായതിനാല് ബി.ജെ.പിക്കൊപ്പം കൂട്ടുചേരാന് മമതക്ക് കഴിയില്ല. ഫലം വരുന്ന മേയ് 23നോ 24 നോ പ്രതിപക്ഷ പാര്‍ട്ടി യോഗം ചേരാനാണ് കോണ്‍ഗ്രസ് നീക്കം. ഈ യോഗത്തില് മൂന്നു പാര്‍ട്ടികളെയും പങ്കെടുപ്പിക്കാനാണ് സോണിയ ഗാന്ധി തന്നെ മുന്‍കൈയ്യെടുക്കുന്നത്.\nഅതേസമയം, വെവ്വേറെയാണു മല്‍സരിച്ചതെങ്കിലും വിധി വരും മുന്‍പ് കോണ്‍ഗ്രസ് എല്ലാ മതേതരപ്പാര്‍ട്ടികളെയും ഒന്നിച്ചു നിര്‍ത്തുമെന്ന് ഗുലാം നബി ആസാദ് പറഞ്ഞിരുന്നു. എന്‍ഡിഎ വീണ്ടും അധികാരത്തിലെത്തുന്നത് തടയുക എന്നതാണ് കോണ്‍ഗ്രസിന്റെ ലക്ഷ്യം. എല്ലാ പ്രതിപക്ഷ പാര്‍ട്ടികള്‍ക്കിടയിലും കോണ്‍ഗ്രസിന് വേണ്ടി ധാരണയുണ്ടായാല് നേതൃത്വം പാര്‍ട്ടി ഏറ്റെടുക്കുമെന്നും ഗുലാം നബി ആസാദ് വ്യക്തമാക്കി.\nഫലപ്രഖ്യാപനത്തിന് മുമ്പ് തന്നെ പ്രധാനമന്ത്രി സ്ഥാനാര്‍ത്ഥിയുണ്ടാവുന്നത് നല്ലതാണ്. എന്നാല് അത് കോണ്‍ഗ്രസിന് തന്നെ കിട്ടണമെന്ന് ഒരു വാശിയുമില്ല – ഗുലാം നബി ആസാദ് പറഞ്ഞു. ‘ലോക്‌സഭാ തെരഞ്ഞെടുപ്പിന്റെ അവസാനഘട്ടത്തിലാണ് നമ്മള്. പ്രചാരണത്തിനിറങ്ങിയ എനിക്ക് മനസ്സിലായത് എന്‍ഡിഎയോ ബിജെപിയോ അധികാരത്തിലെത്തില്ല എന്ന് തന്നെയാണ്. നരേന്ദ്രമോദി ഇനിയൊരു തവണ കൂടി പ്രധാനമന്ത്രിയാകില്ല. എന്‍ഡിഎ ബിജെപി വിരുദ്ധ സര്‍ക്കാര് ഇനി അധികാരത്തില് വരും’, ആസാദ് പറഞ്ഞു.\nലോക്‌സഭാ തെരഞ്ഞെടുപ്പിന്റെ അവസാനഘട്ടത്തിലെത്തി നില്‍ക്കേ പിടിവാശികളില്ലെന്ന സന്ദേശമാണ് കോണ്‍ഗ്രസ് ഇതിലൂടെ സഖ്യകക്ഷികള്‍ക്ക് നല്‍കുന്നത്. ഉത്തര്‍പ്രദേശില് കോണ്‍ഗ്രസിനെ കൂടെക്കൂട്ടാതെ മത്സരിച്ച എസ്പി ബിഎസ്പി മഹാസഖ്യത്തിനും സഖ്യത്തിന് വിസമ്മതിച്ച ആം ആദ്മി പാര്‍ട്ടിക്കും ഉള്ള സന്ദേശമാണിത്.\nNational Desk0 755\nNational Desk0 903\nNational Desk0 114


ശരീരം കാണിക്കും ലക്ഷണം;കരളിന്റെ ആയുസ്സ് പറയും | signs Which Are Warning you that your Liver is Overloaded With Toxins - Malayalam BoldSky\n» ശരീരം കാണിക്കും ലക്ഷണം;കരളിന്റെ ആയുസ്സ് പറയും\nശരീരം കാണിക്കും ലക്ഷണം;കരളിന്റെ ആയുസ്സ് പറയും\nനമ്മുടെ ശരീരത്തിലെ ഏറ്റവും വലിയ ഗ്രന്ഥിയാണ് കരള്. കരളിനെന്തെങ്കിലും തകരാറോ മറ്റ് പ്രശ്‌നങ്ങളെ ഉണ്ടെങ്കില് അത് പ്രകടിപ്പിക്കുന്നതിന് ശരീരം പല വഴികളും പ്രകടമാക്കും. കരളിലടങ്ങിയിട്ടുള്ള ടോക്‌സിനെ പുറന്തള്ളാന് ശരീരത്തെ സഹായിക്കുന്നത് മൂത്രത്തിലൂടെയാണ്. നാനൂറിലധികം പ്രവര്‍ത്തനങ്ങളാണ് ശരീരത്തിനകത്ത് കരള് വഹിക്കുന്നത്.\nമദ്യപിക്കുന്നവരുടേയും പുകവലിക്കുന്നവരുടേയും മറ്റ് കൃത്രിമ പാനീയങ്ങള് കഴിക്കുന്നവരുടേയും ഡ്രഗ്‌സ് പോലുള്ള വസ്തുക്കള് ഉപയോഗിക്കുന്നവരുടേയും അമിതമായി മരുന്നുകളെ ആശ്രയിക്കുന്നവരുടേയും കരള് പലപ്പോഴും പല തരത്തിലാണ് പ്രതികരിക്കുക.\nഉറങ്ങാന് പോകുന്നതിന് മുന്‍പ് ചെറി കഴിക്കാം\nഎന്നാല് കരളിന്റെ ആരോഗ്യത്തിന് കോട്ടം തട്ടുന്ന രീതിയിലുള്ള പ്രവര്‍ത്തനങ്ങള് അധികമായാല് ശരീരം ചില ലക്ഷണങ്ങള് കാണിക്കും. ഇത്തരം ലക്ഷണങ്ങള് ശരീരം കാണിച്ച് തുടങ്ങിയാല് മനസ്സിലാക്കണം കരള് പ്രവര്‍ത്തനക്ഷമമല്ലെന്ന്. എന്തൊക്കെയാണ് കരളില് ആവശ്യത്തിലധികം ടോക്‌സിന് അടിഞ്ഞ് കൂടിയാല് പ്രകടമാകുന്ന ലക്ഷണങ്ങള് എന്ന് നോക്കാം.\nഏത് അവസ്ഥയിലും ശരീരത്തിന് ക്ഷീണം കൂടുതലായിരിക്കും. എത്രയൊക്കെ ഭക്ഷണം കഴിച്ചാലും ആരോഗ്യത്തെ ഇരുന്നാലും കരള് പ്രവര്‍ത്തനക്ഷമമല്ലെങ്കില് പ്രകടമായ ക്ഷീണം ശരീരം കാണിക്കും. ശരീരത്തില് ടോക്‌സിന് കൂടുതലാണ് എന്നാണ് ഇതിലൂടെ മനസ്സിലാക്കേണ്ടത്.\nഭക്ഷണം കഴിക്കാതെയും മറ്റ് മാര്‍ഗ്ഗങ്ങള് ഒന്നും ഇല്ലാതെ തന്നെ ശരീരഭാരം അമിതമായ രീതിയില് വര്‍ദ്ധിക്കുന്നു. ഇതും കരളിന്റെ പ്രവര്‍ത്തനക്ഷമതയെ ചോദ്യം ചെയ്യുന്ന ഒന്നാണ്. അതുകൊണ്ട് തന്നെ ഇത്തരം ലക്ഷണം കണ്ട് കഴിഞ്ഞാല് ഉടന് തന്നെ ഡോക്ടറെ സമീപിക്കേണ്ടത് അത്യാവശ്യമാണ്.\nഭക്ഷണം കഴിച്ച് കഴിഞ്ഞാല് അത് ദഹിക്കാനുള്ള ബുദ്ധിമുട്ട് ഉണ്ടെങ്കിലും ഡോക്ടറെ കാണിക്കണം. കാരണം കരളില് ടോക്‌സിന് അടിഞ്ഞ് കൂടിയാല് അത് കരളിന്റെ ആരോഗ്യത്തെ നാശത്തിലേക്ക് നയിക്കുന്നു. അതുകൊണ്ട് തന്നെ ഭക്ഷണം കഴിക്കുമ്പോള് ദഹനസംബന്ധമായ പ്രശ്‌നങ്ങള് ഉണ്ടാവുമ്പോള് ശ്രദ്ധിക്കേണ്ടതാണ്.\nമലബന്ധമാണ് മറ്റൊരു ലക്ഷണം. മലബന്ധം പല കാരണങ്ങള് കൊണ്ടും ഉണ്ടാവാം. എന്നാല് മലബന്ധം ഉണ്ടാക്കുന്ന പ്രശ്‌നങ്ങള് ചില്ലറയല്ല. അതിന് കാരണം പലപ്പോഴും കരള് പ്രവര്‍ത്തനക്ഷമമല്ലാതിരിക്കുന്നതും കൂടിയാണ് എന്ന് അറിഞ്ഞിരിരിക്കണം.\nപെട്ടെന്ന് ദേഷ്യം വരുന്നതും പെട്ടെന്ന് കരയുന്നതും പോലുള്ള പല പ്രശ്‌നങ്ങള്‍ക്കും അടിസ്ഥാന കാരണം പലപ്പോഴും കരളിന്റെ കളിയായിരിക്കും. കരളില് ടോക്‌സിന് അധികമായാല് പലപ്പോഴും ഇത്തരം പ്രശ്‌നങ്ങള് ഉണ്ടാവും.\nപല കാരണങ്ങള് കൊണ്ടും തലവേദന ഉണ്ടാവാം. എന്നാല് ഇത്തരം പ്രശ്‌നങ്ങള്‍ക്ക് പരിഹാരം കാണുക എന്നതിലുപരി തലവേദനയുടെ യഥാര്‍ത്ഥ കാരണം മനസ്സിലാക്കണം. കരളില് ടോക്‌സിന് അടിഞ്ഞ് കൂടിയിട്ടുണ്ടെങ്കില് ഇത്തരം പ്രശ്‌നങ്ങള് ഉണ്ടാവാം.\nചര്‍മ്മത്തില് പല തരത്തിലുള്ള പ്രശ്‌നങ്ങള് ഉണ്ടാവാം. ചിലര്‍ക്ക് അലര്‍ജി ചിലരില് മുഖക്കുരു തുടങ്ങിയ പ്രശ്‌നങ്ങള്. എന്നാല് ഇതിന്റെയെല്ലാം അടിസ്ഥാന കാരണം ഒരിക്കലും കരള് പ്രവര്‍ത്തനക്ഷമമല്ലാത്തതല്ല. എന്നാല് ഈ കാരണവും തള്ളിക്കളയാന് പാടില്ല.\nഉറക്കമില്ലായ്മയാണ് മറ്റൊരു കാരണം. ഉറക്കമില്ലായ്മ കൊണ്ട് വലയുന്ന പലര്‍ക്കും ആരോഗ്യം കൃത്യമാണോ എന്ന് ഉറപ്പ് വരുത്തേണ്ടത് അത്യാവശ്യമാണ്. എന്നാല് പലപ്പോഴും നമ്മള് പ്രതീക്ഷിക്കാത്ത പല കാരണങ്ങളും ഇതിന് പിന്നിലുണ്ടാവാം. അതിലൊന്നാണ് കരളില് ടോക്‌സിന് നിറഞ്ഞിട്ടുള്ള ഒന്ന്.\nമുകളില് പറഞ്ഞ ലക്ഷണങ്ങളില് ഏതെങ്കിലും ദീര്‍ഘകാലമായി നിങ്ങലെ ബുദ്ധിമുട്ടിക്കുന്നുണ്ടെങ്കില് ഉടന് തന്നെ ഡോക്ടറെ കാണേണ്ടത് അത്യാവശ്യമാണ്. ഇത്തരം പ്രതിസന്ധികളിലൂടെ കരള് സുരക്ഷിതമല്ലെന്ന മു്ന്നറിയിപ്പാണ് ശരീരം നല്‍കുന്നത്.\nsigns Which Are Warning you that your Liver is Overloaded With Toxins


കണ്ണൂരിൽ വീടിനുള്ളിൽ വിമുക്ത ഭടൻ മരിച്ച നിലയിൽ; ദുരൂഹത ആരോപിച്ച് ബന്ധുക്കൾ| ex military officer found dead at home in kannur – News18 Malayalam\nകട്ടിലിൽ കിടക്കുന്ന നിലയിലായി രുന്നു മൃതദേഹം.\nLast Updated : May 15, 2022, 14:18 IST\nകണ്ണൂർ: പെരുമ്പടവിൽ വിമുക്തഭടനെ മരിച്ച നിലയിൽ കണ്ടെത്തി. പെരുമ്പടവ് ടൗണിന് സമീപത്തെ കെ.ഡി ഫ്രാൻസിസിനെയാണ് ഇന്ന് രാവിലെയോടെ കിടപ്പുമുറിയിൽ മരിച്ച നിലയിൽ കണ്ടെത്തിയത്. 48 വയസ്സായിരുന്നു. മരണത്തിൽ ദുരൂഹത ആരോപിച്ച് ബന്ധുക്കൾ പോലീസിൽ പരാതി നൽകിയിട്ടുണ്ട്.\nകട്ടിലിൽ കിടക്കുന്ന നിലയിലായി രുന്നു മൃതദേഹം. കഴുത്തിൽ മാരകമായ മുറിവുകൾ ഏറ്റതിന്റെ സൂചനയും പോലീസിന് ലഭിച്ചിട്ടുണ്ട്. കണ്ണൂരിൽ നിന്നും പോലീസ് നായയും ഫോറൻസിക് വിദഗ്ദരും എത്തി പരിശോധന നടത്തി. പ്രിൻസി ആണ് ഭാര്യ. അലൻ അൽജോ എന്നിവർ മക്കളാണ്.\nAlso Read-മക്കളെ കൊന്ന് ഭാര്യ ആത്മഹത്യ ചെയ്ത സംഭവം: അറസ്റ്റിലായ പൊലീസുകാരന് സസ്പെന്‍ഷന്\nനഗരത്തിലെ ജ്വല്ലറിയില് നിന്ന് ഒന്നരപവന് സ്വര്‍ണമാല മോഷ്ടിച്ച കേസില് അറസ്റ്റിലായ ഇടുക്കി തൊടുപുഴ സ്വദേശി ജോബി ജോര്‍ജിന് വന്‍കിട സിനിമാ നടിമാരും മോഡലുകളുമായും അടുത്ത ബന്ധമുണ്ടെന്ന് തെളിഞ്ഞതായി പൊലീസ്. ഇയാളുടെ ബാങ്ക് അക്കൗണ്ടുകള് പരിശോധിച്ച പൊലീസ് അമ്പരന്നു. ലക്ഷക്കണക്കിന് രൂപയാണ് ജോബിയുടെ ബാങ്ക് അക്കൗണ്ടിലുള്ളത്.\nFirst published: May 15, 2022, 14:18 IST


ലുക്കാക്കുവിനെ തിരികെ ടീമിലെത്തിക്കാൻ നീക്കവുമായി ഇറ്റാലിയൻ വമ്പൻമാരായ ഇന്റർ മിലാൻ\nറൊമേലു ലുക്കാക്കുവിനെ തിരികെ ടീമിലെത്തിക്കാൻ നീക്കവുമായി ഇറ്റാലിയൻ വമ്പൻമാരായ ഇന്റർ മിലാൻ. പോയ സീസണിൽ വൻ തുകയ്ക്ക് ഇംഗ്ലീഷ് പ്രീമിയർ ലീഗ് ടീമായ ചെൽസിക്ക് കൈമാറിയ ബെൽജിയം താരത്തിന് തീർത്തും നിരാശമായ സീസണാണ് കടന്നുപോയത്. പ്രതീക്ഷയ്‌ക്കൊത്ത് ഉയരാത്ത ലുക്കാക്കുവിനെ നല്ല തുക ലഭിക്കുകയാണെങ്കിൽ വിൽക്കാൻ ചെൽസി തയാറായേക്കും.\n98 മില്യൺ പൗണ്ടിൽ ചെൽസിയിലെത്തിയ താരത്തെ നിലവിലെ സാഹചര്യത്തിൽ അനായാസം സീരി എയിൽ എത്തിക്കാമെന്നാണ് ഇന്ററിന്റെ കണക്കുകൂട്ടൽ. ഈ സീസണിൽ കപ്പിനും ചുണ്ടിനുമിടയിൽ സീരീ എ കിരീടം നഷ്‌ടപ്പെട്ട ഇന്ററിന് മികച്ചൊരു സ്ട്രൈക്കറിന്റെ അഭാവമുണ്ടെന്നാണ് പരിശീലകൻ സിമോൺ ഇൻസാഗിയുടെ കണ്ടെത്തൽ.\nഎന്നാൽ ലുക്കാക്കുവിനെ ലോൺ അടിസ്ഥാനത്തിൽ ടീമിലെത്തിക്കാനാണ് ഇന്റർ മിലാന് താത്പര്യം. ഈ സീസണിൽ ചെൽസിക്കായി 26 പ്രീമിയർ ലീഗ് മത്സരങ്ങളിൽ നിന്ന് എട്ട് ഗോളുകൾ മാത്രമാണ് താരത്തിന് നേടാനായത്. ഇന്ററിൽ മടങ്ങിയെത്തിയാൽ പഴയ ഫോമിലേക്ക് തിരികെത്താമെന്ന സാധ്യതയും ലുക്കാക്കു തേടുന്നതിനാൽ ഈ നീക്കം വിജയം കണ്ടേക്കുമെന്നാണ് അനുമാനം.


Kraisthava Ezhuthupura | ലേഖനം:അല്പം കൂടി വിവേകം കുറെ കൂടി മാന്യത | ഷാജി ആലുവിള\nOn Jun 10, 2019 1,226\nവിവേകവും മാന്യതയും തമ്മിൽ അഭേദ്യമായ ബന്ധം എന്നും ഉണ്ട്. ഒരു വ്യക്തി വിവേകത്തിലൂടെ (തിരിച്ചറിവ്) ആണ് വിവേകി ആയി തീരുന്നത്. കാര്യകാര്യവിവേചനവും, ആത്മാനാത്മവിചാരവും ആണ് വിവേകം എന്ന വാക്കുകൊണ്ട് വിവക്ഷിക്കുന്നത്. സമൂഹത്തിലും വ്യക്തിപരമായ ജീവിതത്തിലും മാന്യത കാത്തു സൂക്ഷിക്കുന്ന വ്യക്തിത്വം ആണ് മാന്യൻ. അവർ വാക്കുകൾക്ക് വില കല്പിക്കയും അതിൽ ഉറച്ചു നിൽക്കുകയും ചെയ്യും. താൽക്കാലിക നേട്ടത്തിനും പിടിച്ചുനിൽപ്പിനും അവസരം നോക്കി വാക്കുമാറുന്ന അവസരവാദികളും എവിടെയും ഉണ്ട്. തൽക്കാലിക നിലനിൽപ്പ് അതിലൊക്കെ കണ്ടു എന്നു വന്നാലും കാലാന്തരത്തിൽ അതു കൈപ്പായ് ഭവിക്കും.\nവിവേകികൾ വരും കാലങ്ങളെ ദീർഘവീക്ഷണത്തിൽ കാണുകയും സ്വയപര്യാപ്തതയോടെ കാര്യങ്ങൾ കൈകാര്യം ചെയ്യുകയും ചെയ്യും. എന്നാൽ സ്വന്ത വിവേകത്തിൽ ഊന്നാതെ ദൈവീക പദ്ധതിക്കായി കാത്തിരിക്കുന്നതാണ് ഉചിതം എന്ന് ബൈബിൾ നമ്മെ പഠിപ്പിക്കുന്നു. അതാണ് ഒരു ഭക്തന് യോഗ്യവും. സ്വന്തമായ നേട്ടത്തിൽ ആരും കൈകടത്താതിരിമകേണ്ടതിന് വാഗ്‌ദാനങ്ങൾ കൊണ്ട് പരീക്ഷണങ്ങൾ നടത്തി പ്രതികരണം മനസിലാക്കുന്ന കൗശല ബുദ്ധിമാന്മാരായ സ്വാർത്ഥതാല്പര്യക്കാരായ വിവേകികൾ ലോക്കത്തെവിടെയും ഉണ്ട്. വിവേകികൾ വിനയം ഉള്ളവരും താഴ്മ ധരിക്കുന്നവരും ആയിരിക്കും. വിവേകബുദ്ധി ദീർഘക്ഷമ വരുത്തുവാൻ ഇട യായി തീരും. ക്ഷമിക്കുക, മറക്കുക, പൊറുക്കുക എന്നീ സ്വഭാവങ്ങൾ മനുഷ്യരെ തമ്മിൽ സ്നേഹ ബന്ധത്തിലേക്കു ചേർത്തു നിർത്തുന്ന ഘടകങ്ങൾ ആണ്. ആ സ്വഭാവങ്ങളും വിവേകത്തിൽ ഉൾപ്പെടുത്താം.\nകാലങ്ങൾ കടന്നുപോകുകയും ഓരോരോ സ്ഥാനപതികളായി അവരോഹിക്കപ്പെടുകയും ചെയ്യുമ്പോൾ സ്ഥാനമോഹത്തിന്റെ ആക്രാന്തം മനുഷ്യരെ ഭ്രാന്തു പിടിപ്പിക്കയും, കൂടെ നിന്നവരെ വെട്ടി നിരത്തി ആർക്കെതിരെയും അപവാദങ്ങൾ പരത്തി, ആരെയും കൂടെ നിർത്തി അപരനെ അമർത്തിക്കളയുന്ന, കാലകാലങ്ങളായ ചതിയുടെ തന്ത്രം മാന്യതയിൽ നിന്നുള്ളതും അല്ല. ചൂണ്ടയിൽ കൊരുത്ത തീറ്റപോലെ വെള്ളത്തിലേക്ക് വലിച്ചെറിഞ്ഞു കള്ളകൊത്താൽ ഇഷ്ടമറിഞ്ഞിട്ടു കരുതൽ വല വിരിക്കുന്ന കുതന്ത്രമൊന്നും ദൈവത്തിനു നിരക്കുന്നതല്ല. ചൂണ്ടക്കരനായാലും വലക്കാരനായാലും ഓർത്തോണം പടച്ചവൻ പഠിച്ച പുള്ളിയാണന്നു. യോനയെ വിഴുങ്ങി ഓടിനടന്നതുപോലെ മറ്റൊരു കൂറ്റൻ മത്സ്യവും നമ്മെ വിഴുങ്ങി കൊണ്ട് ഓടും എന്നുള്ളത് ആരും മറക്കരുത്. മാന്യതയുടെ പ്രതീകമായി സമൂഹത്തിന്റെ സമ്മതപത്രവും ഭക്തിയുടെ വേഷവും ധരിച്ച, ആട്ടിൻ തോലണിഞ്ഞ കുറെ പേർ ആത്മീക ധാർമ്മികതയെ മൂല്യച്യുതിയിലേക്ക് തള്ളി വിടുന്നുണ്ട്. സ്ഥാന മനങ്ങളിൽ എത്തപ്പെട്ടാൽ അടിച്ചമർത്തലിന്റെ പ്രതീകമായി മാറും പല വ്യക്തികളും. നടന്നിട്ടില്ലാത്ത കാര്യങ്ങളുടെ മറവിൽ സംശയാസ്പദമായി നേതാക്കന്മാരെ കൂട്ടു പിടിച്ച് വക്രബുദ്ധി നടപ്പാക്കുന്ന ചില തരം താണ കളികൊണ്ടൊന്നും അങ്ങു നിത്യതയിൽ പോകില്ലെന്ന് ഓർക്കണം. അപഖ്യാതിയിലൂടെ വോട്ടു പിടിച്ചും, കുതികാൽ വെട്ടി തേരു തെളിച്ചും പോകുമ്പോൾ ഒന്നോർക്കണം അധികാരം നഷ്ടപ്പെട്ട ഒട്ട നവധിപ്പേർ ഒന്നും അല്ലാതെ പോയിട്ടുണ്ടന്നു.ശൗൽ രാജാവ്, ശിംശോൻ, ഹാമൻ, ഒറ്റു കാരനായ ഇസ്കരിയൊത്ത യൂദാ എന്നിവർ അതിനു ഉത്തമ ദൃഷ്ടാന്തങ്ങളാണ്. പാവപ്പെട്ടവന്റെ പേരിൽ കുറെ പ്രോജക്ടുമായി പുറംലോകത്തേക്ക് പരക്കം പാച്ചിലായി മറ്റു ചിലർ. കിട്ടുന്ന നേട്ടങ്ങൾ തലമുറയ്ക്കായി ചരിതിച്ചു വെച്ചിട്ട് അൽപ്പം നീക്കി ബാക്കി കോരന്റെ കുമ്പിളിൽ കഞ്ഞിയായി വിളമ്പും. ഓർക്കുക ഇന്നുള്ള ആത്മീയ അന്തരീക്ഷം മാറി മറിയും. പ്രവർത്തന സ്വാതിന്ത്ര്യവും മങ്ങും. ഒത്തൊരുമയോടും കൂട്ടായ ചിന്തയോടും പരസ്‌പര ബഹുമാനത്തോടും,ദൈവ ഭക്തിയോടും കർത്തൃ വേലയിൽ നിലനിന്നില്ലങ്കിൽ ശത്രുവിനു ജയിക്കുവാൻ അധികം നാഴിക വേണം എന്നില്ല. വളരെ വിനയത്തോടും, അതിലേറെ മാന്യതയോടും വോട്ടു തേടി, ഭ്രമണപഥത്തിൽ എത്തിയ ഭരണകർത്താക്കൾ 2023 ൽ ഇന്ത്യയിൽ നടത്താൻ പോകുന്ന മത രാഷ്ട്ര സംവിധാനം നാം അറിഞ്ഞിരിക്കയാണ്. അതു സംഭവിച്ചാൽ പീഡനപരമ്പര ഒന്നിന് പുറകെ ഒന്നായി നാം മുഖാ മുഖം ചെയ്യേണ്ടിവരും. ക്രിസ്തീയ മിഷനറിമാർ പാടം വഴി ഓടും എന്നാണ് ഒരു ഒൺ ലൈൻ ചാനൽ വാർത്ത പുറത്തുവിട്ടത്. 2049 വരെ ഈ സർകാർ ഇന്ത്യ ഭരിക്കുമെന്നും മതേതരത്വം മാറ്റി മത സൗഹാർദ്ദം നിലവിൽ വരുമെന്നും, വിദേശത്തു നിന്നുള്ള ധനസഹായം ക്രിസ്തീയ പ്രവർത്തനങ്ങൾക്ക് നിർത്തലാക്കുമെന്നും ഉപദേശി മാരുടെ മേൽ കർശന നിയന്ത്രണം വരുത്തുമെന്നും ആ വാർത്തയിൽ പറയുന്നു. അതിനാൽ ഉണരുക സഭയെ ഉണരുക വക്രത മാറ്റികളഞ്ഞു പ്രിയരേ കുറെ മാന്യതേയടു പ്രവർത്തിക്കുക. 2020 ൽ വലിയ ഉണർവ്വ് ഇന്ത്യയിൽ ഉണ്ടാകും എന്നുള്ള പ്രവചന വാക്കുകൾ കാത്തു സൂക്ഷിച്ചു പ്രാർത്ഥിക്കുന്നവരാണ് നമ്മൾ. അതിനിടയിലുള്ള ഈ ആത്മീയ അരാജകത്വം ദൈവ പ്രവർത്തിക്കു തടസം ആകും എന്ന് തിരിച്ചറിയുക. അതുപോലെ തന്നെ ആരാധനാലായങ്ങളിൽ മേലുള്ള നിയന്ത്രണം സർക്കാർ ഏറ്റെടുത്തു എന്നും വരാം. അന്ന് ഒരുവനെ ചവിട്ടി താഴ്ത്തി മുകളിൽ കയറിയ തന്ത്രമൊന്നും പണിപ്പോകില്ലന്നു നന്നായി ഓർത്തുവേണം പടയോട്ടത്തിനുള്ള പദ്ധതി തയ്യാറാക്കാൻ. ഒരുവനെ അപമാനിച്ചും കൂട്ടത്തിൽ ഒറ്റപ്പെടുത്തിയും മാനസികമായി പീഡിപ്പിച്ചും നേടിയെടുക്കുന്ന യാതൊന്നും ശാശ്വതമായ ദൈവരാജ്യ പ്രക്രിയ അല്ല. കാലം തെളിയിക്കും ഇന്നത്തെ പകൽമാന്യത. അനുരഞ്ജനത്തിലൂടെ പരിഹരിക്കേണ്ട നിസാരകാര്യങ്ങളിൽ പോലും നിനക്ക് വേദനിച്ചാലും എനിക്ക് സുഖം മതി എന്നുള്ള മുർഘടമുഷ്ഠി എത്രത്തോളം മറ്റുള്ളവരെ വേദനിപ്പിക്കും എന്ന് നാം ഓർക്കണം. വിവേകിയുടെ രീതിയും മാന്യതയുടെ പരിവേഷവും കാണിച്ച് മുന്നേറുവാൻ കുറച്ചു നാൾ ഇടയായേക്കാം. പക്ഷെ ശാശ്വതം ആയിരിക്കില്ല അങ്ങനെയുള്ള നേട്ടങ്ങൾ.\nസംസാരത്തിലും പെരുമാറ്റത്തിലും മാന്യതയും കുലീനത്വവും നടിക്കുകയും അതേ സമയം കൊടിയ ചതി കാണിക്കാൻ മടികാട്ടാതിരിക്കയും ചെയ്യുന്ന ആത്മീയതയിലെ വ്യക്തിത്വങ്ങൾ അറിഞ്ഞിരിക്കണം അസ്വസ്ഥതകളും അസമാധാനവും ആണ് കാത്തിരിക്കുന്നത് എന്ന്. എന്തിനാണീ കപടവേഷവും അഭിനയവും. ഇന്ന്, കൂടെ നിൽക്കുന്നവർ നാളെ കാലുവരി കൈകഴുകും എന്നു ഓർക്കണം. ഇന്ന് ഓശാന പാടുന്നവർ നാളെ കുരിശിൽ ചേർത്ത് ആണി അടിക്കും അതു മറക്കരുത്.\nസ്നേഹത്തിന്റെയും, സാഹോദര്യത്തിന്റെയും ഇഴ ബന്ധം നെയ്‌തിരുന്ന ഹാബെൽ കായീൻ ബന്ധം സ്വാർത്ഥതയാൽ ഇഴ പൊട്ടി പോയതും കായിന്റെ മാന്യതയുടെ കപട വേഷം കൊണ്ടല്ലേ. ദൈവത്താൽ അനുഗ്രഹിക്കപ്പെടുവാൻ ഹാബലിന്റെ മുൻപിൽ സാധ്യതകൾ ഉണ്ടന്ന് കണ്ടറിഞ്ഞ കായീൻ വിവേകപൂർണമായ മാന്യത അഭിനയിച്ചു വയലിലേക്കു കൂട്ടി പോയി തകർത്തു കള ഞ്ഞതിലൂടെ താൻ ലക്ഷ്യപ്രാപ്തിയിൽ എത്തുകയും ചെയ്തു. ഇത് തന്നെയല്ലേ ഇന്നും നമ്മുടെ ഇടയിൽ നടക്കുന്നതും. യേശുവിനെ കുറ്റം ചുമത്തി ഹെരോദാവിന്റെ മുൻപിൽ നിർത്തിയപ്പോൾ, ഹെരോദാവ് യേശുവിനെ കണ്ടിട്ടു അത്യന്തം മാന്യതയും സന്തോഷവും അഭിനയിച്ചിട്ടു പുരോഹിതന്മാരോടും പരീശന്മാരോടും പടയാളികളോടും ചേർന്ന് യേശുവിനെ പരിഹസിക്കുകയും പീലാത്തോസിന്റെ അരികിലേക്ക് ന്യായവിധിക്കായി വിടുകയും ചെയ്തു. അതുവരെ അകന്നു നിന്നിരുന്ന പീലാത്തോസ്–ഹെരോദ ബന്ധം അടുത്തുറപ്പിക്കുവാൻ ഇത് കാരണവും ആയി.\nസത്യത്തെ സത്യം കൊണ്ടു വേണം വിലമതിക്കുക. അല്ലാതെ മറ്റൊന്നും കൊണ്ടാകരുത്. വാക്കുകൾ കൊണ്ട് ഇഴ നെയ്തു നിലനിൽപ്പിനു കള്ളം മിനഞ്ഞാൽ ഇഴ പൊട്ടി സത്യം സത്യമായി വേർതിരിയും. സൂര്യന് തന്നെ കാണാൻ തീകൊള്ളി വേണ്ട. സത്യം ലോകം മുഴുവനുടച്ചാലും സത്യം എന്നും സത്യം തന്നെ. സത്യത്തിന്റെ കാവൽക്കാരും വഴികട്ടികളും, സത്യസന്ധരുമായി കുറെക്കൂടി വിവേകത്തോടും, കുറെക്കൂടി മാന്യതയോടും നമുക്ക് മുന്നേറാം ദൈവരാജ്യത്തിന്റെ കെട്ടു പണിക്കായി….ഓർക്കുക, “ചതിക്കുന്നവരുടെ ഉള്ളിൽ വഞ്ചനയിൽ ചാലിച്ചെടുത്ത വിഷ സ്ഥാനവും, മുഖസ്തുതിയിൽ നാവും വാദനവും മുൻപിലും ആണ്, ഒപ്പം പകയുടെ സ്മിതിയും”.\nMay 27, 2020 115\t0 0\nMay 26, 2020 430\t12 0\nMay 27, 2020 116\t0 0


ഇളക്കമില്ലാതെ കോന്നിയിലെ ഇടത് വോട്ടുകള്; ആശങ്കയില് കോണ്‍ഗ്രസും ബിജെപിയും - BIGNEWSLIVE | Latest Malayalam News\nഇളക്കമില്ലാതെ കോന്നിയിലെ ഇടത് വോട്ടുകള്; ആശങ്കയില് കോണ്‍ഗ്രസും ബിജെപിയും\nകോന്നി: കോന്നി മണ്ഡലത്തില് അടിപതറുമെന്ന ആശങ്കയിലാണ് കോണ്‍ഗ്രസും ബിജെപിയും. കഴിഞ്ഞ തെരഞ്ഞെടുപ്പുകളിലൊന്നും ഇളകാത്ത ഇടതുപക്ഷ വോട്ടാണ് ഇവരെ ആശങ്കയിലാഴ്ത്തുന്നത്. 2011 ലെ നിയമസഭാ തെരഞ്ഞെടുപ്പില് 65,724 വോട്ടാണ് യുഡിഎഫിന് ലഭിച്ചത്. 2016 ല് ഇത് 72,800 ആയി വര്‍ധിച്ചു. എല്‍ഡിഎഫിന് 57,950 ഉം 52,052 ഉം ആയിരുന്നു യഥാക്രമം വോട്ടുകള്. ബിജെപിക്ക് 2011 ലെ തെരഞ്ഞെടുപ്പില് ലഭിച്ചത് 5994 വോട്ടായിരുന്നെങ്കില് 2016 ആകുമ്പോഴേക്കും ഇത് 16,713 ആയി വര്‍ധിച്ചു.\nപിന്നീട് 2019 ല് നടന്ന ഉപതിരഞ്ഞെടുപ്പില് യുഡിഎഫിന്റെ വോട്ട് 44,146 ആയി കുത്തനെ കുറയുന്ന കാഴ്ചയാണ് കോന്നി കണ്ടത്. അതേ സമയം ബിജെപിയുടെ വോട്ട് 39,786 ആയി വര്‍ധിച്ചു. അന്ന് എല്‍ഡിഎഫ് വിജയിച്ചത് 54,099 വോട്ടിനാണ്. കോന്നിയിലെ ഈ കണക്കുകള് നോക്കുമ്പോള് കോണ്‍ഗ്രസും ബിജെപിയും പരസ്പരം വോട്ടുകള് വെച്ചുമാറുന്നതായും എല്‍ഡിഎഫ് വോട്ടുകള് 50,000 ത്തില് ഉറച്ച് നില്‍ക്കുന്നതായും മനസിലാക്കാന് സാധിക്കും.\nഇത്തവണ കെ സുരേന്ദ്രന് വരുന്നത് തന്നെ കോണ്‍ഗ്രസിന്റെ വോട്ടുകള് നോട്ടമിട്ടാണ്. കഴിഞ്ഞതവണ ഉപതെരഞ്ഞെടുപ്പില് കോണ്‍ഗ്രസിന്റെ ബഹുഭൂരിപക്ഷം വോട്ടുകളും ബിജെപിക്ക് ലഭിച്ചതായി കണക്കുകള് വ്യക്തമാക്കുന്നുണ്ട്. മാത്രമല്ല, അടൂര്‍പ്രകാശിനെതിരെ മണ്ഡലത്തിലെ കോണ്‍ഗ്രസില് തന്നെ പ്രശ്‌നങ്ങള് തുടങ്ങിയിട്ടുണ്ട്. കഴിഞ്ഞ പഞ്ചായത്ത് തെരഞ്ഞെടുപ്പില് ഇത് പ്രതിഫലിച്ചതാണ്.\nഅടൂര്‍പ്രകാശിനെതിരെ പ്രതിഷേധിച്ച് രാജിവെച്ച ഡിസിസി പ്രസിഡന്റ് മോഹനെ പിന്തുണയ്ക്കുന്നവര് ബിജെപിക്ക് വോട്ട് ചെയ്യുമോ എന്ന ആശങ്കയിലാണ് കോണ്‍ഗ്രസ്. കൂടാതെ സഭാതര്‍ക്കവും കോണ്‍ഗ്രസിന് തിരിച്ചതിയായേക്കുമെന്നാണ് രാഷ്ട്രീയകേന്ദ്രങ്ങള് വിലയിരുത്തുന്നത്. ഇടതുപക്ഷത്തിന്റെ ഉറച്ചവോട്ടുകള്‍ക്ക് പുറമെ മണ്ഡലത്തില് ജനീഷ് കുമാര് നടപ്പിലാക്കിയ വികസന പ്രവര്‍ത്തനങ്ങള് കൂടി വോട്ടാകും എന്ന പ്രതീക്ഷയിലാണ് എല്‍ഡിഎഫ് പ്രവര്‍ത്തകര്.\nവലിയ വികസന പ്രവർത്തികളാണ് രണ്ട് വര്‍ഷം കൊണ്ട് ജനീഷ് കുമാര് നടപ്പിലാക്കിയത്. കൂടെയുള്ള വോട്ടുകള് ചോരാത്തതും വികസന പ്രവര്‍ത്തനങ്ങളും എല്‍ഡിഎഫിന് അനുകൂലമാകും എന്നാണ് കോന്നി മണ്ഡലത്തെ നിരീക്ഷിക്കുന്നവര് പ്രവചിക്കുന്നത്.\nTags: LDF voteLDF vote konni\n‘യുവാക്കള്‍ക്ക് ജോലി ചോദിക്കാന് തന്നെ പേടി, തൊഴിലിന് പകരം കേരളത്തില് ബിജെപി ടിക്കറ്റാകും ലഭിക്കുക’ ട്രോളി പ്രശാന്ത് ഭൂഷണ്\n'യുവാക്കള്‍ക്ക് ജോലി ചോദിക്കാന് തന്നെ പേടി, തൊഴിലിന് പകരം കേരളത്തില് ബിജെപി ടിക്കറ്റാകും ലഭിക്കുക' ട്രോളി പ്രശാന്ത് ഭൂഷണ്


സൗദിയില് ഓറഞ്ച് ‘സീസണ്’ തുടങ്ങി; വില3റിയാല് മുതല് | Pravasi Veekshanam\nHome Haritham സൗദിയില് ഓറഞ്ച് ‘സീസണ്’ തുടങ്ങി; വില3റിയാല് മുതല്\nറിയാദ്: സൗദിയില് ഓറഞ്ചിന്റെ വ്യാപാര സീസണ് തുടങ്ങി. ഈജിപ്റ്റ്, യമന് അടക്കമുള്ള വിദേശ രാജ്യങ്ങളില് നിന്നാണ് പ്രധാനമായും സൗദിയിലേക്ക് ഓറഞ്ച് എത്തുന്നത്. ഓറഞ്ച് കൃഷിചെയ്യുന്ന രാജ്യങ്ങളില് സീസണായതോടെയാണ് സൗദിയിലും വ്യാപകമായി ഓറഞ്ച് എത്തിത്തുടങ്ങിയത്. ഇപ്പോള് കേരളത്തില് ലഭിക്കുന്ന വിലയേക്കാള് കുറഞ്ഞ വിലയ്ക്ക് സൗദിയില് ഓറഞ്ച് ലഭിക്കുന്നുണ്ട്.\nമൂന്നു റിയാല് മുതല്( ഏകദേശം 60 രൂപ) ഓറഞ്ച് ലഭിക്കും. സൗദി അറേബ്യയിലെ വിവിധ സ്ഥലങ്ങളില് മാതളം(റുമാന്) വ്യാപകമായി കൃഷി ചെയ്യുന്നുണ്ടെങ്കിലും ഓറഞ്ച് കാര്യമായിട്ടില്ല.\nഅതേസമയം ഈജിപ്റ്റില് 17 ലക്ഷം ടണ് ഓറഞ്ചാണ് കഴിഞ്ഞ വര്‍ഷം വിളവെടുത്തത്. ഈജിപ്റ്റില് നിന്ന് സൗദി അടക്കമുള്ള രാജ്യങ്ങളിലേക്കാണ് പ്രധാനമായും കയറ്റുമതി.\nഇന്ത്യയില് നിന്ന് സൗദിയിലേക്ക് ഓറഞ്ച് ഇറക്കുമതിയുണ്ടെങ്കിലും വര്‍ഷം 51 ലക്ഷം രൂപയുടെ മാത്രമേയുള്ളൂ. അതേസമയം ഒമാന് 6.41 കോടി രൂപ, കുവൈറ്റ് 7.7 കോടി രൂപ, യു.എ.ഇ 40 കോടിരൂപ, നേപ്പാള്- 337 കോടി രൂപ, ബംഗ്ലാദേശ്-2028 കോടി രൂപ എന്നിങ്ങനെയാണ് ഇന്ത്യയിയില് നിന്ന് ഓറഞ്ച് കയറ്റുമതി. കോവിഡ് പ്രതിരോധത്തിന് ഓറഞ്ച് നല്ലതാണെന്ന ആരോഗ്യമേഖലയില് നിന്നുള്ള അറിയിപ്പുണ്ടായിട്ടും ഇപ്പോള് വില കുറവാണെന്നാണ് ഈ രംഗത്തുള്ളവരുടെ അഭിപ്രായം.\nഇന്ത്യയില് നിന്നുള്ള പഴവര്‍ഗങ്ങളില് മിക്കതും സൗദിയില് എത്തുമെങ്കിലും കേരളത്തിലെ നേന്ത്രപ്പഴം, ചക്കപ്പഴം എന്നിവയ്ക്ക് വലിയ വിലയാണ്. റോബസ്റ്റയാണ് സൗദിയിലെ പ്രധാനമായും ലഭിക്കുന്ന വാഴപ്പഴം. അതേസമയം പൂവന്‍പഴം, ചെങ്കദളി, ഞാലിപ്പൂവന്, മൈസൂര്‍പഴം, പാളയംകോടന് എന്നീ ഇനങ്ങള് വളരെ അപൂര്‍വമായിട്ടു മാത്രമേ സൗദിയില് ലഭിക്കൂ. എന്നാല് കിഴങ്ങ് വര്‍ഗങ്ങള് ചേനയും ചേമ്പുമടക്കം മിക്കതും ലഭിക്കും.\nഅതേസമയം സൗദിയില് കൃഷി വര്‍ധിച്ചുവരുകയാണ്. ഈത്തപ്പഴം ഉല്പാദനത്തില് ഈജിപ്റ്റ് കഴിഞ്ഞാല് രണ്ടാംസ്ഥാനം സൗദിക്കാണ്. 13 ലക്ഷം ടണ് ഈത്തപ്പഴമാണ് സൗദി ഉല്പാദിപ്പിക്കുന്നത്. റുമാന് പുറമെ തണ്ണിമത്തന്, തക്കാളി, കുക്കുമ്പര് എന്നിവയും ധാന്യങ്ങളായി ബാര്‍ലി, ഗോതമ്പ്, സോര്‍ഗം എന്നിവയുമാണ് പ്രധാനമായും കൃഷി ചെയ്യുന്നത്.\n6.34 ലക്ഷം ടണ് തണ്ണിമത്തന് കഴിഞ്ഞ വര്‍ഷം സൗദിയില് വിളവെടുത്തത്. 4.82 ലക്ഷം ടണ് ഉരുളക്കിഴങ്ങ്, 3.12 ലക്ഷം തക്കാളി, 1.15 ലക്ഷം ടണ് കുക്കുമ്പര് എന്നിങ്ങനെയാണ് സൗദിയില് കഴിഞ്ഞ വര്‍ഷം വിളവെടുത്തത്.\norange in saudi\nsaudi orange cultivation\nsaudi orange trade\nPrevious articleമൂക്കിന് താഴെ മാസ്‌ക്കിട്ടവര്‍ക്കും കിട്ടി 1000 റിയാല് പിഴ; 50 പേരില് കൂടുതല് ഒരുമിച്ച് കൂടിയാല് 15000 റിയാല് പിഴ\nNext articleസൗദിയില് ആകാശ, കര, നാവിക അതിര്‍ത്തികള് അടച്ചു\nദ്വീപുകൾ യുഎഇയുടേത്; ഇറാനെതിരേ അറബ് ലീഗ്


ബാർ കോഴ: മാണിക്കെതിരെ ഒരു തെളിവും ഉണ്ടായിരുന്നില്ലെന്നു വിൻസൻ എം. പോൾ | Bar Case | Malayalam News | Manorama Online\n‘ബിജു രമേശ് നൽകിയത് എഡിറ്റ് ചെയ്ത ശബ്ദരേഖ; മാണിക്കെതിരെ തെളിവില്ല’\nമനോരമ ലേഖകൻ November 22, 2020 08:55 AM IST\nതിരുവനന്തപുരം ∙ മുൻ മന്ത്രി കെ.എം. മാണിക്കെതിരെ വിജിലൻസിന്റെ പക്കൽ ഒരു തെളിവും ഉണ്ടായിരുന്നില്ലെന്നു സ്ഥാനമൊഴിഞ്ഞ മുഖ്യ വിവരാവകാശ കമ്മിഷണർ വിൻസൻ എം. പോൾ. എന്നാൽ കെ.എം. മാണിയെ ബാർ കോഴ കേസിന്റെ അന്വേഷണ റിപ്പോർട്ടിൽ നിന്ന് ഒഴിവാക്കണമെന്ന് ഒരു ഘട്ടത്തിലും താൻ പറഞ്ഞിട്ടില്ല.\nകേസ് എഴുതിത്തള്ളാനും നിർദേശിച്ചിട്ടില്ല. ന്യൂനതകൾ പരിഹരിച്ച് അന്തിമ റിപ്പോർട്ട് നൽകാൻ മാത്രമാണ് നിർദേശിച്ചത്. ബാർ ഉടമ ബിജു രമേശ് നൽകിയ ശബ്ദരേഖ എഡിറ്റ് ചെയ്തതായിരുന്നു. കേസിൽ താൻ ഇടപെട്ടെന്നും അട്ടിമറിക്കാൻ ശ്രമിച്ചെന്നുമുള്ള തെറ്റായ പ്രചാരണം ഏറെ വേദനിപ്പിച്ചു. അതിനാലാണ് വിജിലൻസ് ഡയറക്ടർ സ്ഥാനത്തു തുടരേണ്ടെന്ന് തീരുമാനിച്ചത്. രാഷ്ട്രീയമായി അതിനെ വിവാദമാക്കി. രാഷ്ട്രീയപരമായി അതു ദുർവ്യാഖ്യാനം ചെയ്തു എന്നു പറയുന്നതാകും ശരി.\nമാണിക്കെതിരായ കേസിൽ ഫയൽ പഠിച്ചിട്ട് വസ്തുത എന്തെന്ന് വിചിന്തനം ചെയ്യാൻ ആരും താൽപര്യം കാണിച്ചിട്ടില്ല. വിശദ അന്വേഷണം നടത്തി കഴിഞ്ഞപ്പോഴാണ് മാണിക്കെതിരെ സാക്ഷി മൊഴിയോ രേഖാമൂലമായ തെളിവുകളോ ഇല്ലെന്ന രീതിയിലേക്ക് വന്നത്. ബാർ കേസിൽ തെളിവില്ലെന്ന തന്റെ നിലപാടിൽ നിന്നു ഒരു പടി മുന്നോട്ടുപോകാൻ ഒരു അന്വേഷണ ഉദ്യോഗസ്ഥനും സാധിച്ചിട്ടില്ല.\nപ്രതിപക്ഷ നേതാവ് രമേശ് ചെന്നിത്തലയ്ക്കും, മുൻ മന്ത്രി കെ. ബാബുവിനും എതിരെയുള്ള വെളിപ്പെടുത്തലുകളെ തുടർന്ന് ഇടതു സർക്കാർ ഇപ്പോൾ സ്വീകരിച്ച നിലപാടിനെക്കുറിച്ച് ഒന്നും പറയാനില്ല.\nടി.പി. ചന്ദ്രശേഖരൻ വധക്കേസിലെ ഗൂഢാലോചനയിൽ അന്വേഷണ സംഘത്തിന് കുറ്റപത്രത്തിൽ ചൂണ്ടിക്കാട്ടിയ പ്രതികളെക്കാൾ ഒന്നും കണ്ടെത്താനായിട്ടില്ല. ഐസ്ക്രീം പാർലർ കേസിൽ, ജഡ്ജിമാരെയും സാക്ഷികളെയും പി.കെ. കുഞ്ഞാലിക്കുട്ടി പണം നൽകി സ്വാധീനിച്ചു എന്ന പരാതിയിൽ തെളിവില്ലെന്നു കണ്ടെത്തിയതായും വിൻസൻ എം. പോൾ പറഞ്ഞു.\nവിൻസൻ എം. പോൾ വിരമിച്ചു\nതിരുവനന്തപുരം ∙ മുഖ്യ വിവരാവകാശ കമ്മിഷണറെന്ന നിലയിൽ നാലര വർഷം പൂർത്തിയാക്കി വിൻസൻ എം. പോൾ വിരമിച്ചു. ബാർ കേസ് വിവാദം കത്തി നിൽക്കെ, അന്നത്തെ പ്രതിപക്ഷ നേതാവായ വി.എസ്.അച്യുതാനന്ദന്റെ വിയോജനക്കുറിപ്പോടെയാണ് കമ്മിഷന്റെ പടികൾ കയറിയത്. ബാർ ഇടപാടിൽ കേസെടുക്കാനുള്ള തെളിവില്ലെന്നു ഫയലിൽ കുറിച്ചതാണു വിയോജനക്കുറിപ്പിനു കാരണം. മന്ത്രിസഭാ തീരുമാനങ്ങൾ പൂർണമായും വിവരാവകാശ നിയമപ്രകാരം നൽകണമെന്നതിൽ ഉറച്ചു നിൽക്കുന്നുവെന്ന് അദ്ദേഹംപറഞ്ഞു. ഇനിയുള്ള മുഖ്യ വിവരാവകാശ കമ്മിഷണർമാർക്കുള്ള കാലാവധി മൂന്നു വർഷമായി കുറച്ചു.


ചുരുങ്ങിയ ചിലവിൽ 14 സ്ഥലങ്ങളിലേക്ക് ഒരു ഫാമിലി ട്രിപ്പ് • Tech Travel Eat\nവിവരണം – Karrim Choori.\n2019 ഓഗസ്റ്റ് 24 നല്ല ഇടിയും മഴയുള്ള രാത്രി ആയിരുന്നു അത്.9മണിക്ക് ഞാനും എന്റെ രണ്ട് മക്കളും, പെങ്ങളെ രണ്ടു കുട്ടികളും, ടോട്ടൽ ആറുപേർ Ritz കാറിൽ\nനാളെ ഉച്ചവരെയുള്ള ഫുഡ് ഒക്കെ റെഡിയാക്കി കാസർഗോഡ് നിന്നും അതിരപ്പിള്ളി ലക്ഷ്യമാക്കി പുറപ്പെട്ടു. കാശ്മീർ പോകാനായിരുന്നു ആദ്യം ഞാൻ പദ്ധതിയിട്ടത്. കാശ്മീരിൽ ആ സമയത്ത് പ്രശ്നം നടക്കുന്നത് കാരണം ആ യാത്ര ക്യാൻസൽ ചെയ്തു.\nകാശ്മീരിൽ പോകാം പറ്റാത്തതിൽ എനിക്കും എന്റെ മക്കൾക്കും ഭാര്യക്കും നല്ല വിഷമം ഉണ്ടായിരുന്നു. അതുകൊണ്ടാണ് കാശ്മീരിന്റെ അനിയന്മാർ എന്ന് വിശേഷിപ്പിക്കുന്ന മൂന്നാറും, വാൽപ്പാറയും, കോടയ്ക്കാനാലും, ഊട്ടിയും ഒക്കെ ഈ ട്രിപ്പിൽ ഞാൻ തെരഞ്ഞെടുക്കാൻ കാരണം. ഒരു ഏഴ് ദിവസത്തെ ട്രിപ്പ്. പോകുന്ന വഴികൾ ഒക്കെ കാണാൻ നല്ല ഭംഗിയുള്ള വ്യൂസ് തന്നെ വേണമെന്ന് എനിക്കും ഭാര്യക്കും മക്കൾക്കും നിർബന്ധമുണ്ടായിരുന്നു. നമ്മൾ യാത്ര ചെയ്യുന്ന റോഡിന് ഇരു സൈഡിലും ഉള്ള സുന്ദരമായ കാഴ്ചയാണ് എനിക്കും ഫാമിലിക്കും ഭയങ്കര ഇഷ്ടം. അത്തരത്തിലുള്ള റോഡുകൾ തന്നെ സഞ്ചാരി ട്രാവൽ ഫോറം ഗ്രൂപ്പുവഴി ചോദിച്ചു മനസ്സിലാക്കി അത്തരത്തിലുള്ള റോഡുകൾ തന്നെ മുൻകൂട്ടി പ്ലാൻ ചെയ്തു.\nനല്ല മഴയുള്ള കാരണം മഴ ആസ്വദിച്ചുകൊണ്ട് പതുക്കെയാണ് വണ്ടി മുമ്പോട്ടു പോയത്. റോഡുകളുടെ അവസ്ഥ പറയാതിരിക്കുന്നതാണ് നല്ലത്. മുഴുവനും കുണ്ടുംകുഴിയും നിറഞ്ഞ റോഡുകൾ. രാവിലെ6മണി ആയപ്പോൾ തൃശൂർ എത്താറായി. ഇവിടെയാണ് ജീവിതത്തിൽ ഒരിക്കലും മറക്കാൻ പറ്റാത്ത സംഭവമുണ്ടായത്.\nഭാര്യയും മക്കളും ഒക്കെ നല്ല ഉറക്കത്തിലായിരുന്നു. രാവിലെ ആയതുകൊണ്ട് വാഹനങ്ങൾ വളരെ കുറവായിരുന്നു. എന്റെ മുമ്പിൽ ഒരു ലോറി ഉണ്ടായിരുന്നു. ഞാനതിനെ ഓവർടേക്ക് ചെയ്യാൻ ശ്രമിച്ചു. പെട്ടെന്ന് മുമ്പിൽ നിന്നും ഒരു പിക്കപ്പ് നല്ല സ്പീഡിൽ ആയിരുന്നു. ഞാനെന്റെ കഴിയുന്നത്ര ശക്തിയിൽ ബ്രേക്ക് ചവിട്ടി. ഞാൻപോലുമറിയാതെ “യാ അള്ളാഹ്” എന്ന് ഉറക്കെ നിലവിളിച്ചു. ബ്രേക്കിന്റെ ശബ്ദം അതിലും ഉച്ചത്തിലായിരുന്നു.\nഉറങ്ങി കിടക്കുകയായിരുന്ന ഭാര്യയും മക്കളും ഉറക്കെ നിലവിളിച്ചു കൊണ്ട് ചാടി എഴുന്നേറ്റു. അവർക്ക് എന്താണ് സംഭവിച്ചതെന്ന് മനസ്സിലായില്ല. മുമ്പിൽ നിന്നും വന്ന പിക്കപ്പ്ന്റെ ഡ്രൈവർ റോഡിന് താഴെക്ക് പെട്ടെന്ന് ഇറക്കിയത് കൊണ്ട് വലിയൊരു അപകടത്തിൽ നിന്നും ഞാനും ഫാമിലിയും രക്ഷപ്പെട്ടു. ഭാഗ്യം കൊണ്ട് മാത്രം, ഇല്ലെങ്കിൽ ഇപ്പോൾ ഇത് എഴുതാൻ ഞാൻ ഉണ്ടാവുമായിരുന്നില്ല. പിക്കപ്പിന്റെ ടെഡ്രൈവർ എന്തെല്ലാം പിറുപിറുക്കുന്നുണ്ടായിരുന്നു.\nഞാൻ വണ്ടി സൈഡിൽ ആക്കി. എന്റെ കയ്യും കാലുമൊക്കെ വിറക്കുന്നുണ്ടായിരുന്നു. ഒരു 10 മിനിറ്റ് ഒന്ന് റിലാക്സ് ആയ ശേഷം മെല്ലെ മുമ്പോട്ടുപോയി. ആ ഒരു വിറയൽ ഇതുവരെ മനസ്സിൽ നിന്നും മാറിയിട്ടില്ല. അതിനുശേഷം ഓവർടേക്ക് ആക്കാൻ തന്നെ ഭയങ്കര പേടിയായിരുന്നു.\nഅങ്ങിനെ ആദ്യം Thumboormuzhy Dam ൽ രാവിലെ 9:00 ആയപ്പോൾ എത്തി. രാവിലെ ആയതുകൊണ്ട് ആരും ഉണ്ടായിട്ടില്ല. വീട്ടിൽ നിന്നും ഉണ്ടാക്കി കൊണ്ടുവന്ന breakfast പുട്ടും കോഴിക്കറിയും അവിടെ ഇരുന്നു സമാധാനത്തിൽ കഴിച്ചു. നല്ല വിശപ്പുണ്ടായിരുന്നു. ഇടക്ക് കുരങ്ങന്റെ ശല്യവും ഉണ്ടായിരുന്നു. കുട്ടികൾക്ക് കുരങ്ങമാർ ഒരു ഹരമാണ്. പിന്നെ ഡാം ഒക്കെ ചുറ്റിക്കറങ്ങി. ഡാമിൽ മഴക്കാലമായതുകൊണ്ട് നല്ല വെള്ളം ഉണ്ടായിരുന്നു. കാണാൻ അതിസുന്ദരമാണ്. ചുറ്റുപാടു നിന്നും വെള്ളം വട്ടത്തിൽ ഡാമിലേക്ക് വീഴുന്നത് കാണേണ്ട കാഴ്ച തന്നെയാണ്. ഇവിടെ പോകാത്തവർ ആരെങ്കിലുമുണ്ടെങ്കിൽ നല്ല മഴക്കാലത്ത് തന്നെ പോകണം. ജീവിതത്തിൽ ഒരു പ്രാവശ്യമെങ്കിലും പോകേണ്ട സ്ഥലമാണിത്.\nഞങ്ങളെല്ലാവരും ഡാമിൽ ഇറങ്ങി നന്നായി കുളിച്ചു നല്ല ഫ്രഷ് ആയി ക്ഷീണമൊക്കെ മാറി ഒന്ന് ഉഷാറായി.പിന്നെ തൂക്കുപാലത്തിൽ കയറി. തൂക്കുപാലത്തിൽ നിന്നുള്ള വ്യൂ അതിസുന്ദരമാണ്. കുറെ ഫോട്ടോസ് ഒക്കെ എടുത്തു, 12 മണി ആയപ്പോൾ അവിടെനിന്നും അതിരപ്പിള്ളിയിലേക്ക് പോയി.\nമഴക്കാലമായതുകൊണ്ട് അതിരപ്പിള്ളിയിലും നല്ല വെള്ളം ഉണ്ടായിരുന്നു. കുറേദൂരെ നിന്നും വെള്ളച്ചാട്ടത്തിന്റെ ശബ്ദം കേൾക്കാമായിരുന്നു. പോകുന്ന വഴിയിൽ ഒക്കെ രണ്ടു സൈഡിലും ഞങ്ങളെ സ്വീകരിക്കാനായി കുറെ കുരങ്ങന്മാർ ഉണ്ടായിരുന്നു. ഇവിടെയെത്തിയപ്പോൾ ഉള്ള കാഴ്ചയും അതി സുന്ദരമാണ്, പറയാൻ വാക്കുകൾ ഇല്ല. പേടിപ്പിക്കുന്ന ശബ്ദത്തോടെ വെള്ളം താഴേക്ക് ചാടുന്നത് കാണേണ്ട കാഴ്ച തന്നെയാണ്. താഴെ ഇറങ്ങിയപ്പോൾ ഉള്ള കാഴ്ച അതി മനോഹരമായിരുന്നു. ശരിക്കും ഒരു ബാഹുബലി കണ്ടിറങ്ങിയ ഒരു ഫീൽ.\nവൈകുന്നേരം നാലു മണിയായപ്പോൾ ഞങ്ങൾ അവിടുന്ന് മലക്കപ്പാറ ലക്ഷ്യമാക്കി നീങ്ങി. മലക്കപ്പാറയെ പറ്റി ഒരുപാട് കേട്ടിട്ടുണ്ട്.ഭയങ്കര അപകടകരമായ ഭീതി ജനിപ്പിക്കുന്ന ഫോറസ്റ്റ് ആണെന്ന്. ഈ വനമേഖലയിൽ ആന ഒരുപാട് പേരെ ആക്രമിച്ചിട്ടുണ്ട് എന്നും കേട്ടു. ഇതൊക്കെ എന്റെ ഭാര്യയോടും മക്കളോടും പെങ്ങളെ മക്കളോടും ഞാൻ കാട് കയറാൻ പോകുന്നതിന് മുമ്പ് ഇടയ്ക്കു ഇടയ്ക്കു ഓർമ്മപെടുത്തി കൊണ്ടിരുന്നു. ഇതൊക്കെ കേട്ട് അവർ ശരിക്കും പേടിച്ചിട്ടുണ്ടായിരുന്നു. ശ്വാസമടക്കിപിടിച്ചാണ് പിന്നീട് അങ്ങോട്ട് യാത്ര ചെയ്തത്.\nഇതിലെ കൂടി പോയ എല്ലാവർക്കും ഒരു ആനയെ എങ്കിലും കണ്ടിരിക്കും എന്ന് ഞാൻ ഒരുപാട് വായിച്ചിട്ടുണ്ട്. കാറിന്റെ നാല് ഗ്ലാസുകളും മുഴുവനായി അടച്ചു, ഞങ്ങൾ കാട്ടിനുള്ളിലേക്ക് പ്രവേശിച്ചു. എങ്ങും നിശബ്ദത, ഭീതിപ്പെടുത്തുന്ന ഭീകരമായ കാട്. സമയം അഞ്ചു മണി, വൈകുന്നേരങ്ങളിലാണ് ആന കൂടുതലും ഇറങ്ങാറ് എന്നും കേട്ടിട്ടുണ്ട്. മഴക്കാർ ഉള്ളത് കാരണം ഒരു7മണി ആയ ഫീലാണ്. വീതികുറഞ്ഞ പൊട്ടിപ്പൊളിഞ്ഞ റോഡും കൂടി ആകുമ്പോൾ പൊതുവേ നല്ല ധൈര്യശാലിയായ ഞാനും കുറച്ചൊന്ന് പേടിച്ചു.\nഎന്റെ കുട്ടികളും, പെങ്ങളുടെ കുട്ടികളും പറയുന്നുണ്ടായിരുന്നു “ഇപ്പോൾ എങ്ങാനും ഒരു ആന വന്നാൽ എന്ത് ചെയ്യും?” അതും കൂടി കേട്ടപ്പോൾ എന്റെ പേടിയും കൂടിക്കൂടിവന്നു. ഇപ്പോൾ ഒരു ആന വരുകയാണെങ്കിൽ വീതി കുറഞ്ഞ പൊട്ടിപൊളിഞ്ഞ റോഡിൽ എന്തു ചെയ്യും? അതോർക്കുമ്പോൾ എന്റെ മനസ്സിലും നല്ല ഒരു പേടി. പുറത്തുകാണിച്ചില്ല എന്ന് മാത്രം.\nവാഹനങ്ങൾ വളരെ കുറവായിരുന്നു. പക്ഷേ പേടിച്ചത് പോലെ ഒന്നും സംഭവിച്ചില്ല. ഒരു ആനയെ പോയിട്ട് ഒരു കുരങ്ങനെ പോലും കണ്ടില്ല. മനസ്സിൽ പേടി ഉണ്ടായിരുന്നെങ്കിലും ഒരു ആനയെ പോലും കാണാത്തതുകൊണ്ട് എല്ലാവർക്കും നല്ല വിഷമമായി. എനിക്കും അതിലേറെ വിഷമമായി. ഇതുപോലെത്തെ പേടിപ്പെടുത്തുന്ന റോഡുകൾ എന്റെ ഒരു ഹരമാണ്. കുറേ ഫ്രഷ് ആനപിണ്ഡം മാത്രമാണ് കണ്ടത്.\nഅങ്ങിനെ മലക്കപ്പാറ എന്ന സ്വർഗ്ഗഭൂമിയിലേക്ക് എത്തി. അപ്പോൾ സമയം6മണി കഴിഞ്ഞിരുന്നു. പൊട്ടിപ്പൊളിഞ്ഞ റോഡ് കാരണം വളരെ പതുക്കെയാണ് കാടിന് പുറത്തേക്ക് എത്തിയത്. രണ്ടു മണിക്കൂറിനു മുകളിൽ എടുത്തു കാണും. വീട്ടിൽ നിന്നും ഉണ്ടാക്കി കൊണ്ടുവന്ന ഉച്ചഭക്ഷണം ആറുമണിക്കാണ് മലക്കപ്പാറയിലെ തേയിലത്തോട്ടത്തിന്റെ നല്ല സുന്ദരമായ സ്ഥലത്ത് വണ്ടി പാർക്ക് ചെയ്തു കഴിക്കാൻ ആരംഭിച്ചത്. ബിരിയാണി ആയിരുന്നു. പക്ഷേ ബിരിയാണി കുറച്ചു കേട് വന്നിരുന്നു. നല്ല വിശപ്പ് ഉണ്ടായ കാരണം അതൊന്നും ഒരു പ്രശ്നമേ ആയിരുന്നില്ല.\nചുറ്റും തേയിലത്തോട്ടങ്ങൾ, തേയിലത്തോട്ടത്തിന്റെ ഇടയ്ക്കിടയ്ക്ക് ഓരോ മരങ്ങൾ, പിന്നെ നല്ല തണുത്ത കാറ്റും കൂടിയാകുമ്പോൾ പിന്നെ പറയാനുണ്ടോ? ബിരിയാണി ഒക്കെ കഴിച്ചു കുറച്ചു മുമ്പോട്ടു നീങ്ങിയപ്പോൾ റോഡ് സൈഡിൽ തന്നെ ഹോംസ്റ്റേ എന്ന് എഴുതിയ ബോർഡ് കണ്ടു. ജോസപ്പേട്ടന്റെ ഹോംസ്റ്റേ ആയിരുന്നു അത്. ചെറിയ പൈസക്ക് ഡബിൾ റൂം കിട്ടി.\nസീസൺ അല്ലാത്ത കാരണം ആയിരിക്കും ചെറിയ പൈസക്ക് കിട്ടിയത്. 800 രൂപ മാത്രം. എല്ലാ സമയത്തും ചൂടുവെള്ളം ഉണ്ട്. നല്ല പ്രകൃതിരമണീയമായ സ്ഥലത്താണ് ജോസഫ് ഏട്ടന്റെ ഹോംസ്റ്റേ. രാത്രി 9:00 മണി ആയപ്പോൾ എല്ലാവരും കിടന്നുറങ്ങി. ഒന്നാം ദിവസം ഇവിടെ അവസാനിച്ചു.\nരണ്ടാം ദിവസം രാവിലെ അഞ്ചു മണിക്ക് പക്ഷികളുടെ സംഗീതം കേട്ടാണ് ഞാൻ ഉണർന്നത്. ഒരു പ്രത്യേകതരം ട്യൂണിൽ ആണ് കൂവുന്നത്. ഒരു വിസിൽ അടിച്ചു പാടുന്നത് പോലെയുള്ള നല്ല ഒരു ട്യൂൺ. ഞാനും ഭാര്യയും കുറച്ച് സമയം അത് ശ്രവിച്ചു. അഞ്ചരമണിയായപ്പോൾ പ്രഭാതം പൊട്ടി വെളിച്ചം വരാൻ തുടങ്ങി. പുറത്തേക്കിറങ്ങി നോക്കി. അതിമനോഹരമായ കാഴ്ച.\nപലതര കിളികളുടെ സുന്ദരമായ കരച്ചിൽ, പോത്തിന്റെ കരച്ചൽ, നല്ല കോടമഞ്ഞും നല്ല തണുപ്പും കൂടിയായപ്പോൾ ഒന്നും പറയാനില്ല.\nഭാര്യ രാവിലെ എഴുന്നേറ്റു ഇന്നലെ ധരിച്ച വസ്ത്രങ്ങൾ ഒക്കെ അലക്കി പുറത്ത് ഉണക്കാൻ ഇട്ടു. ശരിക്കും നമ്മളെ ഒരു വീട് പോലെയാണ് ഈ ഹോംസ്റ്റേ. രാവിലെ 8 മണി ആയപ്പോൾ\nഅടുത്തുള്ള ഒരു ചായക്കടയിൽ നിന്നും പൊറോട്ടയും മീൻകറിയും അടിച്ചു. നല്ല ടേസ്റ്റ് ആയിരുന്നു. ചായകുടിച്ച് കഴിഞ്ഞതിനുശേഷം ചായക്കടക്കാരൻ പറഞ്ഞു തന്ന വാക്കുകളാണ് ഇനി എഴുതാൻ പോകുന്നത്. ഇനി എഴുതുന്നത് ശരിക്കും ശ്രദ്ധിക്കുക.\nവാല്പാറയിലെ തേയിലത്തോട്ടം മേഖലയിൽ 2010-12ൽ എസ്റ്റേറ്റുകളിൽ നിന്നായി ആറു കുട്ടികൾ പുലിക്കിരയായി എന്നും, മുതിർന്നവരുടെ അസാന്നിധ്യത്തിൽ കളിസ്ഥലങ്ങളിലും തനിയെ കാൽനട യാത്രകൾക്കിടെയുമാണു കൂടുതൽ കുട്ടികൾ ആക്രമിക്കപ്പെടുന്നത് എന്നും, എന്നും പുലിപ്പേടി നിറഞ്ഞ മലയോര ഗ്രാമങ്ങൾ ആണ് വാൽപ്പാറയും മലക്കപ്പാറയും എന്നും, മുറ്റത്തു കളിചോണ്ടിരിക്കവേ എന്തോ സാധനം എടുക്കാൻ അകത്തു കയറി തിരിച്ചിറങ്ങുമ്പോൾ കാണുന്നത് തന്റെ കുഞ്ഞുമായി പായുന്ന പുലിയെ ആണ് എന്നും ആ അമ്മയുടെ കരച്ചിൽ ഇന്നും മായാതെ നില്കുന്ന ഓർമയാണ് മലക്കപ്പാറക്കുള്ളത് എന്നും, അവിടെ കുഞ്ഞു തനിച്ചായിരുനെങ്കിൽ വാല്പാറയിലെ ഗജമുടിയിൽ 2017 ഫെബ്രുവരി മാസം മാതാപിതാക്കളടക്കം ആറുപേർക്കൊപ്പം ബസ് ഇറങ്ങിയ മൂന്നര വയസുകാരിയെ ആൾക്കൂട്ടത്തിനിടയിൽ നിന്നാണ് പുലി പിടി കൂടി കാട്ടിലേക്ക് മറഞ്ഞത് എന്നും.\nനാം രാവിലെ കുടിക്കുന്ന ഓരോ കപ്പു ചായയും ഇവരുടെ ഒക്കെ കണ്ണുനീരിന്റെ വില ആണെന്നോർക്കുമ്പോൾ… ചായ കടക്കാരൻ വിഷമത്തോടെ വീണ്ടും തുടർന്നു, “ഓർക്കുക – വനയാത്രകളിലോ വനഅതിർത്തി പ്രദേശങ്ങളിലോ ഉള്ള യാത്രകളിൽ കഴിവതും കുട്ടികളെ വാഹനങ്ങളിൽ നിന്നും പുറത്തു ഇറക്കാതിരിക്കുക. താമസിക്കുന്നത് വനാതിർത്തിയിൽ ആണെങ്കിൽ കുട്ടികളെ തനിച്ചു പുറത്തു ഇറങ്ങാൻ അനുവദിയ്ക്കരുത്. പല വനങ്ങളിലും വനാതിർത്തികളിലും ട്രെക്കിങ്ങിനു പോകുമ്പോൾ വനപാലകർ കുട്ടികൾ ഉണ്ടെങ്കിൽ ട്രെക്കിങ്ങ് അനുവദിക്കാറില്ല. അവരെ ധിക്കരിക്കാതെ കൈ മടക്കു കൊടുത്തു സ്വാധീനിക്കാൻ ശ്രമിക്കാതെ അനുസരിക്കുക. കാരണം അവർ നിങളുടെ കുട്ടിയുടെ ജീവന് വേണ്ടിയാണു ആ പറയുന്നത് എന്ന് ഓർക്കുക.\nസ്ഥലം പരിചയമില്ലാത്ത ആളുകളൊടൊക്കെ ഈ ചായക്കടക്കാരൻ മുമ്പ് നടന്ന സംഭവങ്ങൾ വിവരിച്ചു കൊടുക്കും. നമ്മുടെ സേഫ്റ്റിക്ക് വേണ്ടി കുട്ടികളെ നന്നായി സൂക്ഷിക്കണം എന്നും ഒറ്റയ്ക്ക് വിടരുതെന്നും പറഞ്ഞു. ഈ സംഭവങ്ങൾ കേട്ടപ്പോൾ ശരിക്കും പേടി തോന്നി. എന്നോട് മാത്രമായിട്ടാണ് ചായക്കടക്കാരൻ പറഞ്ഞത്. എന്റെ ഭാര്യക്കും കുട്ടികൾക്കും ഒന്നും ഇത് അറിയില്ല. ഞാനവരോട് പറഞ്ഞതുമില്ല. അവരോട് പറഞ്ഞാൽ പിന്നെ കാറിന് പുറത്തിറങ്ങില്ല. യാത്രയൊക്കെ കഴിഞ്ഞ് വീട്ടിൽ എത്തിയതിനു ശേഷം പറയാം എന്ന് കരുതി.\nഅങ്ങനെ ഞങ്ങൾ വാൽപ്പാറൈ ലക്ഷ്യമാക്കി നീങ്ങി. രാവിലെ ആയതുകൊണ്ട് നല്ല കോടമഞ്ഞ് ഉണ്ടായിരുന്നു. പിന്നീട് ഏകദേശം ഒരു രണ്ടു മണിക്കൂർ ഞങ്ങളെല്ലാവരും ഒരു സ്വപ്നലോകത്ത് ആയിരുന്നു. വല്പാറൈ to പൊള്ളാച്ചി റോഡ് അടിപൊളി റൂട്ട്, ഒന്നും പറയാനില്ല. വാല്പാറയുടെ സുന്ദരമായ മുഖം കണ്ടപ്പോൾ ചായക്കടക്കാരൻ പറഞ്ഞ സംഭവങ്ങളൊക്കെ ഞാൻ അറിയാതെ മറന്നുപോയി. ഒരോ 10 മിനിറ്റ് മുൻപോട്ടു പോകും, പിന്നെ നിർത്തും, കുറെ ഫോട്ടോസ് എടുക്കും, വീണ്ടും 10 മിനിറ്റ് മുമ്പോട്ട് പോകും വീണ്ടും ഫോട്ടോ എടുക്കും.\nകിടിലൻ റൂട്ട് അതൊന്നും പറഞ്ഞറിയിക്കാൻ പറ്റില്ല, അനുഭവിച്ചുതന്നെ അറിയണം. കാപ്പി തോട്ടങ്ങളും, തേയിലത്തോട്ടങ്ങളും, കുഞ്ഞുകുഞ്ഞു വെള്ളച്ചാട്ടങ്ങളും, ഇടക്കിടക്കുള്ള വലിയ വലിയ മരങ്ങളും, ചുറ്റും തലയുയർത്തി കോടമഞ്ഞിൽ പൊതിഞ്ഞിരിക്കുന്ന പർവ്വതങ്ങളും കൂടിയാകുമ്പോൾ ദൈവത്തിനെ അറിയാത്ത നമ്മൾ സ്തുതിച്ചു പോകും. വാൽപ്പാറ എന്ന സ്വർഗ്ഗ തുല്യമായ ഹരിത ഭൂമി എത്ര പുകഴ്ത്തിയാലും പുകഴ്ത്തിയാലും മതി വരൂല.\nവല്പാറൈ ബാലാജി ടെംമ്പിൾ റോഡ്ലൂടെ പോവാൻ മറക്കല്ലേ. ഏറ്റവും മുകളിൽ നിന്നുള്ള വ്യൂ സൂപ്പറാണ്. ഞങ്ങൾ റോഡ് തീരുന്നത് വരെ അങ്ങേ അറ്റം വരെ പോയി. പിന്നെ ഓഫ്‌റോഡ്.\nവല്പാറൈ പോകാൻ ഉദ്ദേശിക്കുന്നവർ ഈ റൂട്ടിലൂടെ ഒന്ന് പോവണം. പ്രകൃതിയെ അടുത്ത് അറിയാൻ പറ്റും. ആ കാടിന്റെ മണവും, ചുറ്റും തേയില തോട്ടങ്ങളും, നല്ല ശുദ്ധമായ തണുത്ത കാറ്റും, പിന്നെ അടിപൊളി വീതി കുറഞ്ഞ ഒട്ടും തിരക്കില്ലാത്ത റോഡും ആകുമ്പോൾ ഒന്നും പറയാനില്ല. ഇത് എഴുതുമ്പോൾ തന്നെ വീണ്ടും അവിടെ ഉള്ളതുപോലെ. മനസ്സിന് വല്ലാത്ത സന്തോഷം. ഫാമിലി ഒന്നിച്ചാണെങ്കിൽ പിന്നെ ഒന്നും പറയാനില്ല.\n40 കൊടും വളവുകൾ നിറഞ്ഞ ചുരം ഇറങ്ങാൻ തുടങ്ങി. വാൽപാറയോട് മെല്ലെ വിടപറയാൻ തുടങ്ങി. വരയാടിനെ കാണാത്ത വിഷമം മനസ്സിൽ ഉണ്ടായിരുന്നു. ചുരം ഇറങ്ങുന്നതിനിടയിൽ വരയാടിനെ കണ്ടു. വണ്ടി സൈഡിൽ ഒതുക്കി ഇട്ടു. കുട്ടികൾക്കൊക്കെ സന്തോഷമായി. എനിക്കും ഭാര്യക്കും അതിൽ കൂടുതൽ സന്തോഷമായി. ആദ്യമായിട്ടാണ് ഞങ്ങളൊക്കെ വരയാടിനെ കാണുന്നത്. ഫോട്ടോസ് ഒക്കെ എടുത്തു, വീണ്ടും ചുരം ഇറങ്ങാൻ തുടങ്ങി. തണുപ്പിന് ശക്തി മെല്ലെമെല്ലെ കുറഞ്ഞു കുറഞ്ഞു വന്നു.\nഅടുത്ത ലക്ഷ്യം കൊടയ്ക്കനാൽ ആണ്. നീലഗിരി മരങ്ങളുടെയും, പ്രകൃതിരമണീയമായ മലകൾ കൊണ്ട് അനിഗ്രഹീതമാണ് കൊടൈക്കനാൽ. ഇന്ന് കൊടൈക്കനാൽ പോകൽ നടക്കില്ല. പഴനിയിൽ സ്റ്റേ ചെയ്തു അവിടെനിന്ന് പിറ്റേ ദിവസം പോകാനാണ് പരിപാടി. അങ്ങനെ പഴനി ലക്ഷ്യമാക്കി മുമ്പോട്ട് നീങ്ങി. Udumalpet, Madathukulam വഴിയിലൂടെയാണ് യാത്ര. വിശാലമായി പരന്നുകിടക്കുന്ന സ്ഥലങ്ങളാണ് പിന്നീട് കാണാനായത്.\nഒരു മൂന്നുമണിയായപ്പോൾ ഉച്ച ഭക്ഷണം കഴിച്ചു. അവിടെയുള്ള ഒരു തട്ടുകടയിൽ നിന്നും കൊത്തു പൊറോട്ടയാണ് കഴിച്ചത്. തമിഴ്നാട്ടിലെ കൊത്തു പൊറോട്ടക്ക് നല്ല രുചിയാണ്. നല്ല വിശപ്പുള്ളപ്പോൾ കഴിച്ചാൽ പിന്നെ പറയേണ്ടതില്ലല്ലോ. പളനി ലക്ഷ്യമാക്കി പോകുമ്പോൾ നല്ല സുന്ദര കാഴ്ചകൾ തന്നെ സമ്മാനിച്ചു. ഒരുപാട് സ്ഥലങ്ങളിൽ കാറ്റാടിയന്ത്രങ്ങൾ കാണാമായിരുന്നു. അങ് ദൂരെ നിന്നും കാറ്റാടിയന്ത്രങ്ങളെ കാണാൻ നല്ല ഭംഗിയായിരുന്നു. മലമുകളിൽ തല ഉയർത്തി നിൽക്കുന്ന പളനി അമ്പലവും ദൂരെനിന്നും കാണാമായിരുന്നു.\nവൈകുന്നേരം അഞ്ചു മണിയായപ്പോൾ പളനി ടൗണിലെത്തി. അമ്പലത്തിന്റെ സൈഡിൽ വണ്ടി പാർക്ക് ചെയ്തു. അമ്പലത്തിന്റെ പുറത്തു നടന്നു കണ്ടു. ഇവിടെ ഒരു തമാശ ഉണ്ടായി.\nട്രാന്‍സ്ജന്‍ഡറുകള് അഞ്ച് പേർ ഉണ്ടായിരുന്നു. അതിൽനിന്നും ഒരാൾ എന്റെ അടുത്ത് വന്നു പൈസ ചോദിച്ചു. ഞാൻ പത്തു രൂപ കൊടുത്തു. 10 രൂപ വാങ്ങിച്ച് പോക്കറ്റിൽ ഇട്ടു. അതിനുശേഷം എന്നോട് പറഞ്ഞു “ചേട്ടാ ഒരു 100 രൂപ എനിക്ക് തരണം. 100 രൂപ അതിലേക്ക് മന്ത്രിച്ച് ഊതി ചേട്ടന്ന് തിരിച്ചുതരാം. മന്ത്രിച്ചു തന്ന നൂറ് രൂപ ചേട്ടൻ ചിലവ് ചെയ്യരുത്. എന്നും ചേട്ടന്റെ പോക്കറ്റിൽ തന്നെ സൂക്ഷിക്കണം. ബിസിനസ്സിൽ ഉയർച്ച ഉണ്ടാകും.”\nഅങ്ങിനെ പറഞ്ഞപ്പോൾ എന്റെ ഭാര്യ പറഞ്ഞു “കൊടുക്കൂ, അവർ മന്ത്രിച്ച് തിരിച്ചു തരുമല്ലോ.” ഞാൻ 100 രൂപ കൊടുത്തു. ആ പൈസ വാങ്ങി അതിലേക്ക് കുറേ മന്ത്രിച്ചു ഊതി, എന്നിട്ട് എന്നോട് പറഞ്ഞു “ഞാൻ മാത്രമല്ല എന്റെ കൂടെ അവിടെ വേറെ നാലു പേരുണ്ട്. ഈ 100 രൂപ ഞങ്ങൾ എടുക്കുന്നു ചേട്ടാ..” സോറി പറഞ്ഞുകൊണ്ട് അവർ ചിരിച്ചു കൊണ്ട് പോയി. എനിക്ക് അത് നോക്കിനിൽക്കാനേ കഴിഞ്ഞുള്ളൂ. പിന്നീട് ഞങ്ങൾ ആ സംഭവം ഓർത്തു ഓർത്തു ചിരിച്ചു. പഴനിയിൽ 700 രൂപയ്ക്ക് തിരകേടില്ലാത്ത ഒരു റൂം കിട്ടി. രാത്രി9മണിക്ക് തന്നെ എല്ലാവരും ഉറങ്ങി. ഇന്നത്തെ യാത്ര ഇവിടെ അവസാനിക്കുന്നു.\nമൂന്നാം ദിവസം രാവിലെ7മണിക്ക് എഴുന്നേറ്റു. ചായ കുടിച്ച ശേഷം കൊടൈക്കനാൽ ലക്ഷ്യമാക്കി നീങ്ങി. പളനിയുടെ മനോഹരമായ റോഡിലൂടെ ആയിരുന്നു പിന്നീടുള്ള കൊടൈക്കനാലെക്കുഉള്ള യാത്ര. രണ്ട് സൈഡിലും പുളിമരങ്ങൾ വെച്ച് പിടിപ്പിച്ചിട്ടുണ്ട്. അതിന്റെ ഇടയിൽലൂടെയുള്ള യാത്ര ഒരു അനുഭവം തന്നെയാണ്. വല്പാറൈയിൽ നിന്നും കൊടയ്ക്കനാൽ ലക്ഷ്യമാക്കി നീങ്ങുമ്പോൾ തേയിലത്തോട്ടങ്ങളിൽ നിന്നും ഡിഫറെൻറ് ആയി മരങ്ങളുടെയും പലതരത്തിലുള്ള സുന്ദരമായ പൂക്കളുടെയും നാട്ടിലേക്ക്.\nWelcome To Kodaikanal… പോകുന്ന വഴിയിൽ ഒക്കെ ഡിഫറെന്റ് ആയിട്ടുള്ള പലതരത്തിലുള്ള പൂക്കളുടെ മരങ്ങൾ കാണാമായിരുന്നു. വളരെ സാവധാനത്തിലാണ് ഞങ്ങൾ പോയത്. നല്ല സ്ഥലങ്ങൾ കാണുമ്പോൾ ഇടയ്ക്കിടയ്ക്ക് നിർത്തിയും, കുറച്ചു ഫോട്ടോസ് ഒക്കെ എടുത്തും, പ്രകൃതി ആസ്വദിച്ചുകൊണ്ട് മുമ്പോട്ടു നീങ്ങി. റോഡ് സൈഡിൽ പലതരത്തിലുള്ള പഴങ്ങൾ വിൽക്കുന്നുണ്ടായിരുന്നു. റോഡ് അരികിൽ വിൽക്കുന്ന ഇത്തരം പഴവർഗങ്ങൾ ഒരിക്കലും മിസ്സ് ചെയ്യരുത്. നമ്മൾ ജീവിതത്തിൽ ഇതുവരെ കാണാത്ത പഴങ്ങൾ ഒക്കെ അവിടെ കിട്ടും.\nഇതിൽ ഏറ്റവും ഇഷ്ടമായത് ഗൂഡല്ലൂർ ചക്കപ്പഴമായിരുന്നു. ഗൂഡല്ലൂരിൽ നിന്നാണ് ഈ ചക്കപ്പഴം വരുന്നത്. നല്ല ടേസ്റ്റാണ്. വീണ്ടും വീണ്ടും കഴിക്കാൻ തോന്നും. അത്രയ്ക്കും ടേസ്റ്റി ആയ സാധനമാണ്.\nകൊടൈക്കനാലിലേക്ക് ഞങ്ങൾ എത്തുമ്പോൾ ഉച്ചയ്ക്ക് ഒരു മണി കഴിഞ്ഞിരുന്നു. അവിടെയുള്ള ചെറിയ ഒരു ഹോട്ടലിൽ നിന്നും നല്ല സാമ്പാറും ചോറും, അച്ചാറും പപ്പടവും, അടിപൊളി വയറു നിറച്ചും കഴിച്ചു. കൊടൈക്കനാലിലെ ഞങ്ങളുടെ യാത്ര ആരംഭിച്ചു. Pine Forest, Guna Cave, Pillar Rocks, ഇതിന്റെ ഇടയിൽ കിട്ടുന്ന കുറെ സ്ഥലങ്ങൾ കവർ ചെയ്തു. Pillar Rocks കാണാൻ നല്ല ഭംഗിയായിരുന്നു. നമ്മൾ flight യാത്രയിലൊക്കെ മുകളിൽ നിന്നും കാണുന്നതുപോലെ മഞ്ഞു മൂടി കെട്ടി.. എന്താ പറയുക, അടിപൊളി വ്യൂ. മനസ്സിന് ഒരുപാട് സന്തോഷം നൽകുന്ന നിമിഷങ്ങളായിരുന്നു അത്.\nഇവിടെ റൂം കിട്ടാൻ കുറച്ചു ബുദ്ധിമുട്ടേണ്ടി വന്നു. എന്തോ പ്രശ്നം കാരണം കുറേ ഹോട്ടലുകൾ അടച്ചിട്ടിരിക്കുന്നു. ഒരു മണിക്കൂറിൽ കൂടുതൽ റൂമിന് വേണ്ടി തിരഞ്ഞു നടന്നു. അവസാനം ഒരു ഹോംസ്റ്റേ കിട്ടി. ആദ്യം 2500 രൂപ പറഞ്ഞു. കുറെ സംസാരിച്ചശേഷം 1500 രൂപയ്ക്ക് കിട്ടി. അപ്പോൾ സമയം രാത്രി എട്ടു മണി കഴിഞ്ഞിരുന്നു. ഇത് ഒരു ഹോംസ്റ്റേയാണ്. അവർ സീസൺ സമയത്ത് 3000, 3500 ആ ലേബലിൽ കൊടുക്കുന്ന ഹോംസ്റ്റേ. എനിക്ക് സീസൺ അല്ലാത്തത് കൊണ്ട് (ഡബിൾ)റൂം 1500 നു കിട്ടി. ഞാൻ താമസിച്ചതിൽ വെച്ച് ഒരു വിഐപി ലുക്ക് ഉള്ള റൂം ആണ് ഇത്. നല്ല ഗാർഡൻ ഒക്കെ ആയിട്ടുള്ള മനസ്സിന് നല്ല സന്തോഷം നൽകുന്ന അടിപൊളി റൂം.\nനാലാം ദിവസം, നന്നായി ഉറങ്ങിയതിനു ശേഷം രാവിലെ എട്ടുമണിക്ക് എഴുന്നേറ്റു. കുളിച്ചു ഫ്രഷ് ആയി, അടുത്തുള്ള ഹോട്ടലിൽ നിന്നും നല്ല അടിപൊളി മസാലദോശയും സാമ്പാറും കഴിച്ചുകൊണ്ട് ഡോൾഫിൻ നോസ് ലേക്കുള്ള യാത്ര ആരംഭിച്ചു. പോകുന്ന വഴിയിൽ ഉടനീളം സബർജെല്ലി മരങ്ങളിൽ നിറച്ചും നല്ല പഴു പഴുത്ത നല്ല വലിപ്പമുള്ള സബർജെല്ലി. കണ്ടിട്ട് കൊതിയാവാൻ തുടങ്ങി.\nഅങ്ങിനെ ഞങ്ങൾ കാർ പാർക്ക് ചെയ്തു ഡോൾഫിൻ നോസിലേക്കു നടക്കാൻ തുടങ്ങുമ്പോൾ തന്നെ അടുത്ത ഒരു വീട്ടിലെ മരത്തിൽ നിറച്ചും നല്ല വലിപ്പമുള്ള പഴുത്ത സബർജെല്ലി കയ്യെത്താ ദൂരത്ത് തന്നെ ഉണ്ടായിരുന്നു. ഇത് കണ്ടപ്പോൾ ഞങ്ങളുടെ എല്ലാവരുടെയും കൊതി മൂത്തു. അത് ഒന്ന് കിട്ടിയിരുന്നെങ്കിൽ എന്ന് ആശിച്ചു പോയി. രണ്ടും കൽപ്പിച്ച് ആ വീട്ടുകാരോട് ചോദിക്കാൻ തന്നെ തീരുമാനിച്ചു. അങ്ങനെ ഞാനും കുട്ടികളും കൂടി വീട്ടിലെത്തി ഉടമസ്ഥനോട് ചോദിച്ചു “സബർജെല്ലി ഒന്നു ഞങ്ങൾ പഠിച്ചോട്ടെ?” അവർ സ്നേഹത്തോടെ തമിഴ്ൽ പറിച്ചോളൂ എന്ന് പറഞ്ഞു അത് കേട്ടപ്പോൾ ഒരുപാട് സന്തോഷം ഉണ്ടായ നിമിഷമായിരുന്നു അത്.\nആദ്യമായിട്ടാണ് ഞങ്ങൾ സബർജെല്ലി മരങ്ങളിൽ പിടിച്ചു കാണുന്നത്. അങ്ങനെ ഞങ്ങൾ 10, 12 എണ്ണം പറിച്ചെടുത്തു. ഒരെണ്ണം അരക്കിലോ തൂക്കം വരും അത്രയ്ക്ക് നല്ല വലിപ്പമുണ്ട്. കഴിച്ചു നോക്കിയപ്പോൾ നല്ല ടേസ്റ്റ് ആണ്. നല്ല മധുരമുള്ള സബർജല്ലി എഴുതുമ്പോൾ അത് ഓർക്കുമ്പോൾ ഇപ്പോഴും എന്റെ വായിൽ നിന്നും വെള്ളം വരുന്നുണ്ട്. ഒരെണ്ണം തിന്നാൽ തന്നെ വയർ നിറയും. അങ്ങിനെ ഞങ്ങൾ സബർജെല്ലി കഴിച്ച സന്തോഷത്തോടെ ഡോൾഫിൻ നോസിലേക്കുള്ള പ്രകൃതി ഒരുക്കിയ സ്റ്റെപ്പ് ഇറങ്ങാൻ തുടങ്ങി.\nഅവസാനം ഡോൾഫിൻ നോസ് എന്ന മഞ്ഞിൽ അണിഞ്ഞൊരുങ്ങിയ ആ സുന്ദരിയുടെ അടുത്തെത്തി. ആ മനോഹര കാഴ്ച കണ്ടപ്പോൾ അതുവരെ പിറുപിറുത്തിരുന്ന മക്കൾ അവരുടെ ദേഷ്യമൊക്കെ പമ്പകടന്നു. പിന്നെ ഭാര്യയും മക്കളും ഒന്നിച്ചു പറയാൻ തുടങ്ങി, “ഇവിടെ വന്നില്ലെങ്കിൽ ശരിക്കും മിസ്സ് ആയിപ്പോയേനെ.” അതിമനോഹരമാണ് ഈ സ്ഥലം. പറയാൻ വാക്കുകൾ ഇല്ല. എത്ര വർണ്ണിച്ചാലും മതിയാവില്ല, ശരിക്കും മഞ്ഞുമൂടി കിടക്കുന്നു. മഞ്ഞിന്റെ ഇടയിലൂടെ നീളത്തിലുള്ള യൂക്കാലി മരങ്ങൾ കാണാനുള്ള ഭംഗി എന്റെ സാറേ ഒരു രക്ഷയുമില്ല.\nതിരിച്ചുവരുമ്പോൾ Vattakanal Water Falls ൽ ഇറങ്ങി കുറച്ചു ഫോട്ടോസ് ഒക്കെ എടുത്തു. പിന്നെ ഞങ്ങൾ റോസ് ഗാർഡൻ, Coaker’s Walk, Bryant Park, ഇത്രയും സ്ഥലങ്ങളിൽ കറങ്ങി.\nപിന്നെ ഇത്രയും നല്ല സുന്ദരമായ നിമിഷങ്ങൾ സമ്മാനിച്ചതിന് കൊടൈക്കനാലിനോട് നന്ദി പറഞ്ഞുകൊണ്ട് വളരെ വിഷമത്തോടെ വിടപറയാൻ തുടങ്ങി. ബൈ ബൈ കൊടൈക്കനാൽ എന്ന് കുട്ടികൾ ഉച്ചത്തിൽ വിളിച്ചു പറഞ്ഞു. അടുത്ത ഞങ്ങളുടെ ലക്ഷ്യം മുന്തിരി തോട്ടങ്ങളുടെ നാടായ കമ്പം – തേനിലേക്കാണ്.\nഎന്റെ ഭാര്യയുടെ പണ്ടേയുള്ള ഒരു ആഗ്രഹം ആയിരുന്നു മുന്തിരിതോട്ടങ്ങളിൽ പോയി തോട്ടത്തിൽ നിന്ന് തന്നെ ഫ്രഷ് മുന്തിരി പറിച്ചു കഴിക്കണം എന്നത്. അവളുടെ ആഗ്രഹം സഫലമാക്കാൻ വേണ്ടിയാണ് കമ്പം തേനി ലക്ഷ്യമാക്കി നീങ്ങുന്നത്. വൈകുന്നേരം ഒരു5മണി ആയപ്പോൾ കമ്പം എത്തി. അങ്ങനെ മുന്തിരി തോട്ടത്തിൽ എത്തി നിറച്ചും മുന്തിരി പിടിച്ചു കണ്ടപ്പോൾ എന്റെ ഭാര്യയുടെ കണ്ണിലെ ആ സന്തോഷത്തിന്റെ തിളക്കം ഞാൻ ശ്രദ്ധിച്ചു. അവൾ സന്തോഷത്തോടെ ഫ്രഷ് മുന്തിരി പറിച്ചു തിന്നുമ്പോൾ അവളുടെ ആഗ്രഹം പൂർത്തീകരിച്ചതിന്റെ സന്തോഷത്തിലായിരുന്നു ഞാൻ.\nമരത്തിന്മേൽ പറിച്ചെടുത്ത നല്ല ഫ്രഷ് മുന്തിരി ഒരു കിലോ വാങ്ങി കാറിനകത്ത് വെച്ചു. അടുത്ത എന്റെ ലക്ഷ്യം തേക്കടി ആണ്. തേക്കടി സ്റ്റേ ചെയ്തു നാളെ രാവിലെ മൂന്നാറിലേക്ക് തിരിക്കണം. കമ്പത്തു നിന്നും തേക്കടി ലക്ഷ്യമാക്കി പോകുമ്പോൾ വൈകുന്നേരം ഒരു6മണി കഴിഞ്ഞിരുന്നു. പോകുന്ന വഴിയിൽ നല്ല മഴയുണ്ടായിരുന്നു. ഹെയർപിൻ വളവുകൾ കയറുമ്പോൾ നല്ല മഴയും ഇരുട്ടും ഉണ്ടായിരുന്നു. ശരിക്കും ബുദ്ധിമുട്ടിയാണ് ഡ്രൈവ് ചെയ്തത്.\nതീരെ പരിചയമില്ലാത്ത റോഡുകൾ, മുമ്പിൽ നിന്നും വരുന്ന വാഹനങ്ങളുടെ ഹെഡ്ലൈറ്റുകൾ കണ്ണ് അടിച്ചുപോകുന്നത് പോലെ, മുൻവശം ഒട്ടും കാണാൻ പറ്റുന്നില്ല, അതിശക്തമായ മഴയും. ഹെയർപിൻ വളവ് ആയതുകൊണ്ട് വണ്ടി സൈഡിലേക്ക് ഒതുക്കി ഇടാനും പറ്റുന്നില്ല. ദൈവത്തിന്റെ സഹായത്തോടുകൂടി ഒന്നും സംഭവിച്ചില്ല. അങ്ങിനെ രാത്രി 8 മണിയോടുകൂടി ആനകളുടെ നാടായ തേക്കടി എത്തി. 600 രൂപയ്ക്ക് റൂം കിട്ടി അത്യാവശ്യം കുഴപ്പമില്ലാത്ത റൂം ആയിരുന്നു.9മണിക്ക് തന്നെ എല്ലാവരും ഉറങ്ങി. ഇന്നത്തെ യാത്ര ഇവിടെ അവസാനിക്കുന്നു.\nഅഞ്ചാം ദിവസം രാവിലെ7മണിക്ക് തന്നെ മൂന്നാർ എന്ന കേരളത്തിലെ സ്വർഗ്ഗത്തിലേക്ക് നീങ്ങിത്തുടങ്ങി. ഒരു പതിനൊന്നു മണി ആയപ്പോൾ മൂന്നാറിന്റെ അതിർത്തി എത്തിതുടങ്ങി. മൂന്നാറിനെ പറ്റി അധികം ഞാൻ പറയേണ്ട ആവശ്യമില്ല നിങ്ങൾ എല്ലാവർക്കും അറിയാവുന്നതാണ്. ഒരു പതിനൊന്നു മണി ആയപ്പോൾ മൂന്നാർ എത്തി. അങ്ങിനെ മൂന്നാറിൽ റൂമെടുത്തു.\n800 രൂപക്ക് ആറുപേർക്ക് കിടക്കാവുന്ന വലിയ ഒരു റൂം തന്നെ കിട്ടി. ആദ്യമായിട്ടാണ് ഈ ട്രിപ്പിൽ പകൽ 11 മണിക്ക് ഞാൻ റൂം എടുക്കുന്നത്. സാധനങ്ങൾ ഒക്കെ റൂമിൽ ഒതുക്കി വെച്ചു\nഒന്ന് ഫ്രഷ് ആയി, ഉച്ചഭക്ഷണം കഴിച്ച ശേഷം മൂന്നാർ Top സ്റ്റേഷൻ ലക്ഷ്യമാക്കി വിട്ടു.\nTop സ്റ്റേഷൻ പോകുന്ന വഴികൾ അടിപൊളി, പോകുന്ന വഴിയിൽ എല്ലാവരും ആനയെ കാണുന്ന സ്ഥലം ഇല്ലേ അവിടെ വച്ച് ഞാനും ആനയെ കണ്ടു. അമ്മയും കുഞ്ഞും. സ്ഥലത്തിന്റെ പേര് ഞാൻ ഓർക്കുന്നില്ല. കുട്ടികൾക്കൊക്കെ നല്ല സന്തോഷമായി. ഇലകൾ ഇല്ലാത്ത പൂക്കൾ മാത്രമുള്ള മരങ്ങൾ ഇടയ്ക്കു ഇടയ്ക്കു കാണാമായിരുന്നു. ഞാൻ ഭാര്യയോടും കുട്ടികളോടും പറഞ്ഞു ഞാൻ എങ്ങാനും മുഖ്യമന്ത്രി ആയിരുന്നെങ്കിൽ ടോപ് സ്റ്റേഷൻ പോകുന്ന വഴിയിൽ ഒരു രണ്ടു മൂന്നു കിലോമീറ്റർവരെ എങ്കിലും റോഡിന്റെ ഇരു സൈഡുകളിലും ഇലകളില്ലാത്ത പൂക്കളുള്ള ഈ മരങ്ങൾ വെച്ചുപിടിപ്പിക്കുമായിരുന്നു. തമിഴ്നാട് സർക്കാർ പഴനി to കൊടൈക്കനാൽ പോകുന്ന വഴികളിലൊക്കെ പുളിമരങ്ങൾ വെച്ചുപിടിപ്പിച്ചതു പോലെ. അങ്ങിനെയെങ്കിൽ ഒന്നോർത്തു നോക്കിക്കേ സൂപ്പർ ആയിരിക്കും.\nഇടയ്ക്ക് വെച്ച് കാറിന്റെ ടയർ പഞ്ചറായി. കാർ ഓടിക്കാൻ അല്ലാതെ വേറെ ഒന്നും എനിക്കറിയില്ല. നിർത്തിയിട്ട ജീപ്പിൽ തമിഴ് സംസാരിക്കുന്ന രണ്ടു പേർ അവിടെ ഉണ്ടായിരുന്നു. അവർ സഹായിച്ചു. ടയർ മാറ്റി തന്നു. പൈസ കൊടുത്തപ്പോൾ വാങ്ങിച്ചില്ല. ഇതുപോലുള്ള സഹായങ്ങൾ ഒരുപാട് യാത്രയിൽ കിട്ടാറുണ്ട്. നല്ല മനസ്സുള്ളവർ ഒരുപാടുണ്ട്. അവർക്ക് നന്ദി പറഞ്ഞുകൊണ്ട് ഞങ്ങൾ വീണ്ടും മുന്നോട്ടു ടോപ് സ്റ്റേഷൻ ലക്ഷ്യമാക്കി നീങ്ങി.\nമുന്നാറിന്റെ ഭംഗി ആസ്വതിക്കണമെങ്കിൽ ടോപ് സ്റ്റേഷൻ വരെ പോവണം. നല്ല തണുത്ത കാറ്റും, നിശബ്ദതയിൽ നിന്നും പലതരം കിളികളുടെ ശബ്ദങ്ങൾ മാത്രം, ഇവിടെ പോയാൽ തിരിച്ചു വരാനെ തോന്നില്ല. ഒരു മൂന്നു മണിക്കൂർ എങ്കിലും ഞാനും ഫാമിലിയും ഇവിടെ ചിലവഴിച്ചുകാണും, അത്രയ്ക്കും മനോഹരമാണ് ഈ സ്ഥലം. ടോപ് സ്റ്റേഷന്റെ അങ്ങേ അറ്റം വരെ ഞങ്ങൾ പോയി. അങേ അറ്റത്ത് ഒരു കല്ലുണ്ട്. അവിടെ പോയി ഇരുന്ന് മുമ്പോട്ട് നോക്കിയാൽ ഒരു നിമിഷത്തേക്ക് എല്ലാം മറന്നുപോകും. ദൈവത്തിനെ അറിയാതെ സ്തുതിച്ചു പോകും. ഒരു 360 ഡിഗ്രി വ്യൂ.\nഅവിടെ ഇരുന്ന് ശ്വാസം കഴിയുന്നത്ര മുകളിലേക്കു വലിച്ചു പുറത്തേക്ക് വിടണം. മൂന്നു നാലു തവണ ഇങ്ങിനെ ചെയ്യണം. അപ്പോൾ ഒരു സ്പെഷ്യൽ എനർജി കിട്ടും. കാരണം പലതര ഔഷധ മരങ്ങൾക്ക് ഇടയിലൂടെ വരുന്ന നല്ല ശുദ്ധമായ ഓക്സിജൻ തന്നെയാണ്. ഞാനും എന്റെ ഭാര്യ, മക്കൾ എല്ലാം ഇത് പോലെ ചെയ്തു. ഈ സ്ഥലത്തിന് ഒരു ചരിത്രം കൂടിയുണ്ട്. ബ്രീട്ടീഷ് രാജ്യം ഭരിക്കുന്ന കാലത്ത് ഇവിടെ നിന്നും മലമുകളിലൂടെ പഴയ മൂന്നാറിലേക്ക് ഒരു റെയിൽ പാലം ഉണ്ടായിരുന്നു. പിന്നീട് വലിയ ഒരു വെള്ളപൊക്കത്തിൽ ആ പാലം ഒലിച്ചുപോയി.\nപഴയ മൂന്നാർ മുഴുവനും വെള്ളത്തിന് അടിയിലായി. ടിക്കറ്റ് കൗണ്ടറിൽ നിന്നും അവിടെയുള്ള ഒരു സ്റ്റാഫ് പറഞ്ഞു തന്ന പുതിയ ഒരു അറിവാണ്. ടിക്കറ്റ് കൗണ്ടറിൽ ആ പഴയ റെയിൽ പാലത്തിന്റെ ചിത്രം ഒട്ടിച്ചു വെച്ചിട്ടുണ്ട്.\nമൂന്നാർ ടൗണിനകത്ത് മ്യൂസിയത്തിൽ പോയി ഇതിന്റെ ചരിത്രം മനസ്സിലാക്കണം എന്നും അദ്ദേഹം പറഞ്ഞു. സമയം കുറവായതുകൊണ്ട് മ്യൂസിയം കാണാൻ പറ്റിയില്ല. അതിൽ എനിക്ക് നല്ല വിഷമം ഉണ്ട്. മൂന്നാർ പോകുന്നവർ ടോപ് സ്റ്റേഷൻ ഒരിക്കലും മിസ്സ് ചെയ്യരുത്. ഒരു രണ്ടു കിലോമീറ്റർ നടക്കാൻ ഉണ്ട്. പോകാൻ എളുപ്പം. തിരിച്ചു കയറുമ്പോൾ കുറച്ചു കഷ്ടപെടേണ്ടി വരും. അപ്പോൾ നമ്മൾ താഴെ കണ്ട ആ മനോഹരമായ കാഴ്ച മനസ്സിൽ ഓർക്കുക അപ്പോൾ വീണ്ടും എനർജി കിട്ടും. അങ്ങനെ റൂമിലെത്തി രാത്രി9മണി ആയപ്പോൾ ഞങ്ങൾ കിടന്നുറങ്ങി.\nആറാം ദിവസം രാവിലെ5മണിക്ക് തന്നെ എഴുന്നേറ്റു. രാവിലെ മൂന്നാറിലെ കാണാൻ ഒരു ഭംഗി വേറെതന്നെയാണ്. മൂന്നാറിലേക്ക് എന്റെ മൂന്നാമത്തെ യാത്രയാണ് ഇത്. ഇത്രയും സുന്ദരിയായി മൂന്നാറിനെ ഞാൻ ഇതുവരെ കണ്ടിട്ടില്ല. കാരണം നല്ല മഴക്കാറും കോടയും ഒന്നിച്ചു കണ്ടപ്പോൾ പറഞ്ഞറിയിക്കാൻ പറ്റാത്ത ചേല്. ആരായാലും ഒന്ന് പ്രണയിച്ചു പോകും ഈ സുന്ദരിയെ.\nസൂര്യൻ ഉദിച്ചതേ ഉള്ളൂ. ഇടയ്ക്കിടെ കാർമേഘത്തിന്റെ ഇടയിൽനിന്നും സൂര്യൻ ഒളിഞ്ഞു നോക്കുന്നുണ്ടായിരുന്നു. മലകളുടെയും മൂടിക്കെട്ടിയ കോടമഞ്ഞിന്റെയും തേയിലത്തോട്ടങ്ങളുടെയും ഇടയിലൂടെയുള്ള സുന്ദരമായ റോഡിലൂടെ ബസ്സിന്റെയും ലോറിയുടെയും വരവും കൂടി ആയപ്പോൾ പിന്നെ ഒന്നും പറയാനില്ല. ഞാൻ പ്രിയ സഖിയോടും മക്കളോടും പറഞ്ഞു “എന്തൊരു മനോഹരമായ കാഴ്ചയാണ് ഇത്. ഇതുപോലെ ഞാൻ മൂന്നാറിനെ ഇതുവരെ കണ്ടിട്ടില്ല, ഒരു സ്വപ്നലോകത്ത് ഉള്ളതുപോലെ.. കാർമേഘവും കോടയും ഒന്നിച്ചു വരുന്ന അപൂർവ കാഴ്ച.”\nഅങ്ങിനെ ഞങ്ങൾ മൂന്നാർ എന്ന കേരളത്തിന്റെ സ്വർഗ്ഗത്തോട് വിട പറയാൻ തുടങ്ങി. മൂന്നാർ നിന്നും രാജമല, മറയൂർ, Udumalpet, മേട്ടുപ്പാളയം വഴി ഊട്ടിയിലേക്കാണ് അടുത്ത യാത്ര. ഈ റൂട്ടിനെ പറ്റി പറയുകയാണെങ്കിൽ, കിടു.. ഒരു രക്ഷയും ഇല്ലാത്ത റൂട്ടാണിത്. തേയിലത്തോട്ടങ്ങളും, കാപ്പിത്തോട്ടങ്ങളും, മഞ്ഞുമൂടി കിടക്കുന്ന പർവ്വതങ്ങളും കൊണ്ട് കണ്ണിനെയും മനസ്സിനെയും ഒരുപോലെ കുളിർമ നൽകുന്ന ഒരു കിടിലം റൂട്ട്.\nതിരക്കുകള്‍ക്കിടയില് നിന്ന് ആളൊഴിഞ്ഞ ഗ്രാമത്തിന്റെ വശ്യതയും മലഞ്ചെരുവുകളിലെ പോക്കുവെയിലും ചന്ദനം മണക്കുന്ന സന്ധ്യകളും ആസ്വദിക്കോ? അതിന് പറ്റിയ ഇടമാണ് മറയൂര്. പരന്നു കിടക്കുന്ന കരിമ്പിന് പാടങ്ങളും അരികിലൂടെ ഒഴുകുന്ന പാമ്പാറുമാണ് ഇവിടം സ്വര്‍ഗ്ഗമാക്കുന്നത്. ഗ്രാമത്തിന്റെ വിശുദ്ധിയുടെ വെണ്‍മ ഇവിടെ കരിമ്പു പൂക്കളായി ഇതള് പൊഴിക്കുന്നു. പച്ചക്കറിത്തോട്ടങ്ങള്, കാന്തല്ലൂരിലെ ആപ്പിള് മരങ്ങള്, ചരിത്രമുറങ്ങുന്ന മുനിയറകള് ഇവയെല്ലാം മറയൂരിലെ നിറക്കാഴ്ചകളാണ്.\nമൂന്നാറില് നിന്നും 45 കിലോമീറ്റര് അകലെയാണ് മറയൂര്. ചിന്നാര് വന്യമൃഗസംരക്ഷണകേന്ദ്രവും കണ്ണന്‍ദേവന് തേയിലത്തോട്ടങ്ങളും എല്ലാം കണ്ണുമിഴിയ്ക്കുന്ന കാഴ്ചയാണ്. നാലുവശവും മലകളാല് ചുറ്റപ്പെട്ടതാണ് മറയൂര് ഗ്രാമം. കേരളത്തിലെ മറ്റു പ്രദേശങ്ങളുമായി ഒരു സാമ്യവുമില്ലാത്തതാണ് ഈ മലനിര താഴ്വര. വര്‍ഷത്തില് അധികവും ഇവിടെ മഞ്ഞാണ്. അതിനാല്, ശീതകാല പച്ചക്കറികളായ കാരറ്റ്, ബീറ്റ് റൂട്ട്, കാബേജ്, കോളിഫ്‌ളവര്, ഉരുളക്കിഴങ്ങ്, ഉള്ളി തുടങ്ങിയവ പ്രധാന കൃഷികളാണ്. കേരളത്തില് ആപ്പിള് വിളയുന്ന ഏക സഥലമാണ് കാന്തല്ലൂര്. റോഡുമാര്‍ഗ്ഗം മാത്രമേ മറയൂരിലേയ്ക്ക് യാത്ര പറ്റൂ. താമസിക്കാന് ധാരാളം ഹോട്ടലുകള് ലഭ്യമാണ്. തൂവാനം വെള്ളച്ചാട്ടവും, രാജീവ്ഗാന്ധി ദേശീയപാര്‍ക്കും മറയൂരില് നിന്ന് അധികം ദൂരത്തല്ല. സുഖകരമായ കാലാവസ്ഥ കൊണ്ടും ഗ്രാമത്തിന്റെ ഏറ്റവും ഗംഭീരമായ അനുഭവങ്ങള് കൊണ്ടും ഐതിഹ്യങ്ങളും വിശ്വാസങ്ങളും കൊണ്ടും ഇവിടം ഒരു പറുദീസയാണ്.\nഞങ്ങൾ ശരിക്കും enjoy ചെയ്തു.\nഇത്രയും സ്ഥലങ്ങളിൽ പോയിട്ട് ഞങ്ങൾക്ക് കുറച്ചു ബോറടിച്ച റൂട്ട്, കൊടൈക്കനാലിൽ നിന്നും വരുന്ന വഴിയിൽ കമ്പം – തേനി പോകുന്ന റൂട്ട് മാത്രമാണ്. കാരണം അവിടെ നല്ല ചൂടായിരുന്നു. വണ്ടിയിൽ എസി ഓൺ ചെയ്തത് ആ സ്ഥലത്തിന് മാത്രമാണ്. ബാക്കിയെല്ലാ റൂട്ടും ഒന്നിനൊന്നു മെച്ചപ്പെട്ട റൂട്ടുകൾ ആയിരുന്നു.\nമറയൂരിലെ ചന്ദന മരങ്ങൾ ഞാനും ഫാമിലിയും ആദ്യമായിട്ടാണ് കാണുന്നത്. ചന്ദനക്കാട് എത്തിയപ്പോൾ ഞാൻ വണ്ടി സൈഡിൽ ഒതുക്കി പുറത്തിറങ്ങി. കുട്ടികൾ ചോദിക്കുകയാണ്\n“ഇവിടെ ചന്ദനത്തിന്റെ മണം വരുന്നില്ലല്ലോ.” മറയൂർ എത്തിയത് വെള്ളിയാഴ്ച ദിവസം ആയതുകൊണ്ട് മറയൂരിൽ നിന്നും ജുമുഅ നിസ്ക്കരിച്ചു. ശർക്കര ഉണ്ടാക്കുന്ന സ്ഥലവും കണ്ടു,\nമറയൂരിൽ നിന്ന് തന്നെ ഉച്ചഭക്ഷണം കഴിച്ചു. ഇവിടെയൊക്കെ നല്ല അടിപൊളി റോഡുകളാണ് കിട്ടിയത്. Udumalpet ഉള്ളി കൃഷിയുടെ നാടാണ്. പരന്നുകിടക്കുന്ന കൃഷിയിടം.\nമേട്ടുപ്പാളയം വഴി രാത്രി ഒരു പത്ത് മണിക്കാണ് ഊട്ടി എത്തിയത്. ഊട്ടിയിൽ 800 രൂപക്ക് നല്ല അടിപൊളി ഡബിൾ ബെഡ് റൂമുള്ള റൂം കിട്ടി. കിട്ടാനുള്ള കാരണം രാത്രി 10 മണി ആയതു കൊണ്ടും , ഞങ്ങൾ രാവിലെ എട്ടുമണിക്ക് പോകും എന്ന് പറഞ്ഞതുകൊണ്ടുമാണ്. നല്ല ക്ഷീണം ഉള്ളത് കാരണം പെട്ടെന്ന് തന്നെ എല്ലാവരും ഉറങ്ങി.\nഏഴാം ദിവസം രാവിലെ എട്ടുമണിക്ക് ഊട്ടിയിൽ നിന്നും വിട്ടു. മുമ്പ് ആറുതവണ പോയ സ്ഥലം ആയതുകൊണ്ട് ഊട്ടിയിൽ അധികം കറങ്ങാൻ നിന്നില്ല. എട്ട് ദിവസത്തെ യാത്രയിലും ഞങ്ങളുടെ വഴികാട്ടിയായി കൂടെ ഉണ്ടായിരുന്നത് ഗൂഗിൾ മുത്തപ്പൻ ആണ്. ഇതുവരെ ഞങ്ങളെ വഴി തെറ്റിക്കാതെ ഇവിടെ വരെ എത്തിച്ചു. ഞാൻ മകളോട് പറഞ്ഞു “മോളേ ഗൂഡല്ലൂരിലേക്കുള്ള വഴി ഗൂഗിൾ മുത്തപ്പനോട് ചോദിക്കൂ.” ഗൂഗിൾ മുത്തപ്പൻ പറഞ്ഞതുപോലെ ഞങ്ങൾ യാത്ര തുടർന്നു.\nകുറച്ചു കഴിഞ്ഞപ്പോൾ എനിക്ക് എന്തോ ഒരു പന്തികേട് തോന്നി ഈ റോഡിൽ എന്റെ വാഹനം അല്ലാതെ വേറെ ഒരു വാഹനം പോലും ഇല്ല. ഞാൻ വണ്ടി സൈഡിൽ ഒതുക്കി. ഒരു കടയുടെ മുമ്പിൽ രണ്ടു മൂന്ന് പേർ ഇരിക്കുന്നുണ്ടായിരുന്നു. അവരോട് ചോദിച്ചു ഗൂഡല്ലൂർലേക്കുള്ള വഴി ഇതിലെയാണോ എന്ന്. അവർ പറഞ്ഞു ഇതു ഹോസ്പിറ്റലിലേക്കുള്ള വഴിയാണ്. ഗൂഗിൾ മുത്തപ്പൻ ചിലപ്പോൾ ഇങ്ങനെയും പറ്റിക്കാറുണ്ട്. നിങ്ങൾക്കും ഉണ്ടാവുമല്ലോ ഇതുപോലെയുള്ള അനുഭവങ്ങൾ. എന്നാലും ഗൂഗിൾ മുത്തപ്പൻ കൂടെ ഉള്ളതുകൊണ്ട് ഏതു പാതിരാത്രിയിലും നമുക്ക് നല്ലൊരു കൂട്ടാണ് ധൈര്യവുമാണ്.\nഊട്ടിയിൽ നിന്നും ഗൂഡല്ലൂർ, മുതുമലൈ, ബന്ദിപ്പൂർ, ഗുണ്ടൽപേട്ട്, മൈസൂർ, മടിക്കേരി റൂട്ടായിരുന്നു ഞങ്ങൾ തിരഞ്ഞെടുത്തത്. ഒരിക്കലും ബോറടിക്കാത്ത റൂട്ടാണ് ഇത്. ഗൂഡല്ലൂരിലെ മുളങ്കാടുകൾക്കിടയിലൂടെയും യൂക്കാലി മരങ്ങൾക്കിടയിലൂടെയുമുള്ള യാത്ര കിടിലനാണ്. പിന്നെ മുതുമലൈ ടൈഗർ റിസർവ്, ബന്ദിപ്പൂർ ടൈഗർ റിസർവ്, അടുത്തടുത്ത് രണ്ട് കാടുകളിൽ കൂടിയുമുള്ള യാത്ര, ഒരു അനുഭവം തന്നെയായിരുന്നു. ആന, കാട്ടുപോത്ത്, പന്നി, മാൻകൂട്ടങ്ങൾ, കുറേ കുരങ്ങൻമാർ എന്നിവയെയാത്രയ്ക്കിടയിൽ ഞങ്ങൾ കാടിനകത്ത് കണ്ടു. കൂടാതെ പുലി, കരടി എന്നിവയേയും കണ്ടു. പക്ഷെ റോഡരികിൽ വെച്ചിരിക്കുന്ന ബോർഡിൽ പുലിയുടെയും, കരടിയുടെയും ഫോട്ടോ മാത്രമാണ് കണ്ടത്.\nനല്ല വൃത്തിയുള്ള സുന്ദരമായ കാട്. മഴക്കാലമായതുകൊണ്ട് മരങ്ങൾക്ക് ഒക്കെ നല്ല പച്ചപ്പ് ഉണ്ടായിരുന്നു. ശരിക്കും എന്റെ ചെറുപ്പകാലത്ത് കഥപുസ്തകത്തിൽ കാണുന്ന അതായത് പൂമ്പാറ്റ, ബാലരമ, ബാലമംഗളം.. അതിലെ കപീഷ്, മായാവി, ഡിങ്കൻ, ശിക്കാരി ശംഭു അതിലൊക്കെ വായിച്ചു പരിചയമുള്ള സുന്ദരമായ കാടില്ലേ, അതുപോലെയുള്ള ഒരു ഫീൽ ആണ് ഈ കാട് കാണുമ്പോൾ എനിക്കുണ്ടായത്. ഓഗസ്റ്റ്, സെപ്റ്റംബർ മാസങ്ങളിൽ മാത്രമേ ഇതുപോലെ കാണുകയുള്ളൂ, ഫെബ്രുവരി മാർച്ച്, ഏപ്രിൽ, മെയ് എന്നീ മാസങ്ങളിൽ പോയാൽ ഈകാട് കാണാൻ ഒരു സുഖവും ഉണ്ടാവില്ല. ഉണങ്ങി വരണ്ടിരിക്കും.\nഅങ്ങിനെ സുന്ദരമായ കാടും കഴിഞ്ഞു മുമ്പോട്ട് പോയി. പിന്നെ ഗുണ്ടൽപേട്ടിലെ അതിസുന്ദരമായ കൃഷിയിടമാണ് കാണാനായത്. ഓരോ സീസൺ അനുസരിച്ചാണ് ഇവിടുത്തെ കൃഷികൾ.\nഞങ്ങൾ പോകുമ്പോൾ സൂര്യകാന്തി പൂവിന്റെ കൃഷി കഴിഞ്ഞിരുന്നു. ഇപ്പോൾ ചെണ്ടുമല്ലി പൂവിന്റെ കൃഷി ആണ് നടക്കുന്നത്. റോഡിന്റെ ഇരുസൈറ്റുകളിലും ആയിട്ട് കണ്ണെത്താ ദൂരത്തോളം വിശാലമായി പരന്നുകിടക്കുന്ന ഭൂമിയിൽ കുറെ ചെണ്ടുമല്ലി പൂക്കളുടെ കൃഷിയിടം, ഇതെല്ലാം കണ്ണിന് കുളിർമയേകുന്ന കാഴ്ച തന്നെയാണ് സമ്മാനിച്ചത്.\nനിങ്ങൾ ഒന്ന് ഓർത്തു നോക്കിക്കേ നല്ല സുന്ദരമായ റോഡിൽ ഇരു സൈഡിലുമായി വിശാലമായി പരന്നുകിടക്കുന്ന ചെണ്ടുമല്ലി പൂക്കൾ കൃഷിയിടത്തിലൂടെയുള്ള യാത്ര. കാറിനകത്തെ സ്പീക്കറിൽ നിന്നും “സ്വർഗ്ഗം താണിറങ്ങി വന്നതോ, സ്വപ്നം പീലി നീർത്തി നിന്നതോ, ഈശ്വരന്റെ സൃഷ്ടിയിൽ ഇവിടെയൊന്നു ചേർന്നലിഞ്ഞതോ” എന്ന യേശുദാസിന്റെ മനോഹരമായ ഗാനവും കൂടി ആയാലോ? അതുപോലെയുള്ള റോഡ് വ്യൂവാണ് ഇവിടെ കണ്ടത്.\nചെണ്ടുമല്ലി പൂക്കളുടെ അടുത്തുനിന്നും കുറെ ഫോട്ടോസ് ഒക്കെ എടുത്തു. ഇതല്ലാതെ റോഡിന്റെ ഇരു സൈഡുകളിലുമായി അടുത്തടുത്ത് ഇവിടെ കൃഷി ചെയ്തു ഉണ്ടാക്കിയ ഫ്രഷ് പച്ചക്കറി ഉൽപ്പന്നങ്ങൾ ഉള്ളി, തക്കാളി, കേബേജ്, ക്യാരറ്റ് തുടങ്ങി അനേകം ഉൽപ്പന്നങ്ങൾ വിൽക്കുന്ന ചെറുകടകൾ ഉണ്ട്. അതും കൂടാതെ ഇടയ്ക്കിടയ്ക്ക് കിട്ടുന്ന വലിയ വലിയ ആൽമരം. അതിന്റെ അടിയിൽ ചെറിയൊരു തട്ടുകട പോലെയുള്ള സ്ഥലത്ത് നല്ല മധുരമുള്ള ചുവന്ന തണ്ണിമത്തൻ വിൽക്കുന്നതും കാണാം.\nആൽമരത്തിനടിയിൽ കാർ പാർക്ക് ചെയ്തു. നല്ല ചുവന്ന മധുരമുള്ള തണ്ണിമത്തൻ ഉപ്പും കുരുമുളക് പൊടിയും ഇട്ട് പീസ് പീസാക്കി നമുക്ക് തരും. ഇവിടുത്തെ ഈ തണ്ണിമത്തൻ കഴിക്കാനുള്ള സുഖം ഒന്ന് വേറെ തന്നെയാണ്. കാരണം എല്ലാവരും നല്ല യാത്ര ക്ഷീണത്തിൽ ആണല്ലോ, അപ്പോൾ കഴിക്കാൻ ഇരട്ട സ്വാദ് ആയിരിക്കും. അതും കൂടാതെ ഗുണ്ടൽപേട്ടിലെ ഗോപാലസ്വാമി ഹിൽസ് ഒന്ന് പോകാൻ മറക്കരുത്. ഇവിടെ നല്ല ഒരു ഗ്രാമീണ കാഴ്ചയാണ് കാണാൻ സാധിച്ചത്. കുറെ പശുവിൻ കൂട്ടങ്ങളും ആട്ടിൻ കൂട്ടങ്ങളും റോഡിലൂടെ നടത്തിച്ചു കൊണ്ടുവരുന്നത്\nധാരാളമായി കാണാൻ പറ്റും.\nഗുണ്ടൽപേട്ടിലെ സ്ഥലത്തിനു മാത്രമായിരുന്നു സൗന്ദര്യം. അവിടെയുള്ള ആൾക്കാരുടെ സ്വഭാവം അത്ര നന്നല്ല എന്ന് എനിക്ക് തോന്നി. കാരണം കുട്ടികൾക്ക് മൂത്രമൊഴിക്കാൻ മുട്ടിയപ്പോൾ\nഅവിടെ റോഡ് സൈഡിലുള്ള ഒരു വീട്ടിൽ കയറി മൂത്രമൊഴിച്ചോട്ടെ എന്ന് ചോദിച്ചു. ആ വീടിന് അകത്തുള്ള ചേച്ചി പറഞ്ഞു ഈ വീടിനകത്ത് ടോയ്ലറ്റ് ഇല്ല. പാവം കുട്ടികൾ അവർ അത് വിശ്വസിച്ചു. രണ്ടു നിലയിലുള്ള വീടാണത് ടോയ്ലറ്റ് ഇല്ല എന്ന് പറഞ്ഞാൽ ആരെങ്കിലും വിശ്വസിക്കുമോ?\nഅതല്ലാതെ ഈ റൂട്ടിലൂടെ വാഹനങ്ങൾ ഓടിക്കുമ്പോൾ ശരിക്കും സൂക്ഷിക്കണം. നമ്മുടെ വണ്ടിയുടെ ഇടതു സൈഡിൽ കൂടിയൊക്കെ ഓവർടേക്ക് ചെയ്തു പോകുന്നത് കാണാം. ശരിക്കും പേടിച്ചാണ് ഇവിടുന്ന് ഞാൻ ഡ്രൈവ് ചെയ്തത്. സ്കൂട്ടർകളുടെയും ബൈക്കുകളുടെയും ശല്യം ഭയങ്കരമാണ്. നമ്മൾ വിചാരിക്കാത്ത സൈഡിൽ കൂടെ ഒക്കെ ഓവർടേക്ക് ചെയ്യും. നല്ല ക്ഷമയോടെയും സൂക്ഷിച്ചും വണ്ടി ഓടിക്കണം. ചെറുതായൊന്ന് ഉരസിയാൽ മതി, എല്ലാവരും കൂടി അടിക്കും. കേരള രജിസ്ട്രേഷൻ വണ്ടി ആയതു കൊണ്ട് മാത്രം. കേരള രജിസ്ട്രേഷൻ വണ്ടി കാണുമ്പോൾ തന്നെ അവർക്ക് ഒരു ഇളക്കം കൂടുതലാണ് അത് ഞാൻ ശരിക്കും അനുഭവിച്ചറിഞ്ഞു.\nഅങ്ങനെ മൈസൂർ എത്തുമ്പോൾ രാത്രി ആയിക്കഴിഞ്ഞിരുന്നു. അവിടെ നിന്നും നേരെ മടിക്കേരി. മടിക്കേരിയിൽ നിന്നും രാത്രി ഭക്ഷണം കഴിച്ചു വീണ്ടും യാത്ര തുടർന്നു. ജൽസൂർ കഴിഞ്ഞു ഞങ്ങൾ എന്റെ നാടായ കാസർകോട്ടേക്ക് പോവുകയാണ്. സമയം രാത്രി 12 മണി കഴിഞ്ഞിരുന്നു. നല്ല മഴയാണ്, വാഹനങ്ങൾ വളരെ കുറവാണ്. മടിക്കേരി കഴിഞ്ഞപ്പോൾ തന്നെ എന്റെ കാറിന്റെ ബ്രേക്കിന് എന്തോ ഒരു പ്രോബ്ലം പോലെ. ചിലപ്പോൾ ബ്രേക്ക് കിട്ടാത്തത് പോലെ… ഞാൻ അത് വലിയ കാര്യമാക്കിയില്ല. ജൽസൂർ കഴിഞ്ഞപ്പോൾ പെട്ടെന്ന് ബ്രേക്ക് തീരെ കുറഞ്ഞു കുറഞ്ഞു വന്നു. ബ്രേക്ക് പിടിക്കുമ്പോൾ എന്തോ ഒരു ശബ്ദം കേൾക്കുന്നുണ്ട്.\nരാത്രി ഒന്നുമല്ലാത്ത സമയം ആയതുകൊണ്ടും ഫാമിലി കൂടെ ഉള്ളതുകൊണ്ടും ഞാൻ ശരിക്കും പേടിച്ചു. ഞാൻ വണ്ടി ഒരു സൈഡിൽ ഒതുക്കി ഇട്ടു. പുറത്താണെങ്കിൽ ശക്തമായ മഴയാണ്.\nകാസർകോട്ടേക്ക് ഇനിയും 35 കിലോമീറ്ററോളം ദൂരം ഉണ്ട്. കുറച്ചുസമയം വെയിറ്റ് ചെയ്തപ്പോൾ പുറകെ നിന്നും ഒരു വാഹനം വരുന്നത് കണ്ടു. ഞാൻ കൈ കാണിച്ചു വാഹനത്തെ നിർത്തി. ആ കാറിനകത്ത് രണ്ടു ചെറുപ്പക്കാരായിരുന്നു. അവരും കാസർകോട്ടേക്ക് ആണ് പോകുന്നത്. ഞാൻ പറഞ്ഞു “എന്റെ കാറിന്റെ ബ്രേക്ക് കിട്ടുന്നില്ല. കാറിനകത്ത് ഫാമിലി ആണ് ഇനി എന്ത് ചെയ്യും എന്ന് അറിയില്ല.\nഅവരും വണ്ടി ഓടിച്ചു നോക്കി. എന്നിട്ട് പറഞ്ഞു “ഇതിന്റെ ബ്രേക്ക് പാഡ് പോയിന്. പേടിക്കേണ്ട, ഫസ്റ്റ് ഗിയറിലും സെക്കൻഡ് ഗിയറിലും ഇട്ട് മെല്ലെ മെല്ലെ മുമ്പോട്ടു പൊയ്ക്കോളൂ. ഞങ്ങൾ നിങ്ങളുടെ പിന്നിലുണ്ടാകും അവിടെ എത്തുന്നതു വരെ. ഒന്നു പേടിക്കേണ്ട ധൈര്യമായി പൊയ്ക്കോളൂ.” ആ രണ്ട് ചെറുപ്പക്കാരേ ഒരിക്കലും മറക്കാൻ പറ്റൂല. ഏകദേശം 35 കിലോമീറ്ററോളം അവർ എന്റെ പിന്നിൽ തന്നെ ഉണ്ടായിരുന്നു. ഞാൻ 20 – 30 സ്പീഡിലാണ് വണ്ടിയോടിച്ചു പോയത്. ഒരു മണിക്കൂർ കൊണ്ട് എത്തേണ്ട സ്ഥലം നാലു മണിക്കൂറിലധികം പിടിച്ചു. അതുവരെ ആ പാവം രണ്ടു ചെറുപ്പക്കാർ കൂടെ തന്നെ ഉണ്ടായിരുന്നു. കാസർഗോഡ് ടൗണിൽ എത്തിയതിനു ശേഷമാണ് അവർ പോയത്. ഈ ടെൻഷനിൽ അവരുടെ പേര് പോലും ചോദിക്കാൻ ഞാൻ മറന്നുപോയി. കാസർഗോഡ് നായന്മാർമൂല സ്വദേശികളാണ് അവർ. ആ രണ്ടുപേർക്കും എന്റെ ബിഗ് സല്യൂട്ട്.\nഅവസാനം എന്റെ വീട്ടിലേക്കുള്ള വഴിയിൽ എത്തിയപ്പോൾ പള്ളിയിൽ നിന്ന് സുബഹി ബാങ്ക് കേൾക്കാമായിരുന്നു. 21 മണിക്കൂർ ഡ്രൈവിംഗ് ചെയ്താണ് എത്തിയത്. ഡ്രൈവിംഗ് എനിക്ക് ഒരു ഹരം ആയതുകൊണ്ട് വലിയ പ്രശ്നം ഒന്നും ഉണ്ടായില്ല. യാത്രയുടെ തുടക്കത്തിലും അവസാനത്തിലും 21 മണിക്കൂർ, 21 മണിക്കൂർ വീതം ഡ്രൈവിംഗ് ചെയ്തു. അങ്ങിനെ ഈ സ്വപ്നയാത്ര ഇവിടെ അവസാനിക്കുകയാണ്. ഇവിടെ എഴുതി അവസാനിക്കുമ്പോൾ ഒരു വർഷം മുമ്പ് യാത്ര പോയ അതെ ഫീൽ തന്നെ എന്റെ മനസ്സിൽ ഇപ്പോൾ ഉണ്ടായി. എന്തൊരു സന്തോഷം ഉള്ള യാത്രയായിരുന്നു അത്. ഒരിക്കലും മറക്കാൻ പറ്റാത്ത യാത്രകളിൽ ഒന്ന്. ടോട്ടൽ ചിലവായത് 19,360 രൂപയാണ്.\nഇനി എന്റെ ഒരേ ഒരു ആഗ്രഹം കാശ്മീർ ആണ്. കാശ്മീർ ലഡാക്ക് വഴി പോയി കുളു – മണാലി വഴി തിരിച്ചു വരണം. വണ്ടി ഓടിച്ചു തന്നെ പോകണം. അത് ഇനി എന്ന്? ഒരിക്കലും പ്രതീക്ഷ കൈവിടില്ല. ആ യാത്രയ്ക്ക് വേണ്ടി ഞാൻ കാത്തിരിക്കുകയാണ്.


താരന് കളയാന് മൂത്ര ചികിത്സയുമായി ഇവര് | She Washes Her Hair With this To Get Rid Of Dandruff - Malayalam BoldSky\n6 min ago ഒരു നാരങ്ങ, കൂടെ ഇവയും; കറുത്ത പാടുകള് മായും\n48 min ago പല്ലിന്‍റെ എണ്ണം 25-ൽ താഴെയോ? ഫലം ഇതെല്ലാമാണ്\nതാരന് കളയാന് മൂത്ര ചികിത്സയുമായി ഇവര്\n| Published: Friday, March 29, 2019, 15:09 [IST]\nതാരന് എല്ലാവരേയും ബുദ്ധിമുട്ടിക്കുന്ന ഒന്നാണ് എന്ന കാര്യത്തില് സംശയം വേണ്ട. ഇത് പലപ്പോഴും പല വിധത്തിലാണ് നമ്മുടെ ആത്മവിശ്വാസത്തെ പോലും തകര്‍ക്കുന്നത്. അതിന് പരിഹാരം കാണുന്നതിന് സഹായിക്കുമ്പോള് അത് ഏതൊക്കെ തരത്തിലാണ് നിങ്ങളുടെ മുടിയെകൂടി നശിപ്പിക്കുന്നത് എന്ന കാര്യം അറിഞ്ഞിരിക്കണം. ഇത്തരം കാര്യങ്ങള് വളരെയധികം ശ്രദ്ധിക്കേണ്ടതായുണ്ട്. അല്ലെങ്കില് അത് മുടിയുടെ ആരോഗ്യത്തെ കൂടി ഇല്ലാതാക്കുന്ന അവസ്ഥയിലേക്ക് കാര്യങ്ങള് എത്തിക്കുന്നു. കേശസംരക്ഷണം പലപ്പോഴും തലവേദനയാവുന്നത് താരനെ ആലോചിക്കുമ്പോഴാണ്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിനാണ് എല്ലാവരും ശ്രദ്ധിക്കുന്നത്.\nMost read: അവഗണിക്കപ്പെടുന്നതിനെ ഭയക്കുന്ന രാശിക്കാര്\nഎന്നാല് താരനെ തോല്‍പ്പിക്കാന് അല്‍പം മൂത്ര ചികിത്സയായാലോ? ഇത്തരത്തില് മൂത്രം കൊണ്ട് താരനെ ഇല്ലാതാക്കിയ ഒരാളെക്കുറിച്ച് നമുക്ക് വായിക്കാം. ഇത് മുടിയുടെ ആരോഗ്യത്തിന് വളരെയധികം സഹായിക്കുന്നു എന്നാണ് ഇവര് പറയുന്നത്. വനത്തിലെ താമസവും മറ്റും എത്രത്തോളം ബുദ്ധിമുട്ടേറിയ കാര്യമാണ് എന്നത് എല്ലാവര്‍ക്കും അറിയാം. എന്നാല് അതില് കേശസംരക്ഷണത്തിന് വില്ലനാവുന്ന അവസ്ഥക്ക് പരിഹാരം കാണുന്നതിന് സഹായിക്കുന്ന ഒന്നാണ് മൂത്രം എന്ന് അനുഭവത്തില് നിന്നാണ് മനസ്സിലാക്കുന്നത്. ഇവരുടെ കൂടുതല് വിവരങ്ങളിലേക്ക്.\nവനത്തിലെ ജീവിതം ഇഷ്ടപ്പെടുന്നവര്\nവനത്തിലെ ജീവിതം ഇഷ്ടപ്പെടുന്നവരാണ് എല്ലാവരും. എങ്കില് ഈ ദമ്പതികള് അല്‍പം കൂടുതല് വനത്തിന്റെ സൗന്ദര്യവും ജീവിതവും ആഗ്രഹിക്കുന്നവരാണ്. ഇത്തരത്തില് വനത്തില് അല്‍പം ദിവസം ചിലവഴിക്കാന് തീരുമാനിച്ചപ്പോള് സംഭവിച്ച ചില ചെറിയ കാര്യങ്ങളാണ് ഈ ലേഖനത്തില് പറയുന്നത്.\nന്യൂസിലന്‍ഡിലുള്ള ദമ്പതികളാണ് ഇവര്. മിരിയം, പീറ്റര് എന്നിവരാണ് ഇത്തരത്തില് വനത്തില് താമസിക്കാന് തീരുമാനിച്ചത്. എന്നാല് മിരിയം തന്റെ ഷാമ്പൂ എടുക്കാന് മറന്നതാണ് ഇതിനെല്ലാം തുടക്കമായി ഇവര് പറയുന്നത്. വനത്തിലെ താമസമായതു കൊണ്ട് തന്നെ താരന് എന്ന പ്രശ്‌നം അധികം വൈകാതെ തന്നെ ഇവരെ അലട്ടാന് തുടങ്ങി.\nഎന്നാല് താരനെ കൊണ്ട് ഇരിക്കപ്പൊറുതി ഇല്ലാതായപ്പോഴാണ് എസ്‌കിമോ ട്രിക്ക് പരീക്ഷിക്കാന് തീരുമാനിച്ചത്. എസ്‌കിമോകള് താരനെ കളയുന്നതിന് വേണ്ടി മൂത്രമാണ് ഉപയോഗിച്ചിരുന്നത്. ഇത് തന്നെപരീക്ഷിക്കാന് മിരിയം തീരുമാനിക്കുകയായിരുന്നു.\nഇതിന്റെ ഫലമായി മിരിയം തന്റെ രാവിലെയുള്ള മൂത്രം തന്നെ ശേഖരിക്കാന് വേണ്ടി തയ്യാറായി. മുടി അല്‍പം നനച്ച ശേഷം മുടിയില് ഇവര് മൂത്രം ഉപയോഗിച്ച് കഴുകുകയായിരുന്നു. ഇത് താരന് പൂര്‍ണമായും പോവാന് കാരണമായി എന്ന് ഇവര് പറയുന്നു.\nമറ്റ് പ്രകൃതിദത്ത മാര്‍ഗ്ഗങ്ങളും\nമൂത്രം മാത്രമല്ല മറ്റ് പ്രകൃതിദത്ത മാര്‍ഗ്ഗങ്ങളും ഇവര് ഉപയോഗിച്ചിരുന്നു. പല്ല് തേക്കുന്നതിന് ചാരവും ഉമിക്കരിയും ഇവര് ഉപയോഗിച്ചിരുന്നു വനത്തില് താമസിച്ചിടത്തോളം കാലം. മാത്രമല്ല ആര്‍ത്തവ സമയത്ത് മൂണ്‍കപ്പ് ഇവര് ഉപയോഗിച്ചിരുന്നു.\nShe Washes Her Hair With this To Get Rid Of Dandruff\nThis woman claims that she washes her hair with morning to get rid of dandruff. Check out the bizarre case.\nStory first published: Friday, March 29, 2019, 15:09 [IST]


ഈ സ്ത്രീകളെ സൂക്ഷിക്കുക, നിങ്ങൾ പോലും അറിയാതെ നിങ്ങൾ മോഷ്ടാക്കളായേക്കാം: മുന്നറിയിപ്പ് - Janayugom Online\nബസിലും ട്രെയിനിലും എല്ലാം യാത്ര ചെയ്യുമ്പോൾ ഏവരും പേടിക്കുന്ന ഒന്നാണ് മോഷണം. ഒരിടവേളയ്ക്കുശേഷം തമിഴ്പെണ് സംഘങ്ങൾ ബസുകൾ കേന്ദ്രീകരിച്ചു മോഷണം തുടങ്ങുമ്പോൾ അതിൽ പെട്ടുപോകുന്നത് ഒന്നും അറിയാത്ത നിരപരാധികളാണ്. രണ്ടാഴ്ചയ്ക്കിടെ മൂന്നു കേസുകളാണ് തൊടുപുഴ സ്റ്റേഷൻ പരിധിയിൽ ലഭിച്ചത്. കൂടുതൽ മോഷണങ്ങൾ നടക്കുന്നതാകട്ടെ തിരക്ക് കൂടുതൽ അനുഭവപ്പെടുന്ന ബസുകളിലും. തൊടുപുഴ പൊലീസ് വിവിധ സമയങ്ങളിലായി തൊടുപുഴ പ്രൈവറ്റ് ബസ് സ്റ്റാൻഡിലും ബസുകളിലും മിന്നൽ പരിശോധന നടത്തുകയും യാത്രാക്കാർക്ക് മോഷ്ടാക്കളെക്കുറിച്ചുള്ള മുന്നറിയിപ്പ് നൽകുകയും ചെയ്തിട്ടുണ്ട്. ആറു മാസം മുൻപ് വിവിധ സംഭവങ്ങളിലായി ഒന്നരലക്ഷത്തോളം രൂപയാണ് നഗരത്തിൽ വിവിധ ബസുകളിൽ നിന്നും മോഷണം പോയതായി പരാതിയുള്ളത്.\nകണ്ടാൽ സംശയം ഒന്നും തോന്നാത്ത വിധത്തിൽ വസ്ത്രം ധരിച്ചെത്തുന്ന ഇവര് തിരുട്ടുഗ്രാമങ്ങളിൽ നിന്നുമാണ് എത്തുന്നത്. തിരക്കുള്ള ബസ് തിരഞ്ഞ് പിടിച്ച് കയറുന്ന ഇവർ മോഷണം നടത്തുകയും അത് ആരെങ്കിലും ശ്രദ്ധിച്ചു എന്ന് കണ്ടാൽ വിദഗ്ദമായി അടുത്ത് നിൽക്കുന്ന ആളിന്റെ ബാഗിൽ വെച്ച് കടന്ന് കളയാറാണ് ഇവരുടെ രീതി. തിരിട്ടു ഗ്രാമത്തിൽ നിന്നുമെത്തുന്ന ഇവർ മോഷണത്തിൽ പലവിധ തന്ത്രങ്ങളുമായാണ് കേരളത്തിലേയ്ക്ക് എത്തുന്നത്. പുരുഷന്മാരേക്കാൾ കൂടുതൽ വിദ്യകൾ സ്ത്രീകൾ മനസ്സിലാക്കിയിരിക്കുന്നതിനാൽ തന്നെ മാഫിയാസംഘങ്ങൾ ഇവരെ ബസിലേയ്ക്ക് കയറ്റി വിടുന്നത്.\nബസിൽ യാത്രക്കാരിയുടെ ബാഗിൽനിന്ന് പണം മോഷ്ടിക്കുന്നതിനിടെ പിടിക്കപ്പെടുമെന്ന് കണ്ടപ്പോൾ സ്കൂൾ വിദ്യാർഥിനിയുടെ ബാഗിൽ നിക്ഷേപിച്ച് രക്ഷപ്പെടാൻ ശ്രമിച്ച തമിഴ് യുവതിയെ പോലീസ് പിടികൂടിയത് അടുത്തിടത്തായിരുന്നു. മറ്റു യാത്രാക്കാരായ സ്ത്രീകൾ പോലുമറിയാതെ ബ്ലെയഡ് ഉപയോഗിച്ച് കീറി പഴ്സും മറ്റു സാധനങ്ങളും കൈക്കലാക്കിയ ശേഷം അടുത്ത സ്റ്റോപ്പിലിറങ്ങി രക്ഷപ്പെടുകയാണ് ഇവരുടെ രീതി. ചിലപ്പോൾ ഉറക്കം നടിച്ച് അടുത്തിരിക്കുന്ന ഇവർ സഹയാത്രാക്കാരിയറിയാതെ ബാഗിന്റെ സിബ് തുറക്കുകയും പഴ്സ് കൈക്കലാക്കി മുങ്ങുകയും ചെയും. സംഘമായി കയറുന്ന ഇവർ യാത്രാക്കാരുടെ ശ്രദ്ധ തിരിക്കുവാനായി സുഖമില്ലാത്തത് പോലെ അഭിനയിക്കുകയും അതിനിടയിൽ കൂട്ടാളി തട്ടിപ്പ് നടത്തുകയും ചെയ്യും. ഇവരെ പിടികൂടിയാലും നിസാരമായി കേസിൽ നിന്ന് ഊരിപ്പോകുകയും വീണ്ടു മോഷണം തുടരുകയും ചെയ്യും.\nതാനാണ് സർക്കാരിന്റെ തലവൻ, തിരിച്ചു വിളിക്കാനുള്ള ആവശ്യത്തെ സ്വാഗതം ചെയ്യുന്നു: വീണ്ടും വാർത്താസമ്മേളനവുമായി ഗവർണർ


റൂം മാറ്റിയവര് എക്‌സ്ട്രാ താക്കോല് കൊടുക്കില്ലെന്ന് എങ്ങനെ ഉറപ്പിക്കും? മുകേഷിനെതിരായ ആരോപണത്തെക്കുറിച്ച് നടി മാലാ പാര്‍വതി\n10 Oct 2018 11:15 AM GMT\nനടനും എംഎല്‍എയുമായ മുകേഷിനെതിരെ ബോളീവുഡിലെ സാങ്കേതിക പ്രവര്‍ത്തക ടെസ് ജോസഫ് നടത്തിയ മീടൂ കാമ്പെയ്‌നിംഗ് വെളിപ്പെടുത്തലാണ് ഇപ്പോള് സിനിമവൃത്തങ്ങളിലെ സജീവ ചര്‍ച്ച. പലരും ഇതില് പ്രതികരിക്കാതെ ഒഴിഞ്ഞുപോകുന്നുണ്ടെങ്കിലും ഈ കാമ്പെയ്‌നിംഗിന്റെ ആവശ്യകതയെക്കുറിച്ചും എന്നാല് അത് അപമാനിക്കാന് മാത്രമാകരുതെന്നുമെല്ലാമുള്ള അഭിപ്രായങ്ങളും ഉയര്‍ന്നു വരുന്നുണ്ട്. ഒളിഞ്ഞിരിക്കുന്ന ചതിക്കുഴികള് അറിയാന്, ജാഗ്രത പാലിക്കാന് അതിജീവിച്ചവരുടെ അനുഭവം ഉപകാരപ്പെടുമെന്നാണ് അഭിനേത്രിയും സാമൂഹിക പ്രവര്‍ത്തകയുമായ\nമാലാ പാര്‍വതി പറയുന്നത്. ടെസ് നടത്തിയ ആരോപണത്തില് ഒളിഞ്ഞിരിക്കുന്ന ഗുരുതരമായ പ്രശ്‌നം ലെ മെരിഡിയന് പോലൊരു ഹോട്ടല് ഇത്തരം അഡ്ജസ്റ്റ്‌മെന്റുകള്‍ക്ക് കൂട്ടുനില്‍ക്കുന്നതാണെന്നും അവര് ചൂണ്ടിക്കാട്ടുന്നു. റൂം മാറ്റിയത് ചതിക്കുഴി തന്നെയാണെന്നും റൂം മാറ്റിയവര് എക്‌സ്ട്രാ താക്കോല് കൊടുക്കില്ലെന്ന് എങ്ങനെ ഉറപ്പിക്കുമെന്നും അവര് ചോദിക്കുന്നു. പാര്‍വതിയുടെ ഫേസ്ബുക്ക് പോസ്റ്റിന്റെ പൂര്‍ണരൂപം താഴെ.\nസ്ത്രീകള്‍ക്ക് നേരെ ഉണ്ടാകുന്ന ലൈംഗിക അതിക്രമങ്ങള് വളരെ നിസ്സാരമായും തമാശയായും നുണയായും കണ്ടുകൊണ്ടിരുന്ന ഒരു കാലഘട്ടത്തില് നിന്ന് ഇന്ത്യയെ ഉണര്‍ത്തിയത്, മാറി ചിന്തിക്കാന് പ്രേരിപ്പിച്ചത് നിര്‍ഭയയുടെ ദാരുണമായ മരണവും, തല്‍ഫലമായി ഉണ്ടായ വര്‍മ്മ കമ്മീഷന് റിപ്പോര്‍ട്ടും പുതിയ നിയമവുമാണ്. തൊഴിലിടങ്ങളിലെ ലൈംഗീക ചൂഷണങ്ങള് അടക്കം കുറ്റകൃത്യമായി പ്രഖ്യാപിക്കപ്പെട്ടത് സ്ത്രീകള്‍ക്ക് വലിയ അളവില് വരെ ശക്തി പകരുകയും ചെയ്യുനു.\nസ്ത്രീകള് ഉന്നയിക്കുന്ന എല്ലാ ആരോപണങ്ങളും ഗൗരവത്തോടെ മീഡിയ ചര്‍ച്ച ചെയ്യുന്നുമുണ്ട്. മുകേഷ് വിഷയത്തില് പ്രതികരിക്കാന് പല ചാനലുകളില് നിന്ന് വിളിയും വന്നു. കാര്യം അന്വേഷിച്ചപ്പോള് 19 വര്‍ഷത്തിന് മുമ്പ് കൂടെ ജോലി ചെയ്ത പെണ്‍കുട്ടിയെ നിരന്തരം ഫോണ് വിളിച്ച് ശല്യം ചെയ്തിരുന്നുവെന്നും ആ കുട്ടിയുടെ അറിവോ അനുവാദമോ കൂടാതെ ആ കുട്ടിയുടെ മുറി, ആ നടന്റെ മുറിയുടെ അടുത്തേക്ക് മാറ്റി എന്നതുമാണ്. 19 വര്‍ഷത്തിന് മുമ്പ് നിയമങ്ങള് ഇത്ര ശക്തമല്ല. ഫോണ് വിളിക്കുന്നതും ശല്യം ചെയ്യുന്നതും സ്റ്റോക്ക് ചെയ്യുന്നതും ഒന്നും ഒരു വകുപ്പിലും പെടുകയുമില്ല. എന്നാല് ഇതില് ഒളിഞ്ഞിരിക്കുന്ന ഗുരുതരമായ പ്രശ്‌നം ലെ മെരിഡിയന്(ചെന്നെ) പോലൊരു ഹോട്ടല് ഈ വക ' അഡ്ജസ്റ്റ്‌മെന്റ്‌സിന് കൂട്ട് നില്‍ക്കുന്നതാണ്.' റൂം മാറ്റിയത് ഒരു ചതിക്കുഴി തന്നെയാണ്. റൂം മാറ്റിയവര് എക്‌സ്ട്രാ താക്കോല് കൊടുക്കില്ല എന്ന് എങ്ങനെ ഉറപ്പിക്കും? ലൈംഗീക അക്രമങ്ങള് അതിജീവിച്ചവര്.. അതിജീവിച്ച ആ അനുഭവം തുറന്ന് പറയാന് മുന്നോട്ട് വരുന്നു. അത് ലോകമെമ്പാടുമുള്ളവര് ഏറ്റെടുത്തിരിക്കുന്നു. ചര്‍ച്ചകളും തുറന്ന് പറച്ചിലുകളും നല്ലതാണ്. തൊഴില് മേഖലയിലും മറ്റും ഒളിഞ്ഞിരിക്കുന്ന ചതിക്കുഴികള് തുറന്ന് പറഞ്ഞാല് അത് പുതിയതായി വരുന്നവര്‍ക്ക് രക്ഷയാകും. തീര്‍ച്ച.\nഎന്നാല് നമ്മുടെ നാട്ടിലെ രീതി അനുസരിച്ച് വ്യക്തികളെ അപമാനിക്കാന് മാത്രമാണ് ഈ അരോപണങ്ങള് ഉപകരിക്കുന്നത്. ഈ തരത്തിലുള്ള ക്യംപയിനുകള് പല ബ്ലാക്ക് മെയിലുകള്‍ക്കും കാരണമാകുന്നുമുണ്ട്. ഇത് ഈ തരത്തില് പോയാല് ശരിക്കും പ്രശ്‌നത്തില് ആവുന്ന, അനുതാപം ആവശ്യമുള്ളവര്‍ക്ക് അത് കിട്ടാതെ വരും! കാരണം 100ല് 85 പേരും പരസ്ത്രീ സുഖം ആഗ്രഹിക്കുകയും ശ്രമിക്കുകയും ചെയ്യുന്നവരാണ്. ലൈംഗീക ദാരിദ്ര്യം നിലനില്‍ക്കുന്ന ഒരിടമാണ് ഇവിടം. വ്യഭിചരിക്കാനും മദ്യപിക്കാനും ഒക്കെ മനുഷ്യര്‍ക്ക് ചോദന ഉണ്ട്. ഇത് ഒരു അത്ഭുതമായി കാണുകയും കേള്‍ക്കുകയും ചര്‍ച്ച ചെയ്യപ്പെടുകയും ചെയ്യുന്നു ഇവിടെ.'Sex without Consent' അത് ക്രൈം ആണ്. നിര്‍ബന്ധമായും പിടിച്ചു വാങ്ങല് ആണ് കുറ്റം.\nതാല്‍പര്യം അറിയിക്കുന്നവര് മുഴുവന് കുറ്റക്കാരായി വിധി എഴുതാന് തുടങ്ങിയാല് കുഴഞ്ഞ് പോകും. മുതിര്‍ന്ന ആള്‍ക്കാര് തമ്മിലുള്ള ഇടപെടലുകളില് ഈ ചോദ്യം വരാം. താല്‍പര്യമില്ലാത്തവര്- അത് ആണ് ആണിനോട് ചോദിക്കുന്നതാവാം പെണ്ണ് പെണ്ണിനോട് ചോദിക്കുന്നതാവാം ആണ് പെണ്ണിനോട് ചോദിക്കുന്നതാവാം പെണ്ണ് ആണിനോട് പറയുന്നതുമാവാം. ഇഷ്ടമില്ലെങ്കില് ചെറുക്കേണ്ടത് നമ്മള് അറിഞ്ഞിരിക്കേണ്ട ഒരു Life skill ആണ്.\nസാമ്പത്തിക തട്ടിപ്പ് തിരിച്ചറിയുന്നത് പോലെ തിരിച്ചറിഞ്ഞ് സ്വയം ചെറുക്കണം. കളിയാക്കാം. പുച്ഛിക്കാം. പല വഴി നോക്കാം. അല്ലാതെ 'എന്നെ നോക്കി എന്തിനായിരിക്കും'? ' എന്നെ രാത്രി ഫോണ് ചെയ്തു.. എന്തിനായിരിക്കുമോ എന്തോ? ' ' രാത്രി ചാറ്റ് ചെയ്തപ്പോള് അനാവശ്യം പറയുന്നു.. അതെന്താ?' തുടങ്ങിയ ചോദ്യങ്ങള് ബാലിശമാണ്. അത്രയ്ക്ക് താല്‍പര്യമില്ലെങ്കില് ഈ ചാറ്റ് പരിപാടിക്ക് പോകരുത്. ആരെയും വിശ്വസിക്കേണ്ടതില്ല. കാരണം കാമവും പ്രണയവും ഒക്കെ സ്വാഭാവികമായുള്ള വികാരങ്ങളാണ്.\nഞാന് പറഞ്ഞതിന്റെ അര്‍ത്ഥം പ്രൊട്ടക്ഷന് വേണ്ട എന്നല്ല. ധാരാളം ചതിക്കുഴികള് ഉണ്ട്. പരസ്പരം പറയണം. സമൂഹം അറിയുകയും വേണം. ഇന്നലെ മുതല് എനിക്കൊരാള് അനുരാഗ് കശ്യപ്പിന്റെ പടത്തില് ചാന്‍സ് നല്‍കി കൊണ്ടിരിക്കുകയാ. സംശയം തോന്നി അന്വേഷിച്ചപ്പോള് അവര്‍ക്കാര്‍ക്കും ഒരു പിടിയുമില്ല. ഇത് Me too ആയി പറയുന്നതല്ല. കേസെടുക്കാനല്ല ആരെയും അപമാനിക്കാനല്ല. Occupational hazards ആണ്. അത് നേരിടാന് പഠിക്കണം.. റോഡില് ചീറി പാഞ്ഞ് വരുന്ന ഭ്രാന്തന് ബസ്സുകളെ കണ്ടാല് വഴിയാത്രക്കാരായാലും, നിരത്തില് വണ്ടിയോടിക്കുന്നവരായാലും ഒന്ന് ശ്രദ്ധിക്കും. ജാഗ്രത പാലിക്കും. അത്രേ വേണ്ടൂ.\nഞാനിത്രയും പറഞ്ഞത് വേറെ ഒന്നും കൊണ്ടല്ല. പേടി കൊണ്ടാ. Me too ക്യാംപയിനും പൊല്ലാപ്പും വേണ്ട, എട്ടും പൊട്ടും അറിയാത്ത പിള്ളേരാകുമ്പോള് വെളിയില് പറയില്ലല്ലോ എന്ന് ചിലരെങ്കിലും വിചാരിച്ച് കളയുമോ എന്ന് പേടിച്ചിട്ട്.\nഇത്രയും എഴുതിയതിനാല് ഞാന് Me too ക്യംപയിനെ തള്ളി കളഞ്ഞു എന്ന് വ്യാഖ്യാനിക്കരുത്. ഒളിഞ്ഞിരിക്കുന്ന ചതിക്കുഴികള് അറിയാന്, ജാഗ്രത പാലിക്കാന് അതിജീവിച്ചവരുടെ അനുഭവം ഉപകാരപ്പെടും. പ്രശ്‌നങ്ങള് നേരിട്ടിട്ടും തളരാതെ മുന്നേറിയവരുടെ അനുഭവമാണ്. അപമാനിക്കാന് മാത്രമാകുന്നത് ബാലിശം.\n#Metoo LeMeridian MaalaParvathy mukesh OccupationalHazards TessJoseph


എക്‌സൈസ് ഉദ്യോഗസ്ഥനെ കഞ്ചാവ് കേസ് പ്രതി വെട്ടി പരിക്കേല്‍പ്പിച്ചു. | Malayali Manasu\nHome Kerala എക്‌സൈസ് ഉദ്യോഗസ്ഥനെ കഞ്ചാവ് കേസ് പ്രതി വെട്ടി പരിക്കേല്‍പ്പിച്ചു.\nഎക്‌സൈസ് ഉദ്യോഗസ്ഥനെ കഞ്ചാവ് കേസ് പ്രതി വെട്ടി പരിക്കേല്‍പ്പിച്ചു.\nപാപ്പിനിശേരിയില് എക്‌സൈസ് ഉദ്യോഗസ്ഥനെ കഞ്ചാവ് കേസ് പ്രതി വെട്ടി പരിക്കേല്‍പ്പിച്ചു.\nകണ്ണപുരം സ്വദേശി ഷബീര് ആണ് സിവില് എക്‌സൈസ് ഉദ്യോഗസ്ഥന് നിഷാദിനെ വെട്ടിയത്. ഷബീറിനെ പോലീസ് പിടികൂടി.\nകണ്ണപുരം പാലത്തിന് സമീപം കരിക്ക് കച്ചവടം നടത്തുന്ന ഷബീര് കഞ്ചാവ് വില്‍പ്പന നടത്തുന്നുണ്ടെന്ന വിവരത്തിന്‍റെ അടിസ്ഥാനത്തിലാണ് ഉദ്യോഗസ്ഥര് മഫ്തിയില് പരിശോധനയ്ക്ക് എത്തിയത്. എന്നാല് പരിശോധന നടത്തിയ നിഷാദിനെ ഷബീര് കരിക്ക് വെട്ടുന്ന കത്തികൊണ്ട് വെട്ടി പരിക്കേല്‍പ്പിക്കുകയായിരുന്നു. ഇയാളുടെ കാലിനും പരിക്കേറ്റു.\nPrevious articleതീ പൊള്ളലേറ്റ കുടുംബത്തിലെ4പേരും മരിച്ചു\nNext articleകോവിഡ് വാക്സിൻ പൊതുവിപണിയിൽ ലഭ്യമാക്കണമെന്ന് മുഖ്യമന്ത്രി പിണറായി വിജയൻ.


ടി.ഡി.പിയുടെ പിന്‍മാറ്റം നായിഡുവിന്റെ രാഷ്ട്രീയ അജന്‍ഡയെന്ന് ബി.ജെ.പി - themediasyndicate\nന്യൂഡല്‍ഹി: തെലുങ്കു ദേശം എന്.ഡി.എ വിട്ടത് ആന്ധ്രാപ്രദേശ് മുഖ്യമന്ത്രി ചന്ദ്രബാബു നായിഡുവിന്റെ രാഷ്ട്രീയ അജന്‍ഡയുടെ ഭാഗമായാണെന്നും ഇത് പാര്‍ട്ടിയെ ബാധിക്കില്ലെന്നും ബിജെപി. ടി.ഡി.പിയുടെ പിന്‍മാറ്റത്തിനു പിന്നാലെയാണ് ബി.ജെ.പിയുടെ പ്രതികരണം.\nപ്രത്യേക പദവിയുമായി ബന്ധപ്പെട്ട് ബിജെപിയുമായി ഇടഞ്ഞു നില്‍ക്കുന്ന തെലുങ്കു ദേശം പാര്‍ട്ടി എന്.ഡി.എ. സഖ്യം വിടാനുള്ള തീരുമാനം ഇന്ന് ചേര്‍ന്ന പോളിറ്റ് ബ്യൂറോയിലാണ് എടുത്തത്. എന്‍ഡിഎ മുന്നണി ബന്ധം ഉപേക്ഷിച്ചതിനു പിന്നാലെ ടിഡിപി കേന്ദ്രസര്‍ക്കാരിനെതിരേ അവിശ്വാസപ്രമേയത്തിന് നോട്ടീസ് നല്‍കിയിട്ടുണ്ട്.\nആന്ധ്ര പ്രദേശിന് പ്രത്യേക പദവി നല്‍കാത്തതിലുള്ള അമര്‍ഷമാണ് എന്.ഡി.എ. സഖ്യം വിടാന് നായിഡുവിനെ പ്രേരിപ്പിച്ചത്. ബി.എസ്.പി. അധ്യക്ഷ മായാവതിയെയും എസ്.പി. നേതാവ് മുലായം സിങ് യാദവിനെയും അദ്ദേഹം ബന്ധപ്പെടുന്നുണ്ടെന്ന് പാര്‍ട്ടിവൃത്തങ്ങള് വെളിപ്പെടുത്തി.\nആന്ധ്രാപ്രദേശിനു പ്രത്യേക പദവി നല്കണമെന്ന ആവശ്യം കേന്ദ്രസര്‍ക്കാര് നിരാകരിച്ചതിനെത്തുടര്‍ന്ന് ടിഡിപി മന്ത്രിമാര് മോദി സര്‍ക്കാരില്‍നിന്നു രാജിവച്ചിരുന്നു. എന്നാല് എന്.ഡി.എ സഖ്യം വിട്ടിരുന്നില്ല. 16 ലോക്‌സഭാംഗങ്ങളാണു ടിഡിപിക്കുള്ളത്. രാജ്യസഭയില് ആറംഗങ്ങളുണ്ട്. 2014ലാണു ടിഡിപിയും ബിജെപിയും സഖ്യത്തിലായത്.\nTags: ചന്ദ്രബാബു നായിഡുടി.ഡി.പിബി.ജെ.പിരാഷ്ട്രീയ അജന്‍ഡ\nബാലികയെ പീഡിപ്പിച്ച നഗരസഭാ കൗൺസിലറുടെ ഭർത്താവിനെ രക്ഷിക്കാൻ നീക്കം


4malayalees - സഹോദരനുമായുണ്ടായ വഴക്കു ചോദിക്കാന് ചെന്ന ആണ്‍കുട്ടി ആള് താമസമില്ലാത്ത വീട്ടില് രക്തത്തില് കുളിച്ചു മരിച്ച നിലയില് ; 19 കാരനും പ്രായപൂര്‍ത്തിയാകാത്ത സുഹൃത്തും പിടിയില്\nസഹോദരനുമുണ്ടായ വഴക്കു ചോദിക്കാന് ചെന്ന ആണ്‍കുട്ടി ആള്‍പ്പാര്‍പ്പില്ലാത്ത വീട്ടില് രക്തത്തില് കുളിച്ചു മരിച്ച നിലയില് കണ്ടെത്തി.സംഭവത്തില് പ്രായപൂര്‍ത്തിയാകാത്ത ഒരു കുട്ടിയും 19 വയസ്സുള്ള കൗമാരക്കാരനും അറസ്റ്റിലായി. ബുധനാഴ്ചയാണ് ഡല്‍ഹി യുപി അതിര്‍ത്തിയിലുള്ള ഇന്ദിരാപുരിയില് ആള്‍താമസമില്ലാത്ത വീട്ടില് ആണ്‍കുട്ടിയെ മരിച്ച നിലയില് കണ്ടെത്തിയത്. പ്രദേശവാസികള് അറിയിച്ചതിനെ തുടര്‍ന്ന് പോലീസെത്തി മൃതദേഹം ആശുപത്രിയിലേക്ക് മാറ്റി. സംഭവത്തില് കൂടുതല് അന്വേഷണം നടത്തി വരികയാണ്.\nസച്ചിന് എന്ന കുട്ടിയാണ് മരിച്ചത്. തലയ്ക്ക് പരിക്കേറ്റതായി ഡോക്ടര്‍മാര് വ്യക്തമാക്കി. തുടര്‍ന്നുള്ള അന്വേഷണത്തിലാണ് സൂരജ് (19) പ്രായപൂര്‍ത്തിയാകാത്ത സുഹൃത്ത് എന്നിവര് അറസ്റ്റിലായത്.\nസെപ്തംബര് 1 ന് രാത്രി 7-8 വരെ അതുലും സൂരജും ഉള്‍പ്പെടെ 2-3 പ്രാദേശിക ആണ്‍കുട്ടികളുമായി സഹോദരന് ദേവ് വഴക്കുണ്ടാക്കിയതായി ഇരയുടെ ഇളയുടെ സഹോദരന് പ്രവേഷ് പോലീസിനോട് പറഞ്ഞു. ഇതു ചോദിക്കാന് സച്ചിന് പോയത്. തുടര്‍ന്ന് സച്ചിനെ കാണാതായതോടെ പിതാവും സഹോദരന്മാരും അന്വേഷണം നടത്തി. ഇതിനിടെ ആളൊഴിഞ്ഞ വീട്ടില് രക്തത്തില് കുളിച്ചു മരിച്ച നിലയില് സച്ചിനെ കണ്ടെത്തുകയായിരുന്നു. കസ്റ്റഡിയിലെടുത്തവര് കുറ്റം സമ്മതിച്ചു.


വിഗ്രഹത്തിൽ ചാർത്തിയ സ്വർണവും പണവും മോഷ്ടിച്ചു; പയ്യന്നൂർ പാടിയോട്ടുചാൽ അയ്യപ്പക്ഷേത്രത്തിൽ കവർച്ച | gold and cash steal from padiyottuchal ayyappa temple – News18 Malayalam\nവിഗ്രഹത്തിൽ ചാർത്തിയ സ്വർണവും പണവും മോഷ്ടിച്ചു; പയ്യന്നൂർ പാടിയോട്ടുചാൽ അയ്യപ്പക്ഷേത്രത്തിൽ കവർച്ച\nക്ഷേത്രത്തിന് പിന്നിലെ കതകിൻ്റെ പൂട്ട് തകർത്താണ് മേഷ്ടാവ് അകത്ത് കടന്നത്.\nLast Updated : July 16, 2020, 14:19 IST\nകണ്ണൂർ: പയ്യന്നൂർ പാടിയോട്ടുചാൽ അയ്യപ്പക്ഷേത്രത്തിൽ കവർച്ച. സ്വർണ്ണവും, ഭണ്ഡാരങ്ങളും കവർന്നു. ശ്രീകോവിൽ അയ്യപ്പന് ചാർത്തിയ രണ്ടര പവൻ സ്വർണമാല, ദേവിക്ക് ചാർത്തിയ അരപ്പവൻ താലി എന്നിവയാണ് കവർന്നത്. എട്ട് ഭണ്ഡാരം തകർത്ത് ഇതിലെ പണം മോഷ്ടിച്ചിട്ടുണ്ട്.\nഇന്നലെ രാത്രിയിലാണ് മോഷണം നടന്നത്. രാവിലെ മേൽശാന്തി മഹേഷ് മേക്കനാട്ട് ക്ഷേത്രം തുറക്കാൻ എത്തിയപ്പോഴാണ് സംഭവം അറിഞ്ഞത്. ക്ഷേത്രത്തിന് പിന്നിലെ കതകിൻ്റെ പൂട്ട് തകർത്താണ് മേഷ്ടാവ് അകത്ത് കടന്നത്.\nക്ഷേത്രം ഭാരവാഹികളായ ടി.വി.വിജയൻ, പലേരി പത്മനാഭൻ എന്നിവർ നൽകിയ പരാതിയിൽ പൊലീസ് അന്വേഷണം ആരംഭിച്ചു.\nചെറുപുഴ സിഐ എം.വി. വിനീഷ് കുമാറിൻ്റെ നേതൃത്വത്തിൽ എസ്ഐമാരായ സി. തമ്പാൻ, എം.വി. വിജയകുമാർ എന്നിവർ അടങ്ങുന്ന പൊലീസ് സംഘം സ്ഥലത്ത് എത്തി പരിശോധന നടത്തി.\nFirst published: July 16, 2020, 14:19 IST\nkannurkerala policePadiyottuchal ayyappa templerobberyTheftകവർച്ചപാടിയോട്ടുചാൽ അയ്യപ്പ ക്ഷേത്രം


UUKMA News ഇന്ത്യയിൽ ഒൻപത് ലക്ഷം കടന്ന് കൊവിഡ് കേസുകൾ; 24 മണിക്കൂറിനിടെ റിപ്പോർട്ട് ചെയ്തത് 553 മരണം - UUKMA News ഇന്ത്യയിൽ ഒൻപത് ലക്ഷം കടന്ന് കൊവിഡ് കേസുകൾ; 24 മണിക്കൂറിനിടെ റിപ്പോർട്ട് ചെയ്തത് 553 മരണം - UUKMA News\nഇന്ത്യയിൽ കൊവിഡ് കേസുകൾ ഒൻപത് ലക്ഷം കടന്നു. ആകെ സ്ഥിരീകരിച്ച പോസിറ്റീവ് കേസുകൾ 906752 ആയി. 23,727 പേരാണ് രാജ്യത്ത് ഇതുവരെ കൊവിഡ് ബാധിച്ച് മരിച്ചിരിക്കുന്നത്. 571,459 പേർ രോഗമുക്തി നേടി. ചികിത്സയിലുള്ളവരുടെ എണ്ണം 3,11,565 ആയി.\nതുടർച്ചയായ മൂന്നാം ദിവസവും പ്രതിദിന കേസുകൾ 28000 കടന്നത് രാജ്യത്ത് വലിയ ആശങ്കയാണ് സൃഷ്ടിക്കുന്നത്. 24 മണിക്കൂറിനിടെ 28,498 പോസിറ്റീവ് കേസുകളും 553 മരണവും റിപ്പോർട്ട് ചെയ്തു. മഹാരാഷ്ട്ര, തമിഴ്‌നാട്, ഡൽഹി, കർണാടക സംസ്ഥാനങ്ങളിൽ നിന്ന് മാത്രം 14809 പോസിറ്റീവ് കേസുകളാണുണ്ടായത്.\nരോഗമുക്തി നിരക്ക് വർധിക്കുന്നത് മാത്രമാണ് നേരിയ ആശ്വാസം പകരുന്നത്. രോഗമുക്തി നിരക്ക് 63.02 ശതമാനമായി ഉയർന്നിട്ടുണ്ട്. 24 മണിക്കൂറിനിടെ 17,989 പേർ രോഗമുക്തരായി. ആകെ 1,20,92,503 സാമ്പിളുകൾ പരിശോധിച്ചെന്ന് ഐസിഎംആർ അറിയിച്ചു. 24 മണിക്കൂറിനിടെ 2,86,247 സാമ്പിളുകൾ പരിശോധിച്ചിട്ടുണ്ട്.


white house doctor rejects trump's conspiracy theory | ട്രംപിന്റെ ചൈനീസ് തിയറി പൊളിഞ്ഞു... അതിനൊന്നും ഒരു തെളിവുമില്ല, പരസ്യമായി തള്ളി വൈറ്റ് ഹൗസ് ഡോക്ടര് - Malayalam Oneindia\n1 min ago 'മന്ത്രി പ്രസവിച്ചിട്ടുണ്ടെങ്കിൽ ഇതിന്റെ വേദനയറിയും', പൊട്ടിക്കരഞ്ഞ് മരിച്ച ഇരട്ടകുട്ടികളുടെ പിതാവ്\n3 min ago കൊവിഡിന് പിന്നാലെ കോഗോ പനി; മഹാരാഷ്ട്രയില് മുന്നറിയിപ്പ്; അതിര്‍ത്തി ജില്ലയില് പനി സ്ഥിരീകരിച്ചു\n18 min ago കെ മുരളീധരനും സുധാകരനും അടക്കമുളളവരെ മത്സരിപ്പിക്കില്ല, മറുനീക്കം നടത്തി തടയിട്ട് മുല്ലപ്പളളി\nട്രംപിന്റെ ചൈനീസ് തിയറി പൊളിഞ്ഞു... അതിനൊന്നും ഒരു തെളിവുമില്ല, പരസ്യമായി തള്ളി വൈറ്റ് ഹൗസ് ഡോക്ടര്\nUpdated: Sat, Apr 18, 2020, 18:23 [IST]\nവാഷിംഗ്ടണ്: അമേരിക്കയില് കൊറോണവൈറസിനെ കുറിച്ച് നടക്കുന്ന കോണ്‍സ്പിറസി തിയറികളെ തള്ളി വൈറ്റ് ഹൗസ് ഡോക്ടര് ആന്റണി ഫൗസി. ഡൊണാള്‍ഡ് ട്രംപുമായുള്ള അഭിപ്രായ ഭിന്നത രൂക്ഷമാകുന്നു എന്നാണ് ഇത് വ്യക്തമാക്കുന്നത്. ചൈനയിലെ ലാബില് ഉണ്ടാക്കിയതല്ല കൊറോണവൈറസെന്ന് തുറന്ന് പറഞ്ഞിരിക്കുകയാണ് ഫൗസി. ഇതോടെ യുഎസ്സില് ട്രംപിന് വലിയ ക്ഷീണം സംഭവിച്ചിരിക്കുകയാണ്.\nഅന്താരാഷ്ട്ര തലത്തില് ചൈനയെ കൊണ്ട് എല്ലാത്തിനും കണക്ക് പറയുമെന്ന് ഭീഷണിപ്പെടുത്തിയിരിക്കുകയാണ് ട്രംപ്. ചൈന യഥാര്‍ത്ഥ കണക്കുകള് മറച്ചുവെച്ചെന്നും, കൊറോണ വൈറസ് മനുഷ്യസൃഷ്ടിയാണെന്നും ട്രംപ് പറഞ്ഞിരുന്നു. ഇക്കാര്യം ഷി ജിന്‍പിംഗിനോട് വരെ സൂചിപ്പിച്ചതായും ട്രംപ് സൂചിപ്പിച്ചിരുന്നു. കഴിഞ്ഞ ദിവസം അമേരിക്കന് കമ്പനികളും ട്രംപിനെ സമാന രീതിയില് തള്ളിയിരുന്നു.\nട്രംപ് പറഞ്ഞത് അസംബന്ധം\nട്രംപ് പറഞ്ഞ കാര്യങ്ങള് അസംബന്ധമാണെന്ന് സൂചിപ്പിച്ചിരിക്കുകയാണ് ഡോക്ടര് ഫൗസി. ഇപ്പോഴത്തെ തെളിവുകള് പ്രകാരം മൃഗങ്ങളില് നിന്നാണ് ഇത് മനുഷ്യരിലെത്തിയതെന്നും ഫൗസി പറഞ്ഞു. റിപബ്ലിക്കന് പാര്‍ട്ടിയുടെ സഖ്യകക്ഷികളും ഫോക്‌സ് ന്യൂസും വുഹാനിലെ ലാബില് നിന്നാണ് വൈറസ് പടര്‍ന്ന് പിടിച്ചതെന്ന തിയറി ശക്തമായി പ്രചരിപ്പിച്ച് കൊണ്ടിരിക്കുകയാണ്. ഇതിനെയാണ് വൈറ്റ് ഹൗസ് ഡോക്ടര് തന്നെ തള്ളിയിരിക്കുന്നത്.\nവളരെ നൂതനമായ രീതിയില് പ്രശസ്ത വൈറോളജിസ്റ്റുകള് വൈറസിനെ കുറിച്ച് പഠിച്ചിരുന്നു. വവ്വാലുകളില് നിന്നാണ് ഇവ വരുന്നതെന്ന് കണ്ടെത്തിയിരുന്നു. വവ്വാലുകളില് ഈ വൈറസിനെ രൂപമാറ്റം മനുഷ്യശരീരത്തിന് സമാനമാണ്. ഇതിലൂടെ മൃഗങ്ങളില് നിന്നാണ് മനുഷ്യനില് എത്തിയതെന്ന് ഉറപ്പിക്കാമെന്ന് ഫൗസ് പറഞ്ഞു. വൈറ്റ് ഹൗസില് വെച്ച് മാധ്യമങ്ങളെ കാണുന്നതിനിടെയാണ് ഫൗസി ട്രംപിന്റെ തിയറിയെ പൊളിച്ചത്.\nലാബ് തിയറി വിശ്വസിക്കുന്നില്ല\nഇതുവരെ കൊറോണവൈറസുകള് ഘടന പരിശോധിച്ചപ്പോള് ലാബ് തിയറികള് വിശ്വസിക്കാന് പ്രയാസമുണ്ട്. മൃഗങ്ങളില് നിന്നാണ് ഇത് മനുഷ്യനിലേക്ക് പടര്‍ന്നതെന്ന് ഉറപ്പിക്കാം. ലാബില് നിന്ന് ഇത്തരമൊരു വൈറസിനെ നിര്‍മിച്ചെടുക്കാന് സാധ്യമെന്ന് നേരത്തെ വന്ന പഠനത്തില് പറഞ്ഞിരുന്നു. പ്രമുഖ ബയോളജിസ്റ്റായ ക്രിസ്റ്റിയന് ആന്‍ഡേഴ്‌സന്റെ നേതൃത്വത്തിലുള്ള ടീമാണ് പഠനം നടത്തിയത്. മനുഷ്യരെ ബാധിക്കുന്ന ആറ് കൊറോണവൈറസുകളില് ഒന്നാണ് ഇപ്പോഴത്തെ മഹാമാരിയെന്നും ഇവരുടെ പഠനത്തില് പറഞ്ഞിരുന്നു.\nഅമേരിക്കന് ഇന്റലിജന്‍സ് മാസങ്ങളായി ഈ കോണ്‍സ്പിറസി തിയറി ശരിയാണെന്ന് തെൡയിക്കാനുള്ള ശ്രമത്തിലായിരുന്നു. എന്നാല് ഇതുവരെ അതിനുള്ള തെളിവുകളൊന്നും ലഭിച്ചിട്ടില്ല. അതേസമയം തിരഞ്ഞെടുപ്പ് മുന്നില് കണ്ട് ചൈനീസ് ഗൂഢാലോചന വന് പ്രചാരണായുധമാക്കാനാണ് ട്രംപ് ലക്ഷ്യമിടുന്നത്. അമേരിക്കന് വിപണി തകര്‍ത്തത് ചൈനയാണെന്ന് പറഞ്ഞാല്, ജനരോഷം തനിക്കെതിരെ ഉണ്ടാവില്ലെന്നും, സഹതാപ തരംഗമുണ്ടാവുമെന്നും ട്രംപ് കരുതുന്നു. എന്നാല് അദ്ദേഹത്തിന്റെ വീഴ്ച്ച കൊറോണ കൈകാര്യം ചെയ്യുന്നതില് പ്രകടമാണ്.\nഫോക്‌സ് ന്യൂസ് പറയുന്നത്\nകൊറോണവൈറസിനെ കുറിച്ച് ചൈന നേരത്തെ പഠനം നടത്തിയിരുന്നു. എന്നാല് ഇക്കാര്യം അവര് പുറം ലോകത്തെ അറിയിച്ചിരുന്നില്ല. വുഹാനിലെ വൈറോളജി ലാബിലെ ജോലിക്കാരനിലേക്കാണ് ആദ്യം വൈറസ് പടര്‍ന്നത്. ഇവിടെയുള്ള ഇ ന്റേണിയാണ് അതെന്നും ഫോക്‌സ് ന്യൂസ് റിപ്പോര്‍ട്ട് ചെയ്യുന്നു. ഇവരിലൂടെ കാമുകനിലേക്ക് കൊറോണ എത്തുകയായിരുന്നു. തുടര്‍ന്നാണ് വുഹാനിലെ വെറ്റ് മാര്‍ക്കറ്റിലേക്ക് ഈ വൈറസ് എത്തുന്നത്. അവിടെ നിന്നാണ് സമൂഹവ്യാപനം നടന്നതെന്നും ഫോക്‌സ് പറഞ്ഞു.\nയുഎന് ഇന്റലിജന്‍സ് 2019 നവംബറില് കൊറോണ വ്യാപനത്തെ കുറിച്ച് ഇസ്രയേലിനെയും അമേരിക്കയെയും അറിയിച്ചിരുന്നു. നവംബറിലെ രണ്ടാം ആഴ്ച്ചയില് തന്നെ ഇക്കാര്യം യുഎസ് ഇന്റലിജന്‍സ് അറിഞ്ഞിരുന്നു. എന്നാല് ട്രംപ് ഈ വിവരത്തെ ഗൗരവത്തോടെ കണ്ടില്ല. നാറ്റോയെയും ഇസ്രയേലിനെയും ഇക്കാര്യം അറിയിച്ചു. ഇസ്രയേല് സൈന്യം നവംബറില് ഇക്കാര്യം ചര്‍ച്ച ചെയ്തിരുന്നു. എന്നാല് അമേരിക്കയും ഇസ്രയേലും വേണ്ട വിധത്തില് പ്രവര്‍ത്തിച്ചില്ല. ജനുവരി അവസാനത്തോടെ ചൈനയിലേക്കുള്ള വിമാന സര്‍വീസുകള് വരെ ട്രംപ് റദ്ദാക്കിയത്. ഇതാണ് പതിനായിരങ്ങളുടെ ജീവനെടുക്കാന് കാരണമായത്.\ndonald trump america doctor white house china coronavirus ഡൊണാള്‍ഡ് ട്രംപ് അമേരിക്ക ഡോക്ടര് വൈറ്റ് ഹൗസ് ചൈന കൊറോണവൈറസ്\nwhite house doctor rejects trump's conspiracy theory


01 May, 2019 12:36:17 PM\nകൊച്ചി: യാക്കോബായ സഭയിലെ ആഭ്യന്തര കലഹത്തെ തുടർന്ന് മെത്രാപൊലീത്തൻ ട്രസ്റ്റി സ്ഥാനത്ത് നിന്നും യാക്കോബായ സഭാധ്യക്ഷൻ ബസേലിയോസ് തോമസ് പ്രഥമൻ ബാവ ഒഴിഞ്ഞു. സ്ഥാനം ഒഴിയാനുള്ള സഭാധ്യക്ഷന്‍റെ ആവശ്യം പാത്രീയാർക്കീസ് ബാവ അംഗീകരിച്ചു. എന്നാൽ കാതോലിക്കാ ബാവ സ്ഥാനത്ത് തുടരണമെന്ന് നി‍ർദേശം നല്‍കിയിട്ടുണ്ട്. ബാവയെ സഹായിക്കാൻ മൂന്ന് മെത്രോപൊലീത്തമാരെ ചുമതലപ്പെടുത്തും. അടുത്ത സിനഡ് പുതിയ ട്രസ്റ്റിയെ തെരഞ്ഞെടുക്കും.\nസഭാ അധ്യക്ഷൻ ബസേലിയോസ് തോമസ് പ്രഥമൻ ബാവ സ്ഥാനത്യാഗത്തിനൊരുങ്ങി പാത്രയാർക്കീസ് ബാവയ്ക്ക് കത്ത് നൽകിയത്. പുതിയ ഭരണസമിതി തനിക്കെതിരെ ഗൂഡാലോചന നടത്തുന്നുവെന്നായിരുന്നു കത്ത്. മെത്രാപ്പൊലീത്തൻ ട്രസ്റ്റി സ്ഥാനത്ത് നിന്ന് ഒഴിവാക്കണമെന്നും സഭയിൽ തനിക്കെതിരെ ഗൂഢാലോചന നടക്കുന്നുണ്ടെന്നും കത്തിൽ പറഞ്ഞിരുന്നു. ഗൂഢാലോചനയ്ക്ക് പിന്നിൽ പുതിയ ഭരണ സമിതിയാണെന്നും താൻ ഇതേ ചൊല്ലി കടുത്ത മനോവിഷമത്തിലാണെന്നും ബാവ കത്തിൽ വ്യക്തമാക്കിയിരുന്നു.\nയാക്കോബായ സഭയിൽ അടുത്തിടെ തെരഞ്ഞെടുക്കപ്പെട്ട പുതിയ ഭരണസമിതിയും സഭാധ്യക്ഷനും തമ്മിൽ അത്ര നല്ല ബന്ധമല്ലായിരുന്നു. വൈദിക ട്രസ്റ്റി ഫാദർ സ്ലീബാ വട്ടവെയിലിലുമായും അൽമായ ട്രസ്റ്റിയുമായും തോമസ് പ്രഥമൻ ബാവ സ്വരചേർച്ചയിലായിരുന്നില്ല. സഭയിലെ ധനശേഖരണത്തെക്കുറിച്ചും മറ്റും സഭാ അധ്യക്ഷനെതിരെ സമൂഹമാധ്യമങ്ങളിലൂടെ ഇവർ തെറ്റായ വാർത്തകൾ പ്രചരിപ്പിച്ചുവെന്നാണ് ആരോപണം. തന്‍റെ പേരിൽ സ്വത്തുക്കളൊന്നുമില്ലെന്നും എല്ലാ സ്വത്തുക്കളും സഭയ്ക്ക് കൈമാറിയിട്ടുണ്ടെന്നും തോമസ് പ്രഥമൻ ബാവ ദമാസ്കസിലേക്കയച്ച കത്തിൽ വ്യക്തമാക്കി. പാത്രീയാർക്കീസ് ബാവ അടുത്തമാസം 24ന് കേരളത്തിലെത്താനിരിക്കെയാണ് പൊട്ടിത്തെറിയുണ്ടായത്.


ആറ് മലയാളികള്; പുതിയ സീസണിനുള്ള കേരള ബ്ലാസ്‌റ്റേഴ്‌സ് ടീമിനെ പ്രഖ്യാപിച്ചു\nKochi, First Published 30, Sep 2019, 8:31 PM IST\nഐഎസ്എല് ആറാം സീസണിലേക്കുള്ള കേരള ബ്ലാസ്റ്റേഴ്‌സിന്റെ ടീമിനെ പ്രഖ്യാപിച്ചു. ഇരുപത്തിയഞ്ച് അംഗ ടീമിനെയാണ് കൊച്ചിയില് നടന്ന ചടങ്ങില് കേരള ബ്ലാസ്റ്റേഴ്‌സ് അവതരിപ്പിച്ചത്. ടീമിന്റെ ജേഴ്‌സിയും പ്രകാശനം ചെയ്തു.\nകൊച്ചി: ഐഎസ്എല് ആറാം സീസണിലേക്കുള്ള കേരള ബ്ലാസ്റ്റേഴ്‌സിന്റെ ടീമിനെ പ്രഖ്യാപിച്ചു. ഇരുപത്തിയഞ്ച് അംഗ ടീമിനെയാണ് കൊച്ചിയില് നടന്ന ചടങ്ങില് കേരള ബ്ലാസ്റ്റേഴ്‌സ് അവതരിപ്പിച്ചത്. ടീമിന്റെ ജേഴ്‌സിയും പ്രകാശനം ചെയ്തു.\nനോര്‍ത്ത് ഈസ്റ്റ് യുണൈറ്റഡിനെ പ്ലേ ഓഫിലെത്തിച്ച ഡച്ച് പരിശീലകന് എല്‍കോ ഷട്ടോരിയുടെ കീഴിലാണ് ബ്ലാസ്റ്റേഴ്‌സിന്റെ ഒരുക്കം. നൈജീരിയന് താരം ബെര്‍ത്തലോമിയോ ഒഗ്ബച്ചെയാണ് ടീമിന്റെ തുറുപ്പ്ചീട്ട്. കാമറൂണ് താരം റാഫേല് മെസ്സി ബൗളിയും മരിയോ ആര്‍ക്വസുമെല്ലാം ഇക്കുറി ടീമിന് മുതല്‍ക്കൂട്ടാകും.\nഅണ്ടര് 17 ലോകകപ്പ് താരം കെ പി രാഹുല്, ടി പി രഹനേഷ്, സഹല് അബ്ദുല് സമദ്, മുഹമ്മദ് റാഫി അടക്കം ആറ് മലയാളികളാണ് ഇത്തവണ ടീമിലുള്ളത്. ഒക്ടോബര് ഇരുപതിന് കൊച്ചിയില് എടികെയ്‌ക്കെതിരെയാണ് കേരള ബ്ലാസ്റ്റേഴ്‌സിന്റെ ആദ്യ മത്സരം.\nകേരള ബ്ലാസ്‌റ്റേഴ്‌സ് ടീം: ഗോള് കീപ്പര്‍മാര്- ബിലാല് ഖാന്, ടി പി രഹനേഷ്, ഷിബിന് രാജ്. പ്രതിരോധം- ജെയ്‌റോ റോഡ്രിഗസ്, ജിയാനി സ്വിവര്‍ലൂണ്, സന്ദേശ് ജിങ്കാന്, പ്രിതം സിങ്, ഡാരന് കാല്‍ഡേരിയ, മുഹമ്മദ് റാകിപ്, ജെസ്സല് കര്‍നൈറോ, ലാല്‍റുവാത്താര, അബ്ദുള് ഹഖ്. മധ്യനിര- മുസ്തഫ നിങ്, മരിയോ അര്‍ക്വസ്, സെര്‍ജിയോ സിദോഞ, സാമുവല് ലാല്‍മ്വാന്‍പിയ, സഹല് അബ്ദു സമദ്, സത്യസെന് സിങ്, കെ പ്രശാന്ത്, ഹാളിചരണ് നര്‍സാരി, ജീക്‌സണ് സിങ്. മുന്നേറ്റം- ബര്‍തളോമ്യൂ ഒഗ്ബഷെ, റാഫേല് മെസി, കെ പി രാഹുല്, മുഹമ്മദ് റാഫി.\nLast Updated 30, Sep 2019, 8:31 PM IST


Mohanlal visited Guruvayoor temple - Malayalam Filmibeat\nമോഹന്‍ലാലിന് ഗ്ലാമര് വീണ്ടും കൂടി വരുന്നു! ഗുരുവായൂരിലെത്തിയ താരരാജാവിന്റെ ചിത്രങ്ങള് വൈറല്\n| Published: Sunday, June 9, 2019, 13:54 [IST]\nലൂസിഫര് വലിയ വിജയമായതിന് പിന്നാലെ അവധി ആഘോഷത്തിലായിരുന്നു മോഹന്‍ലാല്. ഇപ്പോള് ഇട്ടിമാണി മേഡ് ഇന് ചൈന എന്ന സിനിമയുടെ ഷൂട്ടിംഗ് പുരോഗമിച്ച് കൊണ്ടിരിക്കുകയാണ്. അതിനൊപ്പം മോഹന്‍ലാല് ഗുരുവായൂര് ക്ഷേത്രത്തില് ദര്‍ശനത്തിനെത്തിയിരിക്കുകയാണ്. ഫേസ്ബുക്കിലൂടെ ചിത്രം പങ്കുവെച്ച് കൊണ്ട് മോഹന്‍ലാല് തന്നെയാണ് ഇക്കാര്യം വ്യക്തമാക്കിയത്. താരരാജാവ് ഗുരുവായൂരിലെത്തുന്നതിന്റെയും മറ്റും വീഡിയോസ് ഫാന്‍സ് ക്ലബ്ബുകാര് പുറത്ത് വിട്ടിട്ടുണ്ട്.\nകഴിഞ്ഞ ദിവസം പ്രധാനമന്ത്രി നരേന്ദ്ര മോദി ഗുരുവായൂരില് സന്ദര്‍ശനത്തിനെത്തിയിരുന്നു. പിന്നാലെ ഇന്ന് പുലര്‍ച്ചെയാണ് മോഹന്‍ലാലും എത്തിയത്. കസവ് മേല്‍മുണ്ട് പുതച്ച് നില്‍ക്കുന്ന ചിത്രമാണ് താരം പങ്കുവെച്ചത്. ലാലേട്ടന് വീണ്ടും ഗ്ലാമര് കൂടിയിരിക്കുകയാണെന്നാണ് പുതിയ ചിത്രം കണ്ടതിന് ശേഷം ആരാധകര് പറഞ്ഞിരിക്കുന്നത്.\nകഴിഞ്ഞ ആഴ്ച വരെ ഭാര്യ സുചിത്രയ്‌ക്കൊപ്പം മാലിദ്വീപില് അവധി ആഘോഷത്തിലായിരുന്നു മോഹന്‍ലാല്. ഇവിടെ നിന്നുള്ള ചിത്രം പുറത്ത് വന്നിരുന്നു. നിലവില് ജിബു ജോജു കൂട്ടുകെട്ടില് സംവിധാനം ചെയ്യുന്ന ഇട്ടിമാണി മേഡ് ഇന് ചൈനയുടെ ചിത്രീകരണമാണ് നടക്കുന്നത്. കോമഡിയ്ക്ക് പ്രധാന്യം നല്‍കി ഒരുക്കുന്ന എന്റര്‍ടെയിനര് മൂവിയാണിത്. ചിത്രീകരമം ആരംഭിച്ചതിന് പിന്നാലെ ഇട്ടിമാണിയുടെ ലൊക്കേഷനില് നിന്നും ഫോട്ടോസ് പുറത്ത് വന്നിരുന്നു.\nGuruvayoor 😊😊 #Mohanlal #Lalettan\nA post shared by Mohanlal Fans Club (@mohanlalfansclub) on Jun 8, 2019 at 11:08pm PDT\nഇട്ടിമാണിയുടെ ഷൂട്ടിംഗിന് ശേഷം സിദ്ദിഖിന്റെ സംവിധാനത്തിലെത്തുന്ന ബിഗ് ബ്രദര് ആരംഭിക്കും. ചിത്രീകരണം പൂര്‍ത്തിയാക്കി പോസ്റ്റ് പ്രൊഡക്ഷന് വര്‍ക്കുകള് നടക്കുന്ന ബിഗ് ബജറ്റ് ചിത്രം മരക്കാര് അറബിക്കടലിന്റെ സിംഹം ഈ വര്‍ഷം തന്നെ തിയറ്ററുകളിലേക്ക് എത്തും. ഏറ്റെടുത്തിരിക്കുന്ന സിനിമകളുടെ എല്ലാം തിരക്ക് കഴിഞ്ഞതിന് ശേഷം മോഹന്‍ലാല് സംവിധാനം ചെയ്യുന്ന ബറോസ് എന്ന ചിത്രം തുടങ്ങും.\nMohanlal visited Guruvayoor temple\nStory first published: Sunday, June 9, 2019, 13:54 [IST]


11 Sep 2019, 6:27 AM\nഎറണാകുളം മരടിലെ നാല് ഫ്‌ളാറ്റ് സമുച്ചയങ്ങള് പൊളിച്ചു നീക്കാനുള്ള സുപ്രീംകോടതി ഉത്തരവിനെതിരെ ഉടമകള് നല്‍കിയ തിരുത്തല് ഹര്‍ജി സുപ്രീംകോടതി ഫയലില് സ്വീകരിച്ചു. ഗോള്‍ഡന് കായലോരം റെസിഡന്റഅ അസോസിയേഷനാണ് ഹര്‍ജി നല്‍കിയത്. പൊളിച്ച് നീക്കണമെന്ന സുപ്രീംകോടതിയുടെ ഉത്തരവില് ഗുരുതരമായ പിഴവുകളുണ്ടെന്നും അത് തിരുത്തണമെന്നും ഹര്‍ജിയില് ആവശ്യപ്പെടുന്നു.\nസുപ്രീംകോടതി നിര്‍ദേശിച്ച മൂന്നംഗ സമിതിക്കെതിരെയും ഫ്‌ളാറ്റുടമകള്. സമിതിക്ക് രൂപം നല്‍കിയത് കോടതിയുടെ അനുമതിയില്ലാതെയാണ്. തദ്ദേശ സ്വയംഭരണ സെക്രട്ടറിക്ക് പകരം സ്‌പെഷ്യല് സെക്രട്ടറിയാണ് സമിതിക്ക് രൂപം നല്‍കിയത്. സമിതിയുടെ ഘടന മാറ്റിയത് കോടതിയുടെ അനുമതിയില്ലാതെയാണെന്നും ഹര്‍ജിയില് ചൂണ്ടിക്കാണിക്കുന്നു.\nഈ മാസം ഇരുപതിനകം ഫ്‌ളാറ്റുകള് പൊളിച്ച് റിപ്പോര്‍ട്ട് നല്‍കണമെന്നാണ് ഉത്തരവ്. പൊളിക്കുന്നതിന് മുന്നോടിയായി നോട്ടീസ് നല്‍കുന്നതുള്‍പ്പെടെയുള്ള നടപടികള് മരട് നഗരസഭ ആരംഭിച്ചിട്ടുണ്ട്. തിരുത്തല് ഹര്‍ജി നല്‍കിയിട്ടുള്ളതിനാല് കുടിയൊഴിപ്പിക്കല് നോട്ടീസ് ബാധകമല്ലെന്ന് എഴുതി ഒപ്പിട്ടാണ് ഗോള്‍ഡന് കായലോരത്തിലെ ഉടമകള് ഇന്നലെ നോട്ടീസ് സ്വീകരിച്ചത്. മറ്റ് മൂന്ന് ഫ്‌ളാറ്റ് സമുച്ചയങ്ങളിലുള്ളവരും കൈപ്പറ്റാത്തതിനെത്തുടര്‍ന്ന് നോട്ടീസ് ചുവരില് പതിപ്പിക്കുകയായിരുന്നു അധികൃതര്. അഞ്ച് ദിവസത്തിനുള്ളില് ഒഴിയണമെന്നാണ് നോട്ടീസില് ആവശ്യപ്പെടുന്നത്.\nഫ്‌ളാറ്റ് പൊളിക്കാനുള്ള തീരുമാനത്തില് പ്രതിഷേധിച്ച് ഉടമകള് നഗരസഭയ്ക്ക് മുന്നില് നിരാഹാരമിരിക്കുകയാണ്. എറണാകുളം എംപി ഹൈബി ഈഡന് സമരം ഉദ്ഘാടനം ചെയ്തു.\nà´®à´°à´à´¿à´²àµ à´«àµà´³à´¾à´±àµà´±àµà´à´³àµâà´àµà´àµ à´¨à´¾à´³àµ à´¨à´à´°à´¸à´ à´ªàµà´³à´¿à´àµà´àµà´¨àµà´¨à´¤à´¿à´¨àµà´³àµà´³ à´¨àµà´àµà´àµà´¸àµ à´¨à´²àµâà´àµà´; à´à´´à´¿à´àµà´àµ à´ªàµà´à´¿à´²àµà´²àµà´¨àµà´¨ à´¨à´¿à´²à´ªà´¾à´à´¿à´²àµâ à´à´±à´àµà´àµ à´à´à´®à´à´³àµâ\nPosted by The Cue on Monday, September 9, 2019\nMarad Muncipalitymaradu flat issue


വയറുവേദനയ്ക്ക് ചികിത്സ തേടിയപ്പോൾ അഞ്ചുമാസം ഗർഭിണി; 13കാരിയെ അമ്മാവൻ പീഡിപ്പിച്ചെന്ന് വെളിപ്പെടുത്തൽ | man arrested for raping his 13-year-old niece– News18 Malayalam\nMAN ARRESTED FOR RAPING HIS 13 YEAR OLD NIECE\nവയറുവേദനയ്ക്ക് ചികിത്സ തേടിയപ്പോൾ അഞ്ചുമാസം ഗർഭിണി; 13കാരിയെ അമ്മാവൻ പീഡിപ്പിച്ചെന്ന് വെളിപ്പെടുത്തൽ\nപരിശോധനയിൽ കുട്ടി അഞ്ചുമാസം ഗർഭിണിയാണെന്ന് തെളിഞ്ഞതോടെയാണ് മാസങ്ങൾ നീണ്ട പീഡന വിവരം പുറത്തറിയുന്നത്.\nLast Updated : June 01, 2021, 08:18 IST\nഹൈദരാബാദ്: പതിമൂന്നുകാരിയെ പീഡിപ്പിച്ച് ഗർഭിണിയാക്കിയ അമ്മാവൻ അറസ്റ്റിൽ. തെലങ്കാന ജഗതിഗിരിഗുട്ട സ്വദേശിയായ ആളാണ് അറസ്റ്റിലായിരിക്കുന്നത്. കാഴ്ച വൈകല്യമുള്ള ഇയാൾ കഴിഞ്ഞ കുറച്ച് മാസങ്ങളായി തന്‍റെ സഹോദരീ പുത്രിയെ പീഡിപ്പിച്ച് വരികയായിരുന്നു.\nപെൺകുട്ടി ഗർഭിണിയായതോടെയാണ് പീഡന വിവരം പുറത്തറിയുന്നത്. പൊലീസ് പറയുന്നതിനുസരിച്ച് മൂന്ന് ദിവസം മുമ്പ് കടുത്ത വയറുവേദനയെ തുടർന്ന് പെൺകുട്ടിയെ വീട്ടുകാർ ആശുപത്രിയിലെത്തിച്ചിരുന്നു. പരിശോധനയിൽ കുട്ടി അഞ്ചുമാസം ഗർഭിണിയാണെന്ന് തെളിഞ്ഞതോടെയാണ് മാസങ്ങൾ നീണ്ട പീഡന വിവരം പുറത്തറിയുന്നത്. കഴിഞ്ഞ ആറേഴ് മാസത്തിനിടെ അമ്മാവൻ തന്നെ പലതവണ ബലാത്സംഗത്തിനിരയാക്കി എന്നാണ് പെൺകുട്ടി അമ്മയോട് തുറന്നു പറഞ്ഞത്.\nAlso Read-വയറുവേദനയ്ക്ക് ആശുപത്രിയില്; രോഗിയുടെ വയറ്റില് നിന്ന് പുറത്തെടുത്തത് 35 ഗ്രാം സ്വര്‍ണം\nപിന്നാലെ തന്നെ മാതാപിതാക്കൾ പരാതിയുമായി പൊലീസിനെ സമീപിച്ചു. ഇവരുടെ പരാതിയുടെ അടിസ്ഥാനത്തിൽ കേസ് രജിസ്റ്റര് ചെയ്ത പൊലീസ് പ്രതിയെ അറസ്റ്റ് ചെയ്യുകയായിരുന്നു. ബലാത്സംഗത്തിന് പുറമെ കുട്ടികൾക്കെതിരായ ലൈംഗിക അതിക്രമം തടയുന്ന പോക്സോ വകുപ്പ് പ്രകാരവും പ്രതിക്കെതിരെ കുറ്റം ചുമത്തിയിട്ടുണ്ട്.\nദളിത് പെൺകുട്ടിക്ക് പീഡനം\n15 കാരിയായ ദളിത് പെൺകുട്ടി ലൈംഗിക പീഡനത്തിനിരയായ മറ്റൊരു സംഭവം ഉത്തർപ്രദേശിൽ നിന്നും റിപ്പോർട്ട് ചെയ്യപ്പെട്ടിട്ടുണ്ട്. പ്രതിയായ 25 കാരൻ പെൺകുട്ടിയെ ഒരു കടയിലേക്ക് വലിച്ചിഴച്ച് കൊണ്ടു പോയി പീഡനത്തിനിരയാക്കുകയായിരുന്നു. പെൺകുട്ടിയെ കാണാനില്ലെന്ന് മനസിലാക്കി തിരക്കി ഇറങ്ങിയ ബന്ധുക്കള് കടയ്ക്കുള്ളിൽ നിന്നും നിലവിളി ശബ്ദം കേട്ടിരുന്നു. ഇവരെത്തി വാതിൽ തട്ടിയപ്പോഴേക്കും പ്രതി രക്ഷപ്പെട്ടിരുന്നു.\nഅവശനിലയിൽ കണ്ടെത്തിയ പെൺകുട്ടി പ്രാഥമിക ചികിത്സയ്ക്ക് ശേഷം തനിക്ക് നേരിടേണ്ടി വന്ന ദുരനുഭവം വീട്ടുകാരോട് വിവരിക്കുകയായിരുന്നു. ഇവർ നൽകിയ വിവരം അനുസരിച്ച് കേസ് രജിസ്റ്റർ ചെയ്ത പൊലീസ് പ്രതിക്കായി അന്വേഷണം ആരംഭിച്ചിട്ടുണ്ട്.\nകേരളത്തിൽ നിന്നുള്ള ഒരു സംഭവത്തിൽ പത്തു വയസിൽ താഴെ മാത്രം പ്രായമുള്ള അഞ്ചു പെണ്‍കുട്ടികളെ പീഡിപ്പിച്ച മദ്രസ അദ്ധ്യാപകന് അറസ്റ്റില്. മലപ്പുറം ഒതുക്കുങ്ങല് സ്വദേശി മുഹമ്മദാണ് അറസ്റ്റിലായത്. പെണ്‍കുട്ടികളുടെ വീട്ടുകാർ നൽകിയ പരാതിയുടെ അടിസ്ഥാനത്തിലാണ് നടപടി. പെണ്‍കുട്ടികളില് ഒരാളുടെ രക്ഷിതാക്കള് മലപ്പുറം വനിതാ പോലീസില് പരാതി നല്‍കിയിരുന്നു. ഇതേ തുടര്‍ന്നാണ് പീഡന വിവരം പുറത്തുവന്നത്. പിന്നീട് നാല് കുട്ടികളുടെ രക്ഷിതാക്കൾ കൂടി പരാതി നല്‍കുകയായിരുന്നു. പരാതി നല്‍കിയത് അറിഞ്ഞു ഒളിവില് പോയ ഇയാളെ രഹസ്യവിവരത്തിന്റെ അടിസ്ഥാനത്തിലാണ് പോലീസ് പിടികൂടിയത്.\nFirst published: May 31, 2021, 14:27 IST\npocso actpocso casesexual abuse


സംസ്ഥാനത്ത് ഇന്ന് മുതല് കര്‍ശന നിയന്ത്രണങ്ങള് - Malayali Express\nതിരുവനന്തപുരം: സംസ്ഥാനത്ത് കോവിഡ് വ്യാപനം രൂക്ഷമായിരിക്കെ ഇന്ന് മുതല് കര്‍ശന നിയന്ത്രണങ്ങള്. രാത്രി ഒന്‍പത് മുതല് രാവിലെ അഞ്ചു വരെ കര്‍ഫൂ പ്രാബല്യത്തില് വന്നു. പൊതുഗതാഗതത്തിനും ചരക്ക് നീക്കത്തിനും കര്‍ഫൂ ബാധകമല്ല.\nരാത്രി ഒന്‍പത് മുതല് പുലര്‍ച്ചെ അഞ്ചു വരെ ആവശ്യകാര്യങ്ങള്‍ക്ക് അല്ലാതെ ജനങ്ങള് പുറത്തിറങ്ങരുത്. അനാവശ്യ യാത്രകളും രാത്രികാലത്തെ കൂടി ചേരലുകളും അനുവദിക്കില്ല. ഷോപ്പിംഗ് മാളുകള്‍ക്കും തീയേറ്ററുകള്‍ക്കും7.30 വരെയാണ് പ്രവര്‍ത്തനാനുമതി. ട്യൂഷന് ക്ലാസുകള് ഓണ്‍ലൈന് വഴി നടത്താനും നിര്‍ദേശം.\nRelated Topics:COVID controlcurfew\nKERALA9 seconds ago


അള്‍ട്രാ വൈലറ്റ് സാനിറ്റൈസര് ഡീന് കുര്യാക്കോസ് എം.പി. ഉദ്ഘാടനം ചെയ്തു - Mangalam News Online\nPosted On: September 7, 2021 5:51 am IST\nമൂവാറ്റുപുഴ >>>ഇലാഹിയ കോളജ് എന്.എസ്.എസ് യൂണിറ്റും ഇലാഹിയ ഇന്നവേഷന് കൗണ്‍സിലും ചേര്‍ന്നു നിര്‍മിച്ച അള്‍ട്രാ വൈലറ്റ് (യുവി) സാനിറ്റൈസര് ഡീന് കുര്യാക്കോസ് എം.പി. ഉദ്ഘാടനം ചെയ്തു.\nബാക്ടീരിയ, വൈറസ് തുടങ്ങിയ രോഗാണുക്കളുടെ അള്‍ട്രാ വൈലറ്റ് രശ്മികളിലൂടെ നിര്‍വീര്യമാക്കുന്ന സാങ്കേതിക വിദ്യയാണ് യുവി സാനിറ്റൈസറില് ഉപയോഗിച്ചിരിക്കുന്നത്.\nമൊബൈല് ഫോണ്, പേപ്പര്, പഴ്‌സ്, കറന്‍സ് നോട്ടുകള് എന്നിവയെല്ലാം അണുവിമുക്തമാക്കാന് യുവി സാനിറ്റൈസറിനു കഴിയും.\nവിദ്യാര്‍ഥികള് തന്നെയാണ് ഉപകരണം രൂപകല്‍പന ചെയ്തു നിര്‍മിച്ചത്. ഇലാഹിയ ഇന്നവേഷന് കൗണ്‍സിലിന്റെയും എന്.എസ്എസ് യൂണിറ്റിന്റെയും പ്രഥന സാമൂഹിക പ്രൊജക്ട് ആണ് യുവി സാനിറ്റൈസര് എന്ന് പ്രിന്‍സിപ്പല് പറഞ്ഞു.